ദൈവതുല്യനായി കണ്ട അയാൾ കിടന്നുറങ്ങുകയായിരുന്ന എന്റെ സ്വകാര്യ ഭാഗത്ത് കൈ വെച്ചു ; ദുരനുഭവം വെളിപ്പെടുത്തി ചിന്മയി | Chanakya News\nHome CINEMA ദൈവതുല്യനായി കണ്ട അയാൾ കിടന്നുറങ്ങുകയായിരുന്ന എന്റെ സ്വകാര്യ ഭാഗത്ത് കൈ വെച്ചു ; ദുരനുഭവം വെളിപ്പെടുത്തി...\nദൈവതുല്യനായി കണ്ട അയാൾ കിടന്നുറങ്ങുകയായിരുന്ന എന്റെ സ്വകാര്യ ഭാഗത്ത് കൈ വെച്ചു ; ദുരനുഭവം വെളിപ്പെടുത്തി ചിന്മയി\nസിനിമ മേഖലയിൽ സ്ത്രീകൾക് നേരേ നടക്കുന്ന ആക്രമണങ്ങൾ പലതും വലിയ രീതിയിൽ ചർച്ചചെയ്യപ്പെടാറുണ്ട്. അത്തരത്തിൽ ഒരു തുറന്ന് പറച്ചിൽ നടത്തിയിരിക്കുകയാണ് ഗായികയായ ചിൻമയി. ഒരു ദൈവം തന്ത പൂവേ എന്ന ഗാനത്തിന് മികച്ച ഗായികയ്ക്കുള്ള ദേശീയ അവാർഡും ചിന്മയിക്ക് ലഭിച്ചിട്ടുണ്ട്.\nസിനിമ മേഖലയിൽ നടക്കുന്ന ചില കാര്യങ്ങൾ നടിമാർ തുറന്ന് പറഞ്ഞതിന്റെ പിന്നാലെയാണ് ചിന്മയിയും ഇ കാര്യങ്ങൾ വെളിപ്പെടുത്തിയത്. സംഭവിക്കുന്ന കാര്യങ്ങൾ തുറന്ന് പറയുന്ന സ്ത്രീകളെ ഫെമിനിസ്റ്റുകളാകുന്ന രീതിയെയും ചിന്മയി വിമർശിച്ചിരുന്നു. തനിക്ക് നേരിട്ടും അല്ലാതെയും അറിയുന്ന എല്ലാ സ്ത്രീകളും ഒരിക്കൽ എങ്കിലും ലൈം ഗിക ആ ക്രമണങ്ങൾ നേരിട്ടിട്ടുണ്ടെന്നും അവരെ അങ്ങനെ ചെയ്തത് അദ്ധ്യാപകൻ അല്ലെങ്കിൽ ഏതേലും അമ്മാവന്മാരാകും എന്നും ചിന്മയി പറയുന്നു. മരണ ഭയം ജീവ ഭയം തുടങ്ങിയ കാര്യങ്ങൾ കൊണ്ട് ഇ കാര്യങ്ങളിൽ പ്രതികരിക്കാതെ ഒരുപാട് യുവതികളെ തനിക്ക് അറിയാമെന്നും എട്ടോ ഒമ്പതോ വയസുള്ളപ്പോൾ ഒരു റെക്കോർഡിങ് സ്റ്റുഡിയോയിൽ വെച്ചാണ് തനിക്ക് ഇ അനുഭവമുണ്ടായതെന്നും താരം പറയുന്നു. തന്റെ ദേഹത്ത് കൂടി ഒരു തണുത്ത കൈ ഇഴഞ്ഞെന്നും തന്റെ ദേഹത്ത് ഒരിക്കലും തൊടാൻ പാടില്ലാത്ത ദൈവ തുല്യനായി കാണുന്ന ഒരു സെലിബ്രറ്റിയായിരുന്നു അതെന്നും ചിന്മയി വ്യക്തമാക്കുന്നു.\nതാൻ അപ്പോൾ തന്നെ അമ്മയോട് ഇ കാര്യം അറിയിച്ചെന്നും അമ്മ മുഖേന അയാളുടെ മേൽഅധികാരിയോടും ഇ കാര്യം പറഞ്ഞു. ഇ പ്രശനം കൈകാര്യം ചെയ്യ്തോളാമെന്ന് അന്ന് ഉറപ്പ് ലഭിച്ചിരുന്നു എന്നാൽ ഇന്ന് അയാൾ ഇന്ന് ഉയർന്ന സ്ഥാനത്താണെന്നും ചിന്മയി വെളിപ്പെടുത്തി. സ്ത്രീകളുടെ ഇത്തരം സംഭവങ്ങൾ തുറന്ന് പറയുന്നവരെ ഫെമിനിസ്റ്റുകളുന്ന വൃത്തികെട്ട ചിന്താഗതി സമൂഹത്തിലുണ്ടെന്നും ചിന്മയി വിമർശിക്കുന്നു. പെണ്ണ് കുട്ടികൾ മാത്രമല്ല ചില കിളവന്മാരുടെ ഇരയായി ആൺകുട്ടികളും അകപ്പെടാറുണ്ടെന്നും. പെണ്കുട്ടികള് ശബ്ദമുണ്ടാകും പക്ഷേ ആൺകുട്ടികൾ എന്ത് ചെയ്യുമെന്നും ചിന്മയി ചോദിക്കുന്നു. ലൈംഗിക പഠനം പ്രോത്സാഹിപ്പിക്കണം എന്ന് പറയുമ്പോൾ ഇത്തരം കിളവന്മാർ ഇന്ത്യൻ സംസ്കാരം എന്നൊക്കെ പറഞ്ഞു വരുമെന്നും ചിന്മയി പറയുന്നു


അന്താരാഷ്ട്ര തലത്തിൽ നടത്തെപ്പെടുന്ന ഒരു വിവിധയിന കായികമൽസരമേളയാണ് ഒളിമ്പിക്സ് അഥവാ ഒളിമ്പിക് ഗെയിംസ്. ഇതിന് വേനൽക്കാലമേള, ശൈത്യകാലമേള എന്നിങ്ങനെ രണ്ട് വിഭാഗങ്ങളുണ്ട്. രണ്ടും നാല് വർഷം കൂടുമ്പോഴാണ് നടത്തപ്പെടുന്നത്. 1992 വരെ രണ്ടു മേളകളും ഒരേ വർഷം തന്നെയായിരുന്നു നടത്തിയിരുന്നത്. അതിനുശേഷം ഓരോന്നും രണ്ടു വർഷം ഇടവിട്ട് നടത്താനാരംഭിച്ചു.\nഅതേസമയം, ഒളിമ്പിക്‌സിന്റെ ഔദ്യോഗിക ഉദ്ഘാടനം വെള്ളിയാഴ്ച 4.30-ന് നടക്കും. ഇന്ത്യയില്‍നിന്ന് 18 ഇനങ്ങളിലായി 127 അത്ലറ്റുകള് പങ്കെടുക്കും. ഒമ്പതു മലയാളികളുണ്ട്. ലോകത്തെമ്പാടുനിന്നുമായി 206 സംഘങ്ങളിലായി 11,000-ത്തിലേറെ കായികതാരങ്ങള് പങ്കെടുക്കുന്ന മേള ഓഗസ്റ്റ് എട്ടിന് സമാപിക്കും.


കരിങ്ങോള്‍ചിറ പാലം നിര്‍മാണം പൂര്‍ത്തീകരിക്കണമെന്നാവശ്യപ്പെട്ട് വെല്‍ഫെയര് പാര്‍ട്ടി പ്രതിഷേധം. – Janapaksham\nHome/Recent/news/kerala/കരിങ്ങോള്‍ചിറ പാലം നിര്‍മാണം പൂര്‍ത്തീകരിക്കണമെന്നാവശ്യപ്പെട്ട് വെല്‍ഫെയര് പാര്‍ട്ടി പ്രതിഷേധം.\nകരിങ്ങോള്‍ചിറ പാലം നിര്‍മാണം പൂര്‍ത്തീകരിക്കണമെന്നാവശ്യപ്പെട്ട് വെല്‍ഫെയര് പാര്‍ട്ടി പ്രതിഷേധം.\nസ്റ്റാഫ് റിപ്പോര്‍ട്ടര്June 8, 2018\nമാള: എട്ട് വര്‍ഷമായിട്ടും നിര്‍മാണം പൂര്‍ത്തിയാകാത്ത കരിങ്ങോള്‍ച്ചിറ സ്ലൂയിസ് കം ബ്രിഡ്ജിന്റെ നിശ്ചലാവസ്ഥയില് പ്രതിഷേധിച്ച് വെല്‍ഫെയര് പാര്‍ട്ടി പുത്തന്‍ചിറ പഞ്ചായത്തിന്റെ ആഭിമുഖ്യത്തില് പ്രതിഷേധം സംഘടിപ്പിച്ചു. അപകടകരമായ പഴയ പാലത്തിന് പകരം പുതിയ പാലത്തിലൂടെ ഗതാഗതം വഴിതിരിച്ചുവിടണമെന്നും, ജനങ്ങള്‍ക്ക് ധൈര്യപൂര്‍വ്വം യാത്ര ചെയ്യാനുള്ള സാഹചര്യം ഒരുക്കണമെന്നും യോഗം ഉദ്ഘാടനം ചെയ്ത വെല്‍ഫെയര് പാര്‍ട്ടി കൊടുങ്ങല്ലൂര് മണ്ഢലം പ്രസിഡന്റ് ഷെഫീര് കാരുമാത്ര ആവശ്യപ്പെട്ടു.\nവെല്‍ഫെയര് പാര്‍ട്ടി സംസ്ഥാന അസി.സെക്രട്ടറി മിര്‍സാദ് റഹ്മാന് മുഖ്യ പ്രഭാഷണം നിര്‍വഹിച്ചു. ഏതു നിമിഷവും തകരാവുന്ന പഴയ പാലത്തിലൂടെയാണ് ജനങ്ങള് സഞ്ചരിച്ചിരുന്നത്. ഏകദേശം 10 ലക്ഷം രൂപയില് താഴെയുള്ള നിര്‍മാണ പ്രവര്‍ത്തികള് മാത്രമേ പുതിയ പാലത്തിന്റെ അപ്രോച്ച് റോഡുമായി ബന്ധപ്പെട്ട് ബാക്കി നില്‍ക്കുന്നുള്ളൂ. എന്നാല്, കരാറുകാരന്റെ കാലാവധി കൂടി അവസാനിച്ചതിനാല് ഇനി പുതിയ ടെന്‍ഡറിലൂടെ കരാറുകാരനെ കണ്ടെത്തണം. ഇത് നിര്‍മ്മാണം അനന്തമായി നീളാന് കാരണമായി. രണ്ടു കോടി രൂപക്ക് ഭരണാനുമതിയും സാങ്കേതികാനുമതിയും ലഭിച്ച സ്ലൂയിസ് കം ബ്രിഡ്ജിന്റെ സ്ലൂയിസ് സംവിധാനം ഒഴിവാക്കി നിര്‍മിക്കുന്നതിന് പിന്നില് അഴിമതിയുണ്ടെന്ന് സംശയിക്കേണ്ടതുണ്ട്. സ്ലൂയിസ് സംവിധാനമില്ലാതെ പാലം നിര്‍മാണം പൂര്‍ത്തീകരിക്കാന് അനുവദിക്കില്ലെന്ന് അദ്ദേഹം പറഞ്ഞു.\nവെല്‍ഫെയര് പാര്‍ട്ടി പുത്തന്‍ചിറ പഞ്ചായത്ത് പ്രസിഡന്റ് കെ.കെ.വിജയന് അധ്യക്ഷത വഹിച്ചു. സമരത്തിന് ഐക്യദാര്‍ഢ്യം പ്രഖ്യാപിച്ചു കൊണ്ട് പുത്തന്‍ചിറ പഞ്ചായത്ത് സ്റ്റാന്റിന് കമ്മറ്റി ചെയര്‍മാന് പി.ഐ നിസാര്, കൂട്ടായ്മ പ്രസിഡന്റ്, സാലി സാജീര്, വി.എസ് ജമാല്, പി.ആര് പോള് എന്നിവര് സംസാരിച്ചു. ടി.എ മജീദ്, അപ്പുകുട്ടന് എന്.വി, പി.കെ ജബ്ബാര്, ഭാസ്‌കരന് പിള്ള, അലി കുഞ്ഞി, താജുദ്ദീന്, ഇസ്മാഈല് ടി.എ എന്നിവര് നേതൃത്വം നല്‍കി.\nപ്രളയാനന്തര പ്രവര്‍ത്തനങ്ങളിലെ അനാസ്ഥ: പോത്തുകല് പഞ്ചായത്ത് ഓഫീസിലേക്ക് വെല്‍ഫെയര് പാര്‍ട്ടി ബഹുജന മാര്‍ച്ച്


തേപ്പുകട കത്തിനശിച്ചു; ലക്ഷങ്ങളുടെ നഷ്ടം :: Janmabhumi Daily\nMonday 1 February 2016 11:23 pm IST\nമട്ടാഞ്ചേരി: ചെറളായിയിലുള്ള വസ്ത്രതേപ്പുകടയിലുണ്ടായ അഗ്‌നിബാധയെ തുടര്‍ന്ന് ലക്ഷങ്ങളുടെ നഷ്ടമുണ്ടായി. തിങ്കളാഴ്ച പുലര്‍ച്ചെ ഒരു മണിയോടെയാണ് ചെറളായി കവലയ്ക്ക് സമീപം എസ്.സദാനന്ദ പൈ നടത്തുന്ന സത്യവാന് വാഷിങ്ങ് സെന്റര് തേപ്പു കടയില് അഗ്‌നിബാധയുണ്ടായത്. വഴിയാത്രക്കാരാണ് കടയില് നിന്ന് അഗ്‌നി ഉയരുന്നതു കണ്ടത്. ഇവര് ബഹളം വെച്ചതിനെ തുടര്‍ന്ന് കടയുടെ മുകളിലെ നിലയില് താമസിക്കുന്ന കടയുടമയും കുടുംബവും വിവരമറിയുന്നത്. കനത്ത പുക പടര്‍ന്ന കടയിലേയ്ക്ക് വരുവാന് ശ്രമിച്ച കടയുടമ സദാനന്ദ പൈ (49) ക്ക് ഒന്നാം നിലയില് നിന്ന് വീണ് കൈക്ക് മാരകമായ പരിക്കേല്‍ക്കുകയായിരുന്നു. ഭാര്യ വിദ്യ, മക്കളായ വിഷ്ണു .ഹരി കൃഷ്ണ എന്നിവരെ മറ്റൊരു വഴിയിലൂടെ രക്ഷപ്പെടുത്തുകയും ചെയ്തു. ഇതിനിടെ അഗ്‌നിശമന സേന എത്തി തീ നിയന്ത്രണ വിധേയമാക്കി വൈദ്യുതിഷോര്‍ട്ട് സര്‍ക്കുട്ടാണ് അഗ്‌നിബാധയ്ക്ക് കാരണമെന്നാണ് പ്രാഥമിക റിപ്പോര്‍ട്ട് അഗ്‌നിബാധയെ തുടര്‍ന്ന്‌തേപ്പുകടയിലുണ്ടായിരുന്ന 50ല് ഏറെ ഉപഭോക്താക്കളുടെ വസ്ത്ര ശേഖരം.ടി.വി ഷോക്കേസ്, ഫ്രാന് തുടങ്ങി വീട്ടുപകരണങ്ങളും വായ്പ തുക അടയ്ക്കാന് സുക്ഷിച്ച 24000 രൂപ, കുട്ടികളുടെ പഠന വസ്തുക്കള്, വീട്ടുവസ്ത്രങ്ങള് തുടങ്ങിയവയും അഗ്‌നിക്കിരയായി. കത്തി നശിച്ച കട നഗരസഭാംഗങ്ങളായ ശ്യാമളാ പ്രഭു .ബിന്ദു ലെവിന് എന്നിവര് സന്ദര്‍ശിച്ചു\nനെല്‍വയല് ഏല കത്തിനശിച്ചു; ലക്ഷങ്ങളുടെ നഷ്ടം


കൊട്ടാരക്കരയില് ഒന്നര കിലോമീറ്റര് ചുറ്റളവില് നാശം വിതച്ച് ചുഴലിക്കാറ്റ്; വ്യാപക കൃഷിനാശം - Janayugom Online\nHome / News / Kerala / കൊട്ടാരക്കരയില് ഒന്നര കിലോമീറ്റര് ചുറ്റളവില് നാശം വിതച്ച് ചുഴലിക്കാറ്റ്; വ്യാപക കൃഷിനാശം\nPosted on July 13, 2018, 9:44 pm\nകൊട്ടാരക്കര: നെടുവത്തൂര് വെണ്മണ്ണൂര് കോയിത്തല ഭാഗങ്ങളില് വ്യാപക നാശം വിതച്ച്ചുഴലിക്കാറ്റ്. വെള്ളിയാഴ്ച രാവിലെ ആറരയോടെയാണ് ശക്തമായ കാറ്റുവീശിയത്. പ്രദേശവാസികളെ ഭീതിയിലാഴ്ത്തി വീശിയ കാറ്റില് മൂന്നു വീടുകള് പൂര്‍ണമായും നാലു വീടുകള് ഭാഗീകമായും തകര്‍ന്നു. നൂറുക്കണക്കിനു റബ്ബര്, തേക്ക്, പ്ലാവ്, മാവ് മരങ്ങള് കടപുഴകി .പ്രദേശത്ത് ഒരു കിലോമീറ്റര് ചുറ്റളവില് വ്യാപകമായ കാര്‍ഷികനാശം ഉണ്ടായിട്ടുണ്ട്. ഏഴേക്കറോളം വരുന്ന ഏലായിലെ കൃഷിക്ക് നാശനഷ്ടമുണ്ടായിട്ടുണ്ട്. സുരേന്ദ്രഭവനില് സുരേന്ദ്രന്, ആദര്‍ശ് ഭവനില് ആദര്‍ശ്, അശ്വനി ഭവനില് ബൈജു എന്നിവരുടെ വീടുകളാണ് പൂര്‍ണമായി തര്‍ന്നത്. ബൈജുവിന്റെ വീടിന്റെ ഷീറ്റിട്ട മേല്‍ക്കൂര കാറ്റില് പൂര്‍ണ്ണമായും പറന്നു പോയി. വിജയഭവനത്തില് വിജയന്റെ വീടിനു മുകളില് മരം വീണ് മേല്‍ക്കൂര ഭാഗികമായി തകര്‍ന്നു. കുടംബാംഗങ്ങള് വീട്ടിലുണ്ടായിരുന്നെങ്കിലും പരിക്കുകളില്ലാതെ രക്ഷപെട്ടു. സന്തോഷ് ഭവനില് ഉഷയുടെ വീടിനു മുകളിലും മരം വീണു. രഞ്ജുഭവനില് പ്രശാന്തിന്റെ വീട്ടിലെ കുടിവെള്ള ടാങ്ക് തകര്‍ന്നു. ചാലുവിള വീട്ടില് സരസമ്മയുടെ വീടിന്റെ ഷീറ്റുകള് പറന്നു പോയി. കല്പകവാടിയില് ബാലകൃഷ്ണപിള്ളയുടെ നൂറിലധികം റബ്ബര്‍മരങ്ങളും മറ്റുമരങ്ങളും നശിച്ചു. ഇലഞ്ഞിക്കോട് കാഞ്ഞിരവിളയില് ലീലാമ്മയുടെ കൃഷിയിടത്തിലെ റബ്ബര്‍മരങ്ങള് നശിച്ചു. നിരവധിയാളുകളുടെ കൃഷയിടങ്ങളില് നാശമുണ്ടായി. വയലുകളിലെ വാഴകളും മറ്റു കൃഷികളും മൊത്തമായി നശിച്ചു. വയലിറക്കത്തു വീട്ടില് ജോളിമോന്റ വയലിലെ വാഴകള് നശിച്ചു.\nവലിയ മുഴക്കത്തോടെയാണ് കാറ്റ് വീശിയതെന്ന് നാട്ടുകാര് പറയുന്നു. തേക്കും പ്ലാവും തെങ്ങുകളുമെല്ലാം കുറച്ചു നേരം മാത്രം നീണ്ടു നിന്ന കാറ്റില് കടപുഴകി. വൈദ്യുതി പോസ്റ്റുകളും ലൈനുകളും തകര്‍ന്നതിനാല് വൈദ്യുതി വിതിരണം നിലച്ചു. അയിഷാപോറ്റി എം.എല്.എ. സ്ഥലം സന്ദര്‍ശിച്ചു സ്ഥിതിഗതികള് വിലയിരുത്തി. തഹസില്‍ദാര് ബി.അനില്‍കുമാറിന്റെ നേതൃത്വത്തില് റവന്യൂ ഉദ്യോഗസ്ഥരും സ്ഥലം സന്ദര്‍ശിച്ചു പ്രദേശത്തുണ്ടായ നഷ്ടം വിലയിരുത്തി. ഡെപ്യൂട്ടി തഹസില്‍ദാര് ജി.മോഹനകുമാരന് നായര്, വില്ലേജോഫീസര് ഗിരികുമാര്, സ്‌പെഷ്യല് വില്ലേജോഫീസര് സുനില്.എന്.എസ്. എന്നിവര് സംഘത്തിലുണ്ടായിരുന്നു.\nസ്വകാര്യ തുറമുഖങ്ങളുടെ വായ്പ ബാങ്കുകള്‍ക്ക് കെണിയൊരുക്കുന്നു


നമ്മള് നന്നായില്ലെങ്കില് ക്യാമറകള് കിടക്കമുറിയില് പോലും വേണ്ടിവരും - Janayugom Online\nനമ്മള് നന്നായില്ലെങ്കില് ക്യാമറകള് കിടക്കമുറിയില് പോലും വേണ്ടിവരും\nBy: Web Desk | Tuesday 15 May 2018 10:22 PM IST\nജനം മര്യാദപഠിക്കട്ടെ, തേയ്ക്കാന് മറന്ന എണ്ണധാരകോരേണ്ടിവന്നു എന്നൊരു പഴഞ്ചൊല്ലുണ്ട്. അതുപോലെ നിയമങ്ങളെ അനുസരിക്കാന് മടിക്കുന്നവരെ അനുസരിപ്പിക്കുന്ന റോളിലേക്കുമാറിയിരിക്കയാണ് സിസിടിവി ക്യാമറകള്. നാട്ടില് പലപ്രമാദമായ കേസുകളിലും മുഖ്യസാക്ഷിയായപ്പോഴേക്കും സിസിടിവി ഒരു ഹീറോപരിവേഷം നേടിക്കഴിഞ്ഞു. ഏതെങ്കിലും കുറ്റകൃത്യം നടന്നതായി വിവരം ലഭിക്കുമ്പോള് പൊലീസ് പരിസരത്തെ സിസി ടിവികളെ തേടുന്ന പ്രവണത വര്‍ദ്ധിച്ചിട്ടുണ്ട്.\nവിഖ്യാത ഇംഗ്ലീഷ് എഴുത്തുകാരന് ജോര്‍ജ്ജ് ഓര്‍വെലിന്റെ 1984 എന്ന മാസ്റ്റര് പീസ് നോവലില് പൊതു സ്വകാര്യ ഇടങ്ങളില് ഭരണകൂടം സ്ഥാപിച്ച ടെലി സ്‌ക്രീനുകള് നിയന്ത്രിക്കുന്ന ജീവിതം വര്‍ണിക്കുന്നുണ്ട്. വ്യക്തിസ്വാതന്ത്ര്യം എന്നൊന്നില്ലാത്ത ലോകത്ത് ഭക്ഷണവും വ്യായാമവും പ്രേമവും ജോലിചെയ്യലും എല്ലാം നിയന്ത്രിക്കുന്നത് ടെലിസ്‌ക്രീനുകളാണ്. എവിടെയോ വല്യേട്ടന് നിന്നെ കാണുന്നുണ്ട് എന്ന സങ്കല്‍പത്തിലും ഭയത്തിലുമാണ് ജീവിതം.\nനമ്മുടെ ഇടവഴികളേയും ഇടനാഴികളെയും ടെലിസ്‌ക്രീനിനു പകരം ഇന്ന് സിസിടിവി ക്യാമറകള് നിയന്ത്രിച്ചു തുടങ്ങിയിരിക്കുന്നു. ഇടവഴിയിലെ മാലിന്യനിക്ഷേപത്തിനും സാമൂഹിക വിരുദ്ധ അക്രമത്തിനും കവര്‍ച്ചക്കും ഒക്കെ സിസി ടിവി തെളിവു നല്‍കുകയാണ്. വളപ്പിലും ഓഫീസിലും അച്ചടക്കം നിയന്ത്രിക്കുന്ന മേലധികാരിയുടെ റോളിലേക്ക് സിസിടിവി കടന്നു കഴിഞ്ഞു. സ്വാതന്ത്ര്യത്തിന്റെ ചോദ്യം ചെയ്യലായി സിസിടിവിയെ കണ്ടവര് തങ്ങള്‍ക്ക് ചോദ്യം ചെയ്യാനാവാത്ത പലയിടത്തും അത് കണ്ട് മൗനമായി മര്യാദക്ക് നടക്കേണ്ട അവസ്ഥയുണ്ട്.\nമര്യാദക്കാണെങ്കില് പേടിക്കേണ്ട എന്നതാണ് സിസിടിവിയുടെ അടിസ്ഥാന പ്രമാണം. നിങ്ങള് സിസിടിവി പരിധിയിലാണെന്ന അറിയിപ്പുകൊണ്ട് വ്യക്തിസ്വാതന്ത്ര്യത്തിനുമേലുള്ള കടന്നുകയറ്റം എന്ന പ്രശ്‌നത്തെ നിസാരമായി മറികടക്കുന്നു. പലയിടത്തും ബോര്‍ഡുവയ്ക്കുന്ന പതിവുമില്ലാതായിട്ടുണ്ട്. പൊതു സ്വകാര്യ ഇടങ്ങളില് എവിടെ വേണമെങ്കിലും സിസിടിവി ഉണ്ടാകാം എന്നപൊതു തത്വം മോഷ്ടാക്കള് പോലും അംഗീകരിച്ചു കഴിഞ്ഞു.അച്ചടക്കത്തിന്റെ ചിലവുകുറഞ്ഞ വക്താവായി സിസിടിവി അതിദ്രുതം മാറുകയാണ്. നിശബ്ദ നിരീക്ഷകന് എന്ന നിലയില് നമുക്കുചുറ്റുമുള്ള നൂറുകണക്കിന് ക്യാമറകളെപ്പറ്റി ആരും ഉത്ക്കണ്ഠപ്പെടുന്നില്ല. മറിച്ച് പാസഞ്ചര് ട്രയിനുകളിലും ബസുകളിലും കൂടി അവനുണ്ടായിരുന്നെങ്കിലെന്ന് ആഗ്രഹിക്കുകയാണ്.\nസൂപ്പര് മാര്‍ക്കറ്റുകളിലും ടെക്സ്റ്റയില് ഷോപ്പുകളിലും ഇരട്ടചുമതലയുള്ള ജോലിക്കാരനായി ടെലിക്യാമറ മാറിയിട്ടുണ്ട്. മോഷണം തടയാനെന്നപേരില് സ്ഥാപിച്ച ക്യാമറ ജീവനക്കാരനുമീതേ മേല്‍നോട്ടക്കാരന്റെ അധികാരവും അതേസമയം തന്നെ പ്രയോഗിക്കുന്നുണ്ട്. പലയിടത്തും ജീവനക്കാരെ വിശ്രമിക്കാതെ പണിയെടുപ്പിക്കുന്നതും പിരിച്ചുവിടുവിക്കുന്നതും സിസിടിവി ഫുട്ടേജുകളാണ്.\nഅയ്യായിരം രൂപ ശമ്പളം വാങ്ങുന്ന ടെക്സ്റ്റയില് ജീവനക്കാരിക്കുമീതേ വച്ച ക്യാമറയോടു മൗനം പാലിച്ച നിങ്ങള്‍ക്ക് എങ്ങനെ അമ്പതിനായിരം ശമ്പളം വാങ്ങുന്ന സര്‍ക്കാര് ജീവനക്കാരനുമീതേ അതുപാടില്ലെന്നു പറയാനാകും.സിസിടിവി ഞങ്ങളുടെ അവകാശത്തിന്റെ ലംഘനമാണെന്നു പറയാനാകുമോ, പഞ്ചിങിനുപിന്നാലെ സിസിടിവിയും ഓഫീസുകളില് എത്തുമെന്ന് ഉറപ്പാണ്.\nസ്വകാര്യമേഖലയില് ഇതിനോടകം ഓവര്‍സീയര് പദവി നേടിയ സിസിടിവി ബാങ്കുകളിലും തൊഴില്‍മികവുകാട്ടിക്കഴിഞ്ഞിട്ടുണ്ട്. ബാങ്കുകളിലെ കൗണ്ടറുകളിലെ സിസിടിവി ഇന്ന് പലയിടത്തും അധികം നല്‍കിയ നോട്ടുകെട്ടു തിരികെ വാങ്ങുന്നതിനും ഉപകരിക്കുന്നുണ്ട്. അതിനെ തൊഴില് ശല്യമെന്ന പേരില് ആരും എതിര്‍ത്തിട്ടില്ല. അപ്പോള് സര്‍ക്കാര് ഓഫീസുകളിലേക്ക് സിസിടിവി വരുന്നത് ഇരുതരത്തില് ഗുണമല്ലേ എന്നു ജനം ചിന്തിച്ചുതുടങ്ങിയിട്ടുണ്ട്. കളക്ടര്‍ക്ക് തഹസില്‍ദാരെയും അവര്‍ക്ക് വില്ലേജ് ഓഫീസര്‍മാരെയും വിളിക്കാതെ കാണാമെന്നത് ചെറിയ കാര്യമല്ലല്ലോ. ജയിലുകളില് സാധനം എന്നേ സ്ഥാനം പിടിച്ചിട്ടുണ്ടെങ്കിലും അതു മര്യാദക്ക് പ്രവര്‍ത്തിക്കുന്നില്ല എന്ന ആക്ഷേപവും ശക്തമാണ്.\nമൊബൈല് ഫോണുകള് നമ്മെ ട്രാക്കുചെയ്തു തുടങ്ങിയിട്ട് കാലം കുറേയായി. മിക്കകുറ്റകൃത്യങ്ങളിലും മുഖ്യസാക്ഷിയാകുന്നത് മൊബൈല് ഫോണിന്റെ ടവര് ലൊക്കേഷന് രേഖപ്പെടുത്തലുകളും വിളികളുമാണ്. ടിപി വധം,ജിഷ വധം,നടി മാനഭംഗം എന്നീ പ്രമാദ കേസുകളില് മൊബൈല് ഫോണ് സാക്ഷ്യം പറഞ്ഞുവിജയിച്ചിട്ടുണ്ട്.\nശരീരത്തില് പിടിപ്പിച്ച ചിപ്പുകള് വഴി കൃത്യസമയത്ത് ഉണരുകയും കൃത്യമായി ജോലിചെയ്യുകയും കൃത്യമായി ഉറങ്ങുകയും ഒക്കെ ചെയ്യുന്ന സൈബോര്‍ഗുകള് വിദേശത്ത് പ്രിയമായി വരുന്നു. കൃത്യമായി വളര്‍ന്ന് കൃത്യമായി തീറ്റതിന്ന് കൃത്യമായി മുട്ടയിടുന്ന കോഴികളെന്നോ എഗ് ലേയിങ് മെഷീന് എന്നോ വിളിക്കാവുന്ന ജീവികളെ നമ്മളിപ്പോള് കാണുന്നുണ്ട്. ഇത്തരം സംവിധാനം തൊഴില്‍മേഖലയിലേക്കു പടര്‍ത്തിയ ചില രാജ്യങ്ങളുണ്ട്. മര്യാദകേടിന്റെ ഉസ്താദുമാരായ നമ്മുടെ മൂന്നാം ലോകത്തേക്ക് അവ കടന്നുവരാനിനി ഏറെക്കാലമില്ല. തീയില്‍പെട്ട ആളെ രക്ഷിക്കുന്ന റോബട്ട് ഓഫീസിലെ മേലധികാരി ആവരുതെന്ന് പറയാനാവില്ല. സിസിടിവിയും പഞ്ചിങ്‌മെഷീനും ഒരു സൗണ്ട് സിസ്റ്റവും ഒരുമിച്ച് ചേര്‍ന്നാല് റോബട്ടിക് ഓവര് സീയര് ആയിക്കഴിഞ്ഞു. വിരലടയാളവും കൃഷ്ണമണിയും രേഖപ്പെടുത്തിയ ആധാര് പഞ്ചുചെയ്ത മൊബൈലുമായി ഭാവികാലജീവിതം തുടരാന് തീരുമാനിച്ചുകഴിഞ്ഞ ഇന്ത്യയിലേക്ക് ഇതൊക്കെ നിസാരമായി എത്തുമെന്നുറപ്പാണ്. ആളെതല്ലുന്ന പൊലീസുകാരന്റെ ഉടുപ്പിലും സ്റ്റേഷന് വാതിലിലും ക്യാമറ വന്നു കഴിഞ്ഞു. മനസുമാറിയില്ലെന്നുമാത്രം.\nപൊതു ജീവിതത്തില് എത്ര സിനിമാ തീയറ്ററില് ദേശീയ ഗാനത്തിന് സൈബോര്‍ഗ് ചേട്ടന് എഴുന്നേറ്റില്ലെന്നും എത്ര ട്രാഫിക് സിഗ്നലുകള് തെറ്റിച്ചെന്നും മദ്യപിച്ച് വണ്ടി ഓടിച്ചോ എന്നും കണക്കുപറയുകയും ശമ്പളത്തില് നിന്നും പിഴ ഓട്ടോമാറ്റിക് ആയി പിടിക്കുകയും ചെയ്യുന്നത് ഓര്‍ത്തുനോക്കൂ. നിയമ ലംഘകന് ചേട്ടന് കഞ്ഞിക്കു വകയില്ലാതെ കുഴങ്ങിപ്പോവുകയില്ലേ. മര്യാദക്കു നടന്നില്ലെങ്കില് ജീവിതമില്ലെന്നുവരും. ഇത്തരം ഒരു സുരഭിലകാലമാകും വരാനുള്ളത്.\nഎന്നാല് ക്യാമറക്കാലം പകരുന്ന പുത്തന്‍ഭീതികളേയും കാണാതിരുന്നു കൂടാ. റെയില്‍വേ സ്റ്റേഷനുകളിലും ഇടവഴിയിലും അമ്മപെങ്ങന്‍മാരുടെ മാനം ക്യാമറയെ ഏല്‍പ്പിച്ച നമ്മള് അര്‍മാദകേന്ദ്രങ്ങളിലും പൊതു ശൗചാലയങ്ങളിലും അവന്റെ ഒളിനോട്ടത്തെ കൂടുതല് ഭയക്കേണ്ടിവരും. ഇടപ്പാള് തീയറ്റര് ഇത്തരം നിയമലംഘക പകല്‍മാന്യന്മാരുടെ മുഖംമൂടി ചീന്തിയത് മനസിലായല്ലോ. ഈ ഒറ്റ സംഭവം ആയിരങ്ങളുടെ മനസിലാണ് തീ കോരി എറിഞ്ഞത്. വനിതാകമ്മീഷന് അംഗം കണ്ട ആലപ്പുഴ കടപ്പുറത്ത് ഇതില്ലായിരുന്നു എന്നതും ഓര്‍ക്കുക. നമ്മുടെ മര്യാദകേടുകള് നമ്മുടെ പുരയ്ക്ക് അകത്തുവരെ സിസിടിവിഎത്തിക്കുമെന്നുറപ്പാണ്. രോഗിയായ അമ്മയെ സ്‌റ്റെയര്‍കേസ് കയറ്റി തള്ളിയിട്ടുകൊന്ന മകനെ നിയമത്തിനുമുന്നിലെത്തിച്ചത് പാവം സിസിടിവിയാണല്ലോ.\nനമ്മള് തേയ്ക്കാന്‍മറന്ന എണ്ണ ധാരകോരിക്കുകയാണ്. മൂല്യങ്ങള് നഷ്ടപ്പെടുമ്പോഴും സാമൂഹിക മര്യാദകളെ അതിലംഘിക്കുമ്പോഴും കടന്നുവരുന്ന നിയമത്തിന്റെ കൈകള് പോലെയാണ് ക്യാമറകള്. നമ്മള് നന്നായിരുന്നെങ്കില് നാട്ടില് ക്യാമറകള് കുറയുമായിരുന്നു. എന്തായാലും ക്യാമറകള് പെരുകുകതന്നെയാണ്.\nആണ്‍കുട്ടികളുടെ ടോയ്‌ലെറ്റുകളില് സിസിടിവി ക്യാമറ\nക്യാമറകള് കണ്ണടച്ചു; കുറ്റവാളികള് കാണാമറയത്ത്\nപൊലീസ് സ്റ്റേഷനുകളില് സിസിടിവി ക്യാമറ സ്ഥാപിക്കണം; സംസ്ഥാന മനുഷ്യാവകാശ കമ്മീഷന്\nവിദ്യാഭ്യാസ പരിഷ്‌കാരങ്ങള് യുക്തിഭദ്രമാകണം\nഇന്ന് കേരളപ്പിറവിദിനം – ബദല് നയങ്ങളുമായി മുന്നോട്ട്\nതാമരശ്ശേരി ചുരത്തില് മാലിന്യ സംസ്‌കരണത്തിന് പദ്ധതി വേണം: മുല്ലക്കര രത്‌നാകരന്


കച്ചോലം കൃഷി ചെയ്യാം; ഔഷധത്തിനും വരുമാനത്തിനും നല്ല മാര്‍ഗം | importance of kaempferia galanga and how to grow agricultural news\nകച്ചോലം കൃഷി ചെയ്യാം; ഔഷധത്തിനും വരുമാനത്തിനും നല്ല മാര്‍ഗം\nThiruvananthapuram, First Published 10, Jan 2020, 5:29 PM IST\nമറ്റേതൊരു വിളയും കൃഷി ചെയ്യുന്ന പോലെ മണ്ണൊരുക്കുമ്പോള് അമ്ലഗുണം അധികമാണെങ്കില് അല്‍പ്പം ഡോളമൈറ്റോ കുമ്മായമോ വിതറാം. കൃഷി ചെയ്യാന് പോകുന്ന സ്ഥലം നന്നായി ഉഴുതുമറിക്കണം.\nഔഷധഗുണമുള്ള കച്ചോലം തെങ്ങിന്‍തോപ്പില് ഇടവിളയായി പലരും കൃഷി ചെയ്യാറുണ്ട്. കച്ചോലത്തിന്റെ കിഴങ്ങാണ് ഔഷധമായി ഉപയോഗിക്കുന്നത്. സൗന്ദര്യവര്‍ധക വസ്തുക്കളിലും തൈലങ്ങള് ഉണ്ടാക്കാനും ഉപയോഗിക്കുന്ന കച്ചോലം കൃഷി ചെയ്ത് ആദായം നേടാം. കച്ചോലത്തിന്റെ ഇലയ്ക്കും കിഴങ്ങിനും നല്ല സുഗന്ധമാണ്. ശ്വാസകോശസംബന്ധമായ അസുഖങ്ങള്‍ക്കെതിരെ ഫലപ്രദമായ പ്രതിവിധിയായി കച്ചോലം ഉപയോഗിക്കുന്നുണ്ട്. കൂടാതെ വിരശല്യം ഒഴിവാക്കാനും ഉദരസംബന്ധമായ രോഗങ്ങള്‍ക്കെതിരെയും ഈ ചെടിയില് നിന്നുള്ള ഔഷധം ഉപയോഗിക്കുന്നു.\nഅഗസ്ത്യരസായനം, ദശമൂലാരിഷ്ടം, ച്യവനപ്രാശം, രാസ്‌നാദിപ്പൊടി എന്നിവയിലെ പ്രധാന ഘടകമാണ് കച്ചോലം. വിഷവസ്തുക്കളെ പുറന്തള്ളാനുള്ള കഴിവാണ് പ്രധാനം. ജലദോഷം, തലവേദന, പല്ലുവേദന എന്നിവയ്ക്കെതിരെയുള്ള ഔഷധമായും ആയുര്‍വേദ മരുന്നുകളില് കച്ചോലം ഉപയോഗിക്കുന്നുണ്ട്. വ്യാവസായികമായി വളര്‍ത്തുന്നവര്‍ക്ക് ഔഷധമുണ്ടാക്കാനായി വിറ്റഴിക്കാവുന്നതാണ്.\nരജനി, കസ്തൂരി എന്നിവയാണ് കച്ചോലത്തിലെ വിവിധ ഇനങ്ങള്. ഇംഗ്ലീഷില് അരോമാറ്റിക് ജിംജര് എന്നാണ് ഈ സസ്യം അറിപ്പെടുന്നത്. മലയാളത്തില് കച്ചോരം എന്നും പറയാറുണ്ട്. സിന്‍ജി ബെറേസി സസ്യകുടുംബത്തിലാണ് ജനനം.\nനടീല് വസ്തുക്കള് തയ്യാറാക്കാം\nനല്ല മൂപ്പുള്ള കിഴങ്ങുകള് ഉപയോഗിക്കണം. രോഗബാധ തീരെയില്ലാത്ത കിഴങ്ങുകള് വേണം ഉപയോഗിക്കാന്. നടാന് ഉപയോഗിക്കുന്നതിന് മുമ്പ് സ്യൂഡോമോണാസ് ലായനിയിലോ പച്ചച്ചാണകം വെള്ളത്തില് കലക്കിയതിലോ മുക്കിവെക്കണം. ഈ നടീല് വസ്തുക്കള് തണലത്ത് ഉണക്കിയെടുക്കണം.\nനല്ല വളക്കൂറുള്ള മണ്ണാണ് അനുയോജ്യം. അതുപോലെ വെള്ളം കെട്ടി നില്‍ക്കരുത്. മണ്ണിന്റെ അമ്ല-ക്ഷാര നിലവാരം ആറിനും ഏഴിനും ഇടയില് ആകുന്നതാണ് നല്ലത്. കച്ചോലം ഇഞ്ചിയുടെ വര്‍ഗത്തില്‍പ്പെട്ട വിളയാണ്.\nനിങ്ങള് കച്ചോലം വന്‍തോതില് കൃഷി ചെയ്യുകയാണെങ്കില് ഒരു സെന്റ് സ്ഥലത്ത് 30 മുതല് 40 കിലോ ചാണകപ്പൊടിയോ മണ്ണിരക്കമ്പോസ്‌റ്റോ ചേര്‍ത്ത് ഇളക്കണം. നടാനായി തടം ഉണ്ടാക്കുമ്പോള് ഒരടി ഉയരത്തില് വേണം.\nകിഴങ്ങുകള് നടുമ്പോള് ശ്രദ്ധിക്കണം. വരിയായും നിരയായും തടമെടുത്താണ് നടേണ്ടത്. കാല്‍മീറ്റര് ഉയരത്തിലും കാല്‍മീറ്റര് അകലത്തിലുമായിരിക്കണം കുഴികള് ഉണ്ടാക്കേണ്ടത്.\nപൂപ്പല്‍രോഗങ്ങള് മണ്ണിലൂടെ പകരാന് സാധ്യതയുണ്ട്. അതുപോലെ വിരകളും വേര് ചീയലും ബാധിക്കാന് സാധ്യതയുണ്ട്. വേപ്പിന്‍പിണ്ണാക്കും ട്രൈക്കോഡെര്‍മയാല് സമ്പുഷ്ടീകരിച്ച ചാണകപ്പൊടിയും കിഴങ്ങ് നടുമ്പോള് മണ്ണിലിട്ട് മൂടിയാല് ഇത്തരം രോഗങ്ങള് ഒഴിവാക്കാം.\nഇലകള് പൊട്ടിവിരിയുന്നതുവരെ നന അത്യാവശ്യമാണ്. മഴക്കാലത്ത് വെള്ളം അധികം കൊടുക്കേണ്ട. തടങ്ങളില് വെള്ളം കെട്ടിനിന്നാല് പെട്ടെന്ന് വേര് ചീഞ്ഞ് എല്ലാം നശിച്ചുപോകും.\nജൈവവളങ്ങള് തന്നെ നല്ലത്\nകച്ചോലത്തിന് ജൈവവളങ്ങളാണ് നല്ലത്. ചാണകപ്പൊടി തന്നെ പ്രധാനം. പച്ചിലവളവും ചാരവും ചാണകപ്പൊടിയുടെ കൂടെ ചേര്‍ക്കാം.\nപുതയിടാന് ഉപയോഗിക്കുന്നത് കമ്മ്യൂണിസ്റ്റ് പച്ചയുടെ ഇലകളാണ്. ഈര്‍പ്പം അത്യാവശ്യമാണ്.\nചെല്ലിയുടെ ആക്രമണം കച്ചോലത്തെ ബാധിക്കും. കിഴങ്ങ് തുരന്ന് നശിപ്പിക്കുകയാണ് ഇത് ചെയ്യുന്നത്. കച്ചോലത്തിനുള്ളില് പ്രവേശിക്കുന്ന ചെല്ലികള് മുട്ടയിട്ട് പെരുകും. ഇതിന്റെ കുഞ്ഞുങ്ങള് കിഴങ്ങിന്റെ മാംസളമായി ഭാഗങ്ങള് തിന്നുതീര്‍ക്കും. മൊസൈക്ക് രോഗം ബാധിക്കാനുള്ള സാധ്യതയുണ്ട്. ബാക്റ്റീരിയല് വാട്ടവും ഇലപ്പുള്ളിരോഗവും ഉണ്ടാകാം.\nഇലപ്പുള്ളി രോഗം ബാധിച്ചാല് ഇലകള് പറിച്ചുകളഞ്ഞ് എട്ടുഗ്രാം സോഡാപ്പൊടിയും 32 ഗ്രാം മഞ്ഞള്‍പ്പൊടിയും 10 ലിറ്റര് വെള്ളത്തില് ലയിപ്പിച്ച് അതിലേക്ക് നാല്‍പ്പത് ഗ്രാം പാല്‍ക്കായം കൂടി ചേര്‍ത്ത് കിട്ടുന്ന ലായനി അരിച്ചെടുത്ത് ഇലകളുടെ അടിവശത്തും മുകള്‍ഭാഗത്തും രണ്ടാഴ്ചയിലൊരിക്കല് തളിക്കാം. മൊസൈക്ക് രോഗം ബാധിച്ചാല് വെര്‍ട്ടിസീലിയം ലക്കാനി അഞ്ച് മില്ലി എടുത്ത് ഒരു ലിറ്റര് വെള്ളത്തില് കലക്കി തളിച്ചാല് മതി.\nകച്ചോലം നിലത്ത് പടര്‍ന്നു വളരുന്ന ചെടിയാണ്. ഇതിന്റെ പൂക്കള്‍ക്ക് ഇളംവയലറ്റ് നിറമാണ്. നട്ടുകഴിഞ്ഞാല് എട്ടുമാസം കൊണ്ട് വിളവെടുക്കാം. ഇലകള് ഉണങ്ങുമ്പോളാണ് വിളവെടുപ്പിന് പാകമായെന്ന് മനസിലാക്കുന്നത്. വിളവെടുത്ത് കഴിഞ്ഞാല് മഞ്ഞള് കഴുകുന്നത് പോലെ വൃത്തിയാക്കി ആണ് ഔഷധാവശ്യങ്ങള്‍ക്കായി ഉപയോഗിക്കുന്നത്.\nLast Updated 10, Jan 2020, 5:29 PM IST\nഇരട്ട ഗ്രാമം: രണ്ട് പള്ളികൾ, രണ്ട് മുനിസിപ്പാലിറ്റികൾ, രണ്ട് സെമിത്തേരികൾ, എല്ലാം ഒരുപോലെ...\nകഥ പറഞ്ഞത് സണ്ണി വെയ്‌നിനോട് മാത്രം; അനുഗ്രഹീതന് ആന്റണിയുടെ സംവിധായകന് പറയുന്നു


ഫെയിം 2: ഇൻസെന്‍റീവ് പൊതുഗതാഗത വാഹനങ്ങൾക്കു മാത്രം : Deepika.com Auot Spot News\nന്യൂഡൽഹി: ഏപ്രിൽ ഒന്നു മുതൽ ആരംഭിക്കുന്ന ഇലക്‌ട്രിക് വാഹനപ്രചാരണ പദ്ധതിയായ ഫെയിം 2ന് പുതിയ നിബന്ധനകളുമായി കേന്ദ്രസർക്കാർ. പൊതുഗതാഗതത്തിനായി ഉപയോഗിക്കുന്ന വാഹനങ്ങൾക്കു മാത്രമേ ഇൻസെന്‍റീവ് നല്കൂ എന്നാണ് പുതിയ തീരുമാനം. മൂന്നു വർഷ കാലാവധിയുള്ള ഫെയിം 2ന് 10,000 കോടി രൂപയാണ് ഇൻസെന്‍റീവ് നല്കുന്നതിനായി വകയിരുത്തിയിട്ടുള്ളത്.\nഎക്സ് ഫാക്ടറി വില അഞ്ചു ലക്ഷം രൂപയുള്ള അഞ്ചു ലക്ഷം ഇ-റിക്ഷകൾക്ക് 50,000 രൂപ വീതമാണ് ലഭിക്കുക. 15 ലക്ഷം രൂപ വരെ വിലയുള്ള 35,000 ഇലക്‌ട്രിക് കാറുകൾക്ക് 1.5 ലക്ഷം രൂപ വീതം ലഭിക്കും.\nഇൻസെന്‍റീവിനായി അപേക്ഷിക്കുന്പോൾ വാഹനം സ്വകാര്യ ഉപയോഗത്തിനല്ല എന്ന് ഡീലർ ഉറപ്പുവരുത്തണമെന്ന് ഫെയിം 2ന്‍റെ നിബന്ധനകളിൽ പറയുന്നു. എന്നാൽ, ഇരുചക്ര വാഹനങ്ങൾക്കുള്ള ഇൻസെന്‍റീവ് സ്വകാര്യ ഉപയോഗത്തിനാണെങ്കിലും ലഭ്യമാകും. ഇത് ഡീലർതന്നെ ക്ലെയിം ചെയ്യണം.\nമുച്ചക്ര റിക്ഷകൾ, കാറുകൾ, ബസ് മുതലായ വാഹനങ്ങൾ പൊതുഗതാഗതത്തിന് അല്ലെങ്കിൽ വാണിജ്യാവശ്യത്തിന് മാത്രമാണെങ്കിലേ ഇൻസെന്‍റീവ് ലഭിക്കൂ.


MJ News Desk, Author at\nAuthor: MJ News Desk\n28th September 2019 MJ News Desk0Comments\nകോഴിക്കോട് നാദാപുരത്ത് ഗ്യാസ് സിലിണ്ടർ പൊട്ടിത്തെറിച്ചു വീട് ഭാഗികമായി തകർന്നു. ജീലാനി നഗറിൽ മൊയ്തുവിന്റെ വീടാണ് തകർന്നത്. വീടിന്റെ അടുക്കളയും കുളിമുറിയും ഗ്രിൽസും ജനലുകളുമാണ് തകർന്നത്. വീടിന്\nമരട് ഫ്‌ളാറ്റുടമകൾക്ക് നഷ്ടപരിഹാരം നൽകുന്നത് തീരുമാനമെടുക്കാനായി സമിതിക്ക് സുപ്രീം കോടതി രൂപം നൽകി. ജസ്റ്റിസ് കെ ബാലകൃഷ്ണൻ നായർ അധ്യക്ഷനായ സമിതിക്കാണ് രൂപം നൽകിയത്. മരടിലെ നാല്\n28th September 2019 28th September 2019 MJ News Desk0Comments\nമുഗളരും ബ്രിട്ടീഷുകാരും ഇന്ത്യയുടെ സമ്പദ് വ്യവസ്ഥ ദുർബലപ്പെടുത്തിയെന്ന് ഉത്തർപ്രദേശ് മുഖ്യമന്ത്രിയും ബിജെപി നേതാവുമായ യോഗി ആദിത്യനാഥ്. മുഗളരുടെ വരവിന് മുമ്പ് ലോകത്തെ വലിയ സാമ്പത്തിക ശക്തിയായിരുന്നു ഇന്ത്യ.\nജമ്മു കാശ്മീരിലെ വിവിധയിടങ്ങളിൽ ഭീകരാക്രണം. രണ്ടിടത്ത് ഏറ്റുമുട്ടലും ഒരു സ്ഥലത്ത് ഗ്രനേഡ് ആക്രമണവുമാണ് നടന്നത്. ഏറ്റുമുട്ടലിൽ ഒരു ഭീകരനെ സൈന്യം വധിച്ചു റംബാൻ ജില്ലയിൽ മൂന്ന് ഭീകരർ\nശബരിമല യുവതി പ്രവേശന വിധിയെ തുടർന്നുള്ള പ്രശ്‌നങ്ങൾ തിരുവിതാംകൂർ ദേവസ്വം ബോർഡിന് കോടികളുടെ നഷ്ടമുണ്ടാക്കിയെന്ന് ദേവസ്വം പ്രസിഡന്റ് എ പദ്മകുമാർ. നൂറു കോടിയുടെ വരുമാന നഷ്ടമുണ്ടായെന്നാണ് പദ്മകുമാർ\nആലുവ തോട്ടക്കാട്ടുകരയിലെ ഫ്‌ളാറ്റിൽ സ്ത്രീയെയും പുരുഷനെയും മരിച്ച നിലയിൽ കണ്ടെത്തി. ശിവരാത്രി മണപ്പുറത്തിന് സമീപത്തുള്ള അക്കാട്ട് ലൈനിലെ ഫ്‌ളാറ്റിലാണ് രണ്ട് മൃതദേഹങ്ങൾ കണ്ടത്. തൃശ്ശൂർ സ്വദേശികളായ സതീഷിന്റെയും\nശബരിമല വിധി അനുകൂലമായില്ലെങ്കിൽ കേന്ദ്രസർക്കാരിനെ വീണ്ടും സമീപിക്കുമെന്ന് പന്തളം കുടുംബം നിർവാഹക സംഘം പ്രസിഡന്റ് ശശി കുമാര വർമ. യുവതി പ്രവേശനവുമായി ബന്ധപ്പെട്ട വിഷയത്തിൽ സംസ്ഥാന സർക്കാർ\nഈ വർഷത്തെ വയലാർ അവാർഡ് വി ജെ ജയിംസിന്റെ നിരീശ്വരൻ എന്ന നോവലിന്. ഒരു ലക്ഷം രൂപയും കാനായി കുഞ്ഞിരാമൻ രൂപകൽപ്പന ചെയ്ത ശിൽപ്പവും പ്രശസ്തിപത്രവും അടങ്ങുന്നതാണ്\nപാലാരിവട്ടം മേൽപ്പാലം അഴിമതിക്കേസിൽ ഇബ്രാഹിംകുഞ്ഞിനെതിരെ ഗുരുതര ആരോപണവുമായി വിജിലൻസ്. പാലം നിർമിച്ച കരാറുകാരന് മുൻകൂർ പണം വായ്പയായി നൽകിയതിൽ ഇബ്രാഹിം കുഞ്ഞിന് ഗൂഢലക്ഷ്യമുണ്ടായിരുന്നുവെന്ന് വിജിലൻസ് പറയുന്നു കേസിലെ\nതീവ്രവാദികൾക്ക് പെൻഷൻ കൊടുക്കുന്ന ലോകത്തിലെ ഏക രാജ്യമാണ് പാക്കിസ്ഥാൻ, ഇന്ത്യയെ പഠിപ്പിക്കാൻ വരേണ്ട; ഇമ്രാന് മറുപടിയുമായി യുഎന്നിൽ വിധിഷ മെയ്ത്ര\nപാക് പ്രധാനമന്ത്രി ഇമ്രാൻ ഖാൻ യുഎൻ പൊതുസഭയിൽ നടത്തിയ പ്രസംഗത്തിന് ശക്തമായ മറുപടി നൽകി ഇന്ത്യ. ഇമ്രാന്റെ പ്രസ്താവന യുദ്ധത്തിന്റെ വക്കിലെത്തിക്കുന്നതാണ്. ഒരു രാഷ്ട്ര തന്ത്രജ്ഞന് ചേർന്നതായിരുന്നില്ലെന്നും\n28th September 2019 MJ News Desk 0


ഹിജാമ ചികിത്സയും ഇസ്‌ലാമും\nമയക്കു മരുന്ന് വില്‍ക്കുന്നുവെന്ന് ആരോപിച്ച് യുവാവിനെ കയ്യും കാലും വെട്ടി മാറ്റി കൊലപ്പെടുത്തി\nFriday 9th June 2017 7:21pm\nFriday 9th June 2017 7:13pm\nതന്റെ കാലത്ത് നിലവിലുണ്ടായിരുന്ന ചികിത്സാമുറകളെ അവലംബിക്കുകയാണ് പ്രവാചകന് ചെയ്തത്. ഇന്ന് ആ സുന്നത്തിനെ പിന്‍പറ്റുക എന്നാല് ഇന്നത്തെ ഏറ്റവും ഫലപ്രദമായ ചികില്‍സാരീതി സ്വീകരിക്കുക എന്നതാകുന്നു. സുന്നത്തിനെയും നബിവചനങ്ങളെും ഇങ്ങനെയാണ് മനസ്സിലാക്കേണ്ടത്.\nഒപ്പീനിയന്: മുഹമ്മദ് ഷമീം\nഹിജാമ എന്ന ചികില്‍സാരീതിയെപ്പറ്റി എനിക്ക് യാതൊന്നും അറിയില്ല. അതേസമയം പ്രവാചകവൈദ്യം എന്ന പേരില് ഇത് പ്രചരിച്ചു കൊണ്ടിരിക്കുന്നതിന് എന്തെങ്കിലും അടിസ്ഥാനമുള്ളതായി തോന്നിയിട്ടില്ല.\nഎന്താണീ സാധനം എന്നൊന്നറിയാം എന്ന താല്‍പര്യത്തില് ഒരിക്കല് ഹിജാമ ചികിത്സാകേന്ദ്രത്തില് പോയ ഒരനുഭവമുണ്ട്. അവിടെയുണ്ടായിരുന്ന ഒരാളില് നിന്നും അല്‍പം രക്തം കപ്പ് ചെയ്ത് എടുത്ത ശേഷം ചികിത്സകന് അയാളോട് വുദുവെടുത്ത് രണ്ട് റക്അത്ത് നിസ്‌കരിച്ചു വരണമെന്നും അതുകഴിഞ്ഞ് വീണ്ടും ചെയ്യണമെന്നും പറയുന്നത് കേട്ടു.\nനോക്കുമ്പോള് ചുവരുകളൊക്കെ നബിവചനങ്ങള് (എന്ന് പറയപ്പെടുന്ന വര്‍ത്തമാനങ്ങള്) എഴുതി നിറച്ചിരിക്കുന്നു. പിന്നെ ഞാനവിടെ നിന്നില്ല. ഉടനെ സ്ഥലം വിട്ടു. അതിന്റെ കാരണം വഴിയേ പറയാം.\nവൈദ്യശാസ്ത്രത്തില് എനിക്ക് വലിയ പിടിയില്ല. അതിനാല്‍ത്തന്നെ അതുമായി ബന്ധപ്പെട്ട സംവാദങ്ങളിലൊന്നും ഇടപെടാറുമില്ല. ആധുനിക വൈദ്യശാസ്ത്രം എന്ന് സ്വയം വിളിക്കുന്ന, പലരും അലോപ്പതി എന്ന് വിശേഷിപ്പിക്കാറുള്ള വൈദ്യശാഖയോട് യാതൊരു തരത്തിലുള്ള വിയോജിപ്പുമില്ല. അതേസമയം അതിന്റെ രീതിശാസ്ത്രം മാത്രമേ ശരിയാവൂ എന്ന വിശ്വാസവും ഇല്ല.\nതത്വശാസ്ത്രപരമായി ഹോമിയോപ്പതിയോട് ഒരു മതിപ്പുണ്ട്. എന്നു കരുതി ഹോമിയോ ചികില്‍സയാണ് ശരി എന്ന അഭിപ്രായമൊന്നുമില്ല. തത്വശാസ്ത്രം വേവിച്ചൂതിക്കുടിച്ചാല് രോഗം മാറില്ലെന്ന പൂര്‍ണവിശ്വാസം ഉണ്ട് എന്നതോടൊപ്പം അവഗണിക്കാന് പറ്റാത്ത അനുഭവങ്ങള് ഹോമിയോപ്പതിയുമായി ബന്ധപ്പെട്ട് ചുറ്റിലും നിന്ന് ഉണ്ടായിട്ടുമുണ്ട് (അനുഭവങ്ങള് മോഡേണ് മെഡിസിന് പ്രമാണമല്ല എന്നറിഞ്ഞു കൊണ്ടും അനുഭവങ്ങള് ഒരു തത്വത്തെ സ്ഥാപിക്കാന് എപ്പോഴും മതിയായ തെളിവല്ല എന്ന് സമ്മതിച്ചു കൊണ്ടും തന്നെയാണ് ഇത് പറയുന്നത്).\nതികച്ചും ഉപരിപ്ലവമായാണെങ്കിലും മൂന്ന് ചികില്‍സാരീതികളെ അറിയാന് ഒരു ശ്രമം നടത്തി. ആധുനിക വൈദ്യശാസ്ത്രത്തിന്റെ വിശകലനങ്ങള് എല്ലായ്പോഴും രോഗാണു എന്ന ബാഹ്യശത്രുവില് ചെന്നെത്തുകയും ചികില്‍സ അതിനോടുള്ള യുദ്ധപ്രഖ്യാപനമായി മാറുകയും ചെയ്യുന്നു. രാസായുധങ്ങള് ഉപയോഗിച്ചു കൊണ്ടുള്ള പോരാട്ടം തന്നെ.\nഒട്ടും കീമോ ഫോബിക് അല്ല ഞാനെങ്കിലും ആയുധങ്ങള് ക്ഷീണിപ്പിക്കുക ശത്രുവിനെ മാത്രമാവില്ല എന്ന തോന്നല്, ശരിയായാലും തെറ്റായാലും ബലവത്താണ്. അതേസമയം ആധുനിക ചികില്‍സാരീതികള് പലപ്പോഴും അനിവാര്യമാണ് എന്നത് സത്യമാണ്. എന്തുകൊണ്ട് അനിവാര്യമായിത്തീരുന്നു എന്ന ചര്‍ച്ച പ്രസക്തമാണെങ്കിലും.\nരണ്ടാമത്തെത് ഓര്‍ത്തോപ്പതി എന്ന പേരില് ആധുനികവല്‍ക്കരിക്കാന് അതിന്റെ വക്താക്കള് ശ്രമിക്കുന്ന നേചുറോപ്പതി എന്ന പ്രകൃതിചികില്‍സയാണ്. പ്രകൃതിജീവനം എന്നത് മഹത്തരമായ ആശയം തന്നെയാണ്. പ്രകൃതിയോടും അതിന്റെ വഴിയോടും ചേര്‍ന്ന് നില കൊള്ളുന്നതിലൂടെ രോഗങ്ങളെ ഒരു പരിധി വരെ തടയാം എന്നത് ശരിയുമാണ്.\nഅതേസമയം രോഗകാരണങ്ങളെ ഹെര്‍ബര്‍ട്ട് എം ഷെല്‍ട്ടന്, ജോണ് എച് ടില്‍ഡന് തുടങ്ങിയ ആചാര്യന്മാര് വിഷസങ്കലനം (Toxaemia) എന്നതില് മാത്രം ഒതുക്കുന്നു. അതല്ലാത്ത മറ്റൊരു രോഗവുമില്ലെന്നാണ് ടില്‍ഡന് പറയുന്നത്. ഈ സങ്കല്‍പ്പത്തിലെ രേഗത്തെ ചെറുക്കാന് നിര്‍ദ്ദേശിക്കപ്പെടുന്ന പ്രധാനപ്പെട്ട വഴിയാകട്ടെ (ഒരുപക്ഷേ ഒരേയൊരു വഴി എന്നു തന്നെ പറയാം) ഉപവാസവും. (ഷെല്‍ട്ടന്റെയും ടില്‍ഡന്റെയുമൊക്കെ സിദ്ധാന്തങ്ങള് പകര്‍ത്തിക്കൊണ്ട് നോമ്പിന്റെ ശാസ്ത്രീയത തെളിയിക്കാന് ഇറങ്ങിപ്പുറപ്പെട്ടിരിക്കുന്ന ബൗദ്ധിക ചാവേറുകളെ സോഷ്യല് മീഡിയയില് ധാരാളം കാണാം). ശരീരത്തെ അനാവശ്യമായി ക്ഷീണിപ്പിക്കുന്ന ഏര്‍പ്പാട്.\nഹോമിയോപ്പതിയുടെ നേര്‍പ്പിക്കല് (dilution) സിദ്ധാന്തത്തിന്റെ ലോജിക് എത്ര ആലോചിച്ചിട്ടും ഇതുവരെ എനിക്ക് പിടികിട്ടിയിട്ടില്ല. എത്ര നേര്‍പ്പിച്ചാലും മൂലവസ്തു ഇല്ലാതാകില്ല എന്നത് അംഗീകരിക്കാം. അതേസമയം നേര്‍പ്പിക്കുന്തോറും പൊട്ടെന്‍സി കൂടുന്നതിന്റെ മായാജാലമാണ് തിരിയാത്തത്. അത് തിരിയാതിരിക്കെത്തന്നെ രോഗകാരണങ്ങളെ സ്സംബന്ധിച്ച ഹനിമാന്റെയും കെന്റിന്റെയുമൊക്കെ സിദ്ധാന്തങ്ങള് അല്‍പസ്വല്‍പം വായിച്ചതില് നിന്ന് താത്വികമായി അത് വളരെ മെച്ചപ്പെട്ടതാണെന്ന് തോന്നിയിട്ടുണ്ട്.\nപലതരത്തില് കാരണങ്ങളെ ഹോമിയോപ്പതി വിശകലനം ചെയ്യുന്നുണ്ടെങ്കിലും അതില് Exciting cause, Maintaining cause എന്ന വിശകലനം ശ്രദ്ധേയമാണ്. പുറത്തു നിന്നുണ്ടാകുന്ന പ്രകോപനങ്ങളാണ് എക്സൈറ്റിങ് കോസ്. അതേസമയം സ്വയം സംരക്ഷിക്കുന്നതിന് ശരീരത്തെ പ്രാപ്തമല്ലാതാക്കുകയോ അതിന്റെ ശേഷി കുറക്കുകയോ ചെയ്യുന്ന ആന്തരിക കാരണങ്ങള് മെയിന്റെയിനിങ് കോസുമാണ്.\nഹനിമാന്റെ കാലത്ത് രോഗാണു സിദ്ധാന്തമില്ലെങ്കിലും ടൂബര്‍കുലോസിസ് എന്ന ബാക്ടീരിയ ഉള്ളില് വസിക്കുന്നത് കൊണ്ടു മാത്രം ഒരാള്‍ക്ക് ക്ഷയരോഗമുണ്ടാകണമെന്നില്ലെന്നും രോഗത്തെ സാധ്യമാക്കുന്ന ആന്തരിക ഘടകങ്ങള് കൂടി ചേരുമ്പോഴേ ഒരാളെ അത് ബാധിക്കുന്നുള്ളൂ എന്നും ഈ സിദ്ധാന്തമനുസരിച്ച് പറയാമെന്ന് തോന്നുന്നു.\nഎന്തായാലും ചികില്‍സാരീതികളിലെ ശരിതെറ്റുകളും വ്യത്യസ്ത ധാരകള് തമ്മിലുള്ള സംവാദങ്ങളും എന്റെ വിഷയമേയല്ല. ഇവിടെ പങ്കു വെച്ചത് എന്റെ ചില ധാരണകള് മാത്രമാണ്. ചിലപ്പോള് തെറ്റുമാകാം.\nപുറമെ യൂനാനി, ആയുര്‍വേദം തുടങ്ങിയ ചില ചികില്‍സാ മുറകളുണ്ട്. ഇവയാകട്ടെ, പലതിനും വളരെ പ്രയോജനപ്രദമായി അനുഭവപ്പെടാറുണ്ടെങ്കിലും വളര്‍ച്ച മുരടിച്ചുപോയ ശാഖകളാണെന്ന് തോന്നുന്നു.\nഇനി ഹിജാമ അനുഭവത്തിലേക്ക് വരാം. ചികിത്സ തേടിയാണ് ആളുകള് ചികിത്സകന്റെ അടുത്തേക്ക് പോകുന്നത്. നിസ്‌കരിക്കാന് അവര് പള്ളിയില് പൊയ്ക്കോളും. ചികിത്സയില് ആത്മീയമായ മാര്‍ഗങ്ങള് ഉപയോഗിക്കുന്നത് തെറ്റാണെന്ന വിശ്വാസമൊന്നും എനിക്കില്ല. ചുരുങ്ങിയ പക്ഷം പ്ലാസിബോ ഇഫക്ട് എന്നോ സൈക്കോ സൊമാറ്റിക് ഇഫക്ട് എന്നോ പറയാവുന്ന ചിലതെങ്കിലും നടക്കുമല്ലോ. അതേസമയം ചികിത്സാരീതിയെ സാധൂകരിക്കാന് പ്രവാചകവചനങ്ങളെയും ആത്മീയ സാധനകളെയും ഉപയോഗിക്കുന്നത് ശരിയല്ല.\nപ്രകൃതിനിയമങ്ങളെക്കുറിച്ച അവബോധം പകരുന്ന തത്വശാസ്ത്രമാണ് ഇസ്‌ലാം. പ്രകൃതിനിയമങ്ങള് മനുഷ്യന് നിര്‍മിക്കുന്നതല്ല, എന്നാല് അവ കണ്ടെത്താന് അവന് പറ്റും. ഈ നിയമങ്ങളില് ദൈവത്തിന്റെ അടയാളങ്ങള് കണ്ടെത്താനാണ് ഇസ്‌ലാം ആവശ്യപ്പെടുന്നത്. ദൈവത്തെ കണ്ടെത്തിയാലും ഇല്ലെങ്കിലും പ്രകൃതി നിയമങ്ങള് എന്നത് സത്യമാണ്.\nആ നിയമങ്ങളുടെ പ്രയോജനാത്മകമായ ആവിഷ്‌കാരങ്ങളായി മനുഷ്യന്റെ സാങ്കേതികവിദ്യകളിലുള്ള വികാസത്തെ മനസ്സിലാക്കാം. രോഗങ്ങളുടെ കാരണങ്ങളെയും പ്രതിവിധികളെയും സംബന്ധിച്ച അറിവുകളും ഇക്കൂട്ടത്തില്‍പ്പെടുന്നു. അതിനാല്, ചികിത്സിക്കുക എന്നത് ഇസ്‌ലാമില് സുന്നത്താണ്, ദിവ്യഫലദായകമായ പുണ്യപ്രവൃത്തിയാണ്.\nനമ്മുടെ സകല വ്യവഹാരങ്ങളിലും പ്രാര്‍ത്ഥനയുടെ ഘടകം കൂടി ചേര്‍ക്കണം എന്ന് ശക്തമായി ഉപദേശിച്ചതല്ലാതെ, പ്രാര്‍ത്ഥന കൊണ്ട് രോഗം മാറ്റാം എന്ന മൂഢതയൊന്നും ഇസ്‌ലാം വെച്ചു പുലര്‍ത്തുന്നില്ല. രോഗചികിത്സയ്ക്ക് ആശുപത്രിയിലെത്തുന്ന വിശ്വാസി ദൈവത്തെ ഉപേക്ഷിച്ച് ആധുനികശാസ്ത്രത്തെ അവലംബിക്കുകയാണെന്ന് അടിക്കടി പോസ്റ്റുകളിട്ട് മനോരതിയില് മുഴുകുന്ന യുക്തിവാദികള്‍ക്ക് നല്ല നമസ്‌കാരം.\nവൈദ്യത്തിലും വൈദ്യനിലും വൈദ്യമുറകളിലും വിശ്വാസി കണ്ടെത്തുന്നത് ദൈവിക ചിഹ്നങ്ങളെത്തന്നെയാണ്. വൈദ്യന്റെ ജ്ഞാനത്തിന്റെയും മരുന്നിന്റെ ഫലതയുടെയും ആധാരം ദൈവിക ചിഹ്നങ്ങളായിരിക്കെ, വൈദ്യത്തെ അനുഗ്രഹമായി കണ്ടുകൊണ്ട് ചികില്‍സ തേടുക എന്നത് ആത്മീയ സാധനയായാണ് പ്രവാചകന് പഠിപ്പിച്ചിട്ടുള്ളത്. എല്ലാ ജ്ഞാനങ്ങളോടുമുള്ള ഇസ്‌ലാമിന്റെ നിലപാടും അതാണ്.\nഇതാണ് ചികില്‍സയെക്കുറിച്ച പ്രവാചകപാഠം. ഇതിനപ്പുറം ഏത് ചികില്‍സാരീതി ഉപയോഗിക്കണം എന്നത് പ്രവാചകാനുധാവനവുമായി ബന്ധപ്പെട്ട കാര്യമൊന്നുമല്ല. പ്രവാചകവൈദ്യം എന്ന ഒരു ചികില്‍സാരീതിയെപ്പറ്റി വേദത്തിലോ നബിചര്യയിലോ യാതൊരു പരാമര്‍ശവും ഇല്ല. അതിനാല് ഹിജാമയെ ആധുനികവൈദ്യമൗലികവാദികള്‍ക്ക് വിമര്‍ശിക്കാം. വിമര്‍ശനം വസ്തുനിഷ്ഠമോ ആത്മനിഷ്ഠമോ ആകട്ടെ. അതില് പക്ഷേ, മതവിമര്‍ശത്തിന്റെ എരിവും പുളിയും ചേര്‍ക്കേണ്ടതില്ല. ഇതെന്തോ സംരക്ഷിച്ചു നിര്‍ത്തേണ്ട പ്രവാചകചര്യയും മതബാധ്യതയുമാണ് എന്ന മട്ടില് ഹിജാമയ്ക്കെതിരായ വാദങ്ങള്‍ക്കെതിരെ രംഗത്തു വരേണ്ട ആവശ്യം വിശ്വാസികള്‍ക്കും ഇല്ല.\nപ്രവാചകന്റെ പ്രവൃത്തിയുടെ ആധാരമാണ് അവലംബം. അല്ലാതെ പ്രവൃത്തിയുടെ വിശദാംശങ്ങളല്ല. ആ പ്രവൃത്തിയെ ഇന്ന് പ്രമാണമാക്കുമ്പോള് ഇന്നത്തെ ജ്ഞാനത്തിന്റെയും സാമൂഹികസാഹചര്യങ്ങളുടെയും ആദാരത്തില് വേണം. ചികിത്സയും ഭക്ഷണരീതികളും മുതല് സകാത്തിന്റെ നിസാബും മാസപ്പിറവിയും വരെ ഇങ്ങനെ നിര്‍ണയിക്കപ്പെടണം എന്നാണ് ഇതെഴുതുന്നയാളിന്റെ പക്ഷം.\nപ്രവാചകവൈദ്യം എന്ന പരികല്‍പന ഒട്ടേറെ തട്ടിപ്പുകള്‍ക്ക് നിമിത്തമായിത്തീരുന്നു. അതിനാല്‍ത്തന്നെ ആ കണ്‍സെപ്റ്റ് തന്നെ കാപട്യമാണ്. അതായത്, കപടശാസ്ത്രത്തിനാണ് അത് ജന്മം നല്‍കുക. പലതരം അന്തക്കേടുകളില് കുടുങ്ങി ഇത്തരത്തിലുള്ള ആത്മീയ ചികില്‍സകള് ധാരാളമായി നടക്കുന്നുണ്ട്.\nആയുര്‍വേദ, സിദ്ധ മരുന്നുകള് നിര്‍മിക്കുന്ന, കേരളത്തിലെ പ്രശസ്തമായ ഒരു ആശ്രമം ടെക്സ്റ്റുകളില് ഇല്ലാത്ത ചില ഔഷധങ്ങളും പുറത്തിറക്കുന്നുണ്ട്. അവരുടെ യോഗിമാര്‍ക്ക് തപസ്സിലൂടെ ലഭിച്ച പ്രത്യേക ഔഷധമായാണ് അവയെ അവര് പരിചയപ്പെടുത്താറുള്ളത്.\nറെയ്കി, പ്രാണിക് ഹീലിങ് തുടങ്ങിയ ചികില്‍സാരീതികളും ഇപ്രകാരമുള്ള തട്ടിപ്പുകളോ അന്തക്കേടുകളോ ആണ്. ജപ്പാനിലെ ബുദ്ധസന്യാസി മികാഓ ഉസൂയി 1922ല് വികസിപ്പിച്ച സിദ്ധാന്തമാണ് റെയ്കി. ജപ്പാനീസില് rei എന്നാല് soul എന്നും ki എന്നാല് vital energy എന്നുമത്രേ അര്‍ത്ഥം. റെയ്കി മാസ്റ്ററില് നിന്നും പരമ്പരാഗതമായി ദീക്ഷ ലഭിച്ചവര്‍ക്ക് മാത്രമേ റെയ്കി ചികില്‍സ നടത്താന് പറ്റുകയുള്ളൂ എന്നാണ് വിശ്വാസം.\nനൂറ്റാണ്ടുകള്‍ക്ക് മുമ്പ് മിസ്റ്റിക് ഗുരുക്കന്മാര്, വിശിഷ്യാ ഇന്ത്യയിലെ മഹര്‍ഷിമാര് യോഗസാധനയിരൂടെ വളര്‍ത്തിയെടുത്ത സാധനാരീതിയെയാണ് ചികില്‍സയായി ഉസൂയി വികസിപ്പിച്ചത് എന്നാണ് അവകാശവാദം. ഈ സാധനാരീതിയെ അദ്ദേഹം കഠിനയത്നത്താല് പുനഃസൃഷ്ടിക്കുകയായിരുന്നത്രേ. യാതൊരു ദൂഷ്യഫലങ്ങളും ഇല്ല എന്ന് റെയ്കി ചികില്‍സകന്മാര് അവകാശപ്പെടുന്നു. ഫലമുണ്ടായിട്ടു വേണ്ടേ ദൂഷ്യഫലം എന്നൊന്നും തിരിച്ച് ചോദിക്കരുത്.\nഷഡാധാരങ്ങളിലും (മനുഷ്യശരീരത്തിലെ ഊര്‍ജപ്രവാഹത്തിന് ആറ് ആധാരങ്ങളടങ്ങിയ ഒരു ആധാരചക്രമുണ്ടെന്നും മൂലാധാരം, സ്വാധിഷ്ഠാനം, മണിപൂരകം, ആനാഹതം, വിശുദ്ധി, ആജ്ഞ എന്നിവയാണ് ആധാരങ്ങള് എന്നും പ്രാചീനഭാരതത്തിലെ താന്ത്രിക യോഗിമാര് കരുതിയിരുന്നു) രോഗാവസ്ഥയിലുള്ള ശരീരഭാഗങ്ങളിലും തന്റെ കൈകളിലൂടെ റെയ്കിയെ നല്‍കുകയാണ് ചികില്‍സകന് ചെയ്യുന്നത്.\nനട്ടെല്ലിന്റെ കീഴറ്റത്തുള്ള കോണാകാരമായ അസ്ഥിക്കുള്ളിലാണത്രേ മൂലാധാരം സ്ഥിതി ചെയ്യുന്നത്. അതിലാണ് കുണ്ഡലിനി ഇരിക്കുന്നത്. സര്‍പ്പാകൃതിയില് ചുരുണ്ട് സ്ഥിതി ചെയ്യുന്ന ഈ കുണ്ഡലിനിയെ ശരീരം മുഴുവന് കീറി മുറിച്ച് അനാട്ടമി പഠിക്കുന്ന ആരും ഇന്നു വരെ കണ്ടെത്തിയിട്ടില്ല. ഗുര്‍ജിഫ് മുതല് ഓഷോ വരെയുള്ള അത്യന്താധുനിക ഗുരുക്കന്മാര്‍ക്കും കുണ്ഡലിനി വളരെ പ്രിയങ്കരമായ ഒരു സങ്കല്‍പമാണ്. ഭാരതത്തിന്റെ അതിമഹത്തായ ശാസ്ത്ര കണ്ടുപിടുത്തമായി ഇവിടുത്തെ സാംസ്‌കാരിക ദേശീയ വാദികളും ഇതിനെ കൊണ്ടു നടക്കുന്നു.\nപ്രാണശക്തി, ഷഡാധാരങ്ങള്, ഊര്‍ജപ്രവാഹം തുടങ്ങിയവയെ മറ്റൊരു രീതിയില് വികസിപ്പിച്ചതാണ് പ്രാണിക് ഹീലിങ്. ചീനാ വംശജനായ ചോവാ കോക് സൂയിയാണ് അതിന്റെ ആചാര്യന്. ശരീരഭാഗങ്ങളില് സ്പര്‍ശിക്കുക എന്ന കാര്യകാരണബന്ധമെങ്കിലും റെയ്കിയില് ഉണ്ടെങ്കില് പ്രാണിക് ഹീലിങ് രോഗിയുടെ മുന്നില് നിന്ന് ഗോഷ്ഠി കാണിക്കലാണ്. ടെലിപ്പതിക് പ്രാണിക് ഹീലിങ് എന്ന വിചിത്രമായ രീതിയും നിലവിലുണ്ട്.\nഎന്തായാലും ഷഡാധാരങ്ങളും കുണ്ഡലിനിയുമൊക്കെ യോഗവിദ്യയിലും താന്ത്രികമതങ്ങളിലും ശക്തമായി നിലനിന്നിരുന്ന കാലത്ത് ഇന്ത്യയില് ഇതൊന്നും ചികില്‍സക്ക് വേണ്ടി ഉപയോഗിക്കപ്പെട്ടിരുന്നില്ല. അങ്ങനെ ഉപയോഗിച്ചിരുന്നെങ്കില് ആയുര്‍വേദം പോലുള്ള ചികില്‍സാരീതികള് ഉണ്ടാകുമായിരുന്നില്ലല്ലോ.\nഹിജാമ, അക്യുപങ്ചര്, സിദ്ധ തുടങ്ങിയ ശാഖകളും രീതികളും ഏതോ അര്‍ത്ഥത്തിലുള്ള കാര്യകാരണസങ്കല്‍പങ്ങളെ അവലംബമാക്കുന്നുണ്ട്. അതേസമയം ഈ സങ്കല്‍പങ്ങളിലെ ശാസ്ത്രീയതയും ശരിയും എത്രത്തോളമാണ് എന്ന വിഷയത്തില് ഇതെഴുതുന്നയാള്‍ക്ക് പിടിപാടൊന്നുമില്ല.\nഅതേസമയം കുണ്ഡലിനി, പ്രവാചകവൈദ്യം, മന്ത്രചികില്‍സകള് തുടങ്ങിയവ വേദമെന്തെന്നോ വൈദ്യമെന്തെന്നോ അറിയാത്ത, മതത്തെയും ദൈവത്തെയുമൊക്കെ യുക്തിഭദ്രതയില്ലാത്ത വിശ്വാസങ്ങളായി മാത്രം കൊണ്ടുനടക്കുകയും അതിനോടുള്ള ഭ്രമങ്ങളില് ബോധം നഷ്ടപ്പെടുകയും ചെയ്യുന്ന സാധാരണക്കാരെയും എന്തെങ്കിലും കാരണവശാല് ചികില്‍സകളൊന്നും ഫലിക്കാതെ നിരാശത ബാധിച്ച് ജീവിക്കുന്ന രോഗികളെയും പറഞ്ഞ് പറ്റിക്കുന്ന ഏര്‍പ്പാടുകളാണ്.\nഒരിക്കല് കൂടി പറയട്ടെ, ഫലപ്രദവും പ്രയോജനകരവുമായ ചികില്‍സകള് സ്വീകരിക്കലാണ് പ്രവാചകന്റെ സുന്നത്ത്. എല്ലാ രോഗങ്ങള്‍ക്കും ഔഷധമുണ്ടെന്ന് നബി പറഞ്ഞു. അത് പക്ഷേ കണ്ടെത്തേണ്ടത് ആ മേഖലയില് ജ്ഞാനമുള്ള മനുഷ്യര് തന്നെയാണ്. സുന്നത്തും ഹിജാമയുമായി ബന്ധമൊന്നുമില്ല. ഹിജാമ ശരിയായാലും തെറ്റായാലും.


മുസ്സഫ യില് ബസ്സ് മറിഞ്ഞ് നാല് മരണം «eപത്രം – Gulf News – അറബിനാടുകള് – ePathram.com\nമുസ്സഫ യില് ബസ്സ് മറിഞ്ഞ് നാല് മരണം\nഅബൂദാബി: തൊഴിലാളി കളെ കൊണ്ടു പോവുക യായിരുന്ന ബസ്സ് പാലത്തില് നിന്ന് താഴേക്ക് മറിഞ്ഞ് പാകിസ്ഥാനി ബസ്സ് ഡ്രൈവര് അടക്കം നാലുപേര് മരിച്ചു. മരിച്ച മറ്റു മൂന്നു പേര് ഇന്ത്യക്കാരാണ്. രണ്ടു പേര് സംഭവ സ്ഥലത്തും മൂന്നാമത്തെ ആള് ആശുപത്രി യിലുമാണ് മരിച്ചത്.\nഅപകട ത്തില് 38 പേര്‍ക്ക് പരിക്കേറ്റു. ഇതില് ചിലരുടെ പരിക്ക് ഗുരുതര മാണ്. മരിച്ച വരില് മലയാളി കള് ഉള്‍പ്പെട്ടതായി അറിവില്ല. ഞായറാഴ്ച പുലര്‍ച്ചെയാണ് അബൂദാബി ഭാഗത്തേക്ക് തൊഴിലാളി കളെ കൊണ്ടു പോവുക യായിരുന്ന ബസ്സ് മുസഫ അല് ശഅബിയ പാലത്തില് നിന്നും താഴേക്ക് മറിഞ്ഞത്. രണ്ടു ഇന്ത്യ ക്കാരും ബസ്സ് ഡ്രൈവറും തല്‍ക്ഷണം മരിച്ചി രുന്നു. ഗുരുതര മായി പരിക്കേറ്റ ആറു പേരെ അല് മഫ്‌റഖ് ആശുപത്രി യിലേക്ക് മാറ്റി. പരിക്കേറ്റവര് എല്ലാം ഏഷ്യന് രാജ്യങ്ങളില് നിന്നുള്ള വരാണ്. മൃതദേഹ ങ്ങള് ശൈഖ് ഖലീഫ മെഡിക്കല് സിറ്റി യിലെ മോര്‍ച്ചറി യില് സൂക്ഷിച്ചിരിക്കുക യാണ്.\n« സമാജം സമ്മര് ക്യാമ്പ് : രജിസ്ട്രേഷന് തിങ്കളാഴ്ച അവസാനിക്കുന്നു


നവീകരിച്ച മട്ടന്നൂർ ഖാദി സൗഭാഗ്യ ഷോറൂം ഉത്ഘാടനം ചെയ്തു. - കണ്ണൂരാൻ വാർത്ത\nHome മട്ടന്നൂർ നവീകരിച്ച മട്ടന്നൂർ ഖാദി സൗഭാഗ്യ ഷോറൂം ഉത്ഘാടനം ചെയ്തു.\nനവീകരിച്ച മട്ടന്നൂർ ഖാദി സൗഭാഗ്യ ഷോറൂം ഉത്ഘാടനം ചെയ്തു.\nനവീകരിച്ച മട്ടന്നൂർ ഖാദി സൗഭാഗ്യ ഷോറൂം ഉത്ഘാടനം ചെയ്തു.ആദ്യ വിൽപ്പന നഗരസഭ വൈസ് ചെയർമാൻ ശ്രീ :പി പുരുഷോത്തമൻ നിർവഹിച്ചു.പയ്യന്നൂർ ഖാദി കേന്ദ്രം ഡയറക്ടർ ടി. സി മാധവൻ നമ്പൂതിരി സ്വാഗതവും, ഷോറൂം മാനേജർ സുധീഷ് കുമാർ നന്ദിയും ആശംസിച്ച് സംസാരിച്ചു.നഗരസഭാ ചെയർപേഴ്‌സൺ അനിതാവേണു അധ്യക്ഷയായി.


കുടിക്കിയത് നഗ്നദൃശ്യങ്ങൾ | Pakistani singer | Rabi Pirzada | Controversy\nമനോരമ ലേഖകൻ November 02, 2019 06:39 PM IST\nഇന്ത്യന് പ്രധാനമന്ത്രി നേരന്ദ്ര മോദിയെ ഭീഷണിപ്പെടുത്തി വാര്‍ത്തകള് സൃഷ്ടിച്ച പാക്ക് ഗായിക റബി പിര്‍സദ വീണ്ടും വിവാദത്തില്. ഗായികയുടെ നഗ്നത വെളിപ്പെടുത്തുന്ന ചിത്രങ്ങളും വിഡിയോയും ചോര്‍ന്നതോടെയാണ് റബി വീണ്ടും വിവാദത്തില്‍പ്പെട്ടിരിക്കുന്നത്. രാത്രി വൈകിയാണ് ഇവ ട്വിറ്ററിലും എത്തിയത്. ഉടന്‍തന്നെ ട്വിറ്റര്, ചിത്രങ്ങളും വിഡിയോയും കണ്ടവര് അത് മറ്റുള്ളവര്‍ക്ക് ഫോര്‍വേഡ് ചെയ്യരുതെന്ന അപേക്ഷയുമായി രംഗത്തെത്തി. അതിനിടെ, ചിത്രങ്ങള് ചോര്‍ത്തി ഇന്റര്‍നെറ്റില് ലഭ്യമാക്കിയത് ആര് എന്ന ചോദ്യത്തിന് ഉത്തരം തേടുകയാണ് ഇപ്പോള് സമൂഹ മാധ്യമ ഉപയോക്താക്കള്.\nഅടുത്തിടെ പാക്കിസ്ഥാന് സൈനിക വക്താവ് മേജര് ജനറല് ആസിഫ് ഗഫൂറുമായി ഒരു പാട്ടിലെ വരികളുടെ പേരില് റബി കൊമ്പുകോര്‍ത്തിരുന്നു. ഇതിനുശേഷമാണ് നഗ്നവിഡിയോകള് പ്രത്യക്ഷപ്പെട്ടത്. സംഭവത്തിനു പിന്നില് ആസിഫ് ഗഫൂറാണെന്നാണ് ഒരു വിഭാഗം വിശ്വസിക്കുന്നത്. റബിയുടെ മുന് കാമുകനാണ് ചിത്രങ്ങള് ചോര്‍ത്തിയതെന്ന വാദവും ഉയരുന്നുണ്ട്.\nആരുമായിക്കോട്ടെ, ഒരു സ്ത്രീയുടെ നഗ്നചിത്രങ്ങള് പങ്കിടുന്നതും പരസ്യമാക്കുന്നതും തെറ്റാണെന്നും അതില്‍നിന്ന് എല്ലാവരും പിന്തിരിയണമെന്നും ഒരാള് അഭ്യര്‍ഥിച്ചപ്പോള് റബി വെറുമൊരു സ്ത്രീ മാത്രമല്ലെന്നാണ് മറ്റൊരാള് വാദിക്കുന്നത്. ഒരു കയ്യില് തോക്കും മറു കയ്യില് വിഡിയോ ക്യാമറയും പിടിച്ചുനില്‍ക്കുന്ന സര്‍ക്കാരാണ് പാക്കിസ്ഥാന് ഭരിക്കുന്നത്. സൈന്യവുമായി നേരിയ അഭിപ്രായവ്യത്യാസമെങ്കിലുമുണ്ടായാല് ഒന്നുകില് തോക്കു കൊണ്ടു വകവരുത്തും. ഇല്ലെങ്കില് രഹസ്യചിത്രങ്ങളിലൂടെ അപമാനിക്കും. ഇതിന്റെ ഏറ്റവും ഒടുവിലത്തെ ഇരയാണ് റബിയെന്നും മറ്റൊരാള് ചൂണ്ടിക്കാട്ടുന്നു.\nആസിഫ് ഗഫൂറിനെ റബി വിമര്‍ശിച്ച് ഒരു മണിക്കൂറിനുശേഷമാണ് ചിത്രങ്ങള് പുറത്തുവന്നതെന്ന കാര്യമാണ് സര്‍ക്കാരിനെയും സൈന്യത്തെയും വിമര്‍ശിക്കുന്നവര് ചൂണ്ടിക്കാട്ടുന്ന വസ്തുത. നഗ്നത പൂര്‍ണമായും വെളിപ്പെടുത്തുന്ന വിഡിയോ ചിത്രീകരിച്ചത് റബിയുടെ ബുദ്ധിയില്ലായ്മയാണ് വെളിപ്പെടുത്തുന്നത്. സ്വാഭാവികമായും അവരുടെ മുന് കാമുകനാണ് ഇതു ചെയ്തതെന്നാണ് സംശയം. എന്തായാലും അന്തസ്സും അഭിമാനവും പരിഗണിച്ച് ചിത്രങ്ങളും വിഡിയോയും കണ്ട ആരും അവ പരസ്യമാക്കാന് ശ്രമിക്കരുതെന്നാണ് വിവാദത്തിലിടപെട്ട സ്ത്രീകള് പ്രതികരിക്കുന്നത്.\nമൗനം ബലഹീനതയല്ല, ചായ കുടിക്കാറില്ല; വിവാദങ്ങളോട് പ്രതികരിച്ച് അനുഷ്ക\n'കാഫ് കങ്കണ' എന്ന ചിത്രത്തിലെ നീലം മുനീറിന്റെ ഐറ്റം സോങ്ങിനെ ന്യായീകരിച്ച് സംസാരിച്ചപ്പോഴാണ് ആസിഫ് ഗഫൂറിനെ റബി വിമര്‍ശിച്ചത്. പാട്ടിലെ വരികള് ഇന്ത്യയെ അപകീര്‍ത്തിപ്പെടുത്തുന്നതാണ്. ഈ വരികളെ ആസിഫ് ഗഫൂര് ശക്തമായി ന്യായീകരിച്ചു. പക്ഷേ, പാട്ടിലെ വരികളെ റബി ഉള്‍പ്പെടെ ഒട്ടേറെപ്പേരെ പ്രകോപിപ്പിച്ചിരുന്നു. തുടര്‍ന്നാണ് അവര് ആസിഫ് ഗഫൂറിനെയും വിമര്‍ശിച്ചത്. കശ്മീര് സംഭവങ്ങളുടെ പേരില് മോദിക്കിതിരെ ചാവേര് ആക്രമണം നടത്തുമെന്ന് റബി നേരത്തെ ഭീഷണിപ്പെടുത്തിയിരുന്നു. പിന്നീട് പാമ്പുകളെയും മറ്റും അഴിച്ചുവിട്ട് മോദിയെ ആക്രമിക്കുമെന്നും അവര് ഭീഷണിപ്പെടുത്തിയിരുന്നു.\nEnglish Summary : Pakistani singer Rabi Pirzada bitten by nude video leak


എന്താണ് ഏകമായിരിക്കുമ്പോഴും പലതായിരിക്കുന്നത്? (100) - ശ്രേയസ്\nയോഗവാസിഷ്ഠം നിത്യപാരായണം – ദിവസം 100 [ഭാഗം 3. ഉത്പത്തി പ്രകരണം]\nഏകസ്യാനേക സംഖ്യസ്യ കസ്യാണോരംബുധേരിവ\nഅന്തര്‍ബ്രഹ്മാണ്ഡലക്ഷാണി ലീയന്തേ ബുദ്ബുദാ ഇവ (3/79/2)\nരാക്ഷസി ചോദിച്ചു:”രാജാവേ, എന്താണ് ഏകമായിരിക്കുമ്പോഴും പലതായിരിക്കുന്നത്? ഏതൊന്നിലാണ് കോടിക്കണക്കിനു പ്രപഞ്ചങ്ങള് തിരമാലകള് സമുദ്രജലത്തില് വിലീനമാകുമ്പോലെ വിലീനമാവുന്നത്?” കാഴ്ച്ചയില് അങ്ങിനെയല്ലെങ്കിലും, എന്താണ് ശുദ്ധാകാശം?, എന്നില് ഉള്ള നീയും നിന്നിലുള്ള ഞാനും എന്താണ്? എന്താണ് ചലിക്കുന്നുണ്ടെങ്കിലും അചലമായിരിക്കുന്നത്? എന്താണ് ബോധത്തില് പാറപോലെ ഉറച്ചിരിക്കുന്നതും എന്നാല് ആകാശത്ത് മാസ്മരിക വിദ്യകള് ലീലയായി ആടുന്നതും? സൂര്യചന്ദ്രന്മാരും അഗ്നിയുമല്ലെങ്കിലും എപ്പോഴും പ്രഭാപൂരമായുള്ളതെന്താണ്? ഏറെ അകലെയെന്നുതോന്നുമെങ്കിലും ഏറ്റവും അടുത്തുള്ള ആ അണു എന്താണ്? എന്താണ് ബോധ സ്വഭാവമുള്ളതെങ്കിലും അറിയാന് കഴിയാത്ത വസ്തു? എന്താണ് എല്ലാമായിരിക്കുമ്പോഴും യാതൊന്നും അല്ലാതിരിക്കുന്നത്? എന്താണ് എല്ലാറ്റിന്റേയും ആത്മസത്തയാണെങ്കിലും അവിദ്യയാല് മൂടിയതും പലേ ജന്മങ്ങളിലെ നിരന്തരവും തീവ്രവുമായ സാധനയിലൂടെ മാത്രം ലഭ്യമാവുന്നത്? എന്താണ് അണുരൂപത്തിലിരിക്കുമ്പോഴും മലകളെ ഉള്‍ക്കൊള്ളാന് പോന്ന വസ്തു? എന്തിനാണ് ത്രിലോകങ്ങളേയും വെറും പുല്‍ക്കൊടിയാക്കാന് കഴിയുക? എന്താണ് അപരിമേയമെങ്കിലും അണുസമാനമായുള്ളത്? എന്താണ് അണുരൂപത്തിലിരിക്കുമ്പോഴും ഏറ്റവും വലുപ്പമാര്‍ജ്ജിച്ചിരിക്കുന്നത്?\nവിശ്വപ്രളയ സമയത്ത് വിത്തില് ചെടിയെന്നപോലെ വിശ്വത്തെമുഴുവന് ഉള്‍ക്കൊള്ളുന്ന പരമാണു എന്താണ്? പ്രപഞ്ച ഘടകങ്ങളുടെ പ്രവര്‍ത്തനങ്ങള്‍ക്കെല്ലാം അടിസ്ഥാനമായിരിക്കുമ്പോഴും യാതൊരു കര്‍മ്മവും ചെയ്യാതിരിക്കുന്നതാരാണ്? സ്വര്‍ണ്ണാഭരണങ്ങളില് സ്വര്‍ണ്ണമെന്നപോലെ, കാണുന്നവന്, കാഴ്ച്ച, കാണല് എന്നീ ത്രിപുടികളുടെ അടിസ്ഥാനമെന്താണ്? ഈ ത്രിപുടികളുടെ പ്രത്യക്ഷഭാവത്തെ മൂടിമറച്ച് പിന്നീട് വെളിപ്പെടുത്തുന്ന പ്രതിഭാസമെന്താണ്? വിത്തില് മരമെന്നപോലെ എന്തിലാണ് ഭൂതം, വര്‍ത്തമാനം, ഭാവി എന്നീ മൂന്നു കാലങ്ങള് ഉറപ്പിച്ചിരിക്കുന്നത്? വിത്തില് നിന്നു മരവും മരത്തില്‍നിന്നു വിത്തും ഇടവിട്ടിടവിട്ട് സംജാതമാകുന്നതുപോലെ എന്താണ് പ്രകടീകൃതമായി മറഞ്ഞ് വീണ്ടും പ്രത്യക്ഷമാവുന്നത്?\nരാജാവേ ഈ പ്രപഞ്ചസൃഷ്ടാവെന്താണ്? ആരുടെ ശക്തിയിലാണങ്ങു ദുഷ്ടജന ശിക്ഷയും ശിഷ്ടജന പരിരക്ഷയും നടത്തി രാജാവായി വിലസുന്നത്? ആരുടെ ദര്‍ശനത്താലാണ് അങ്ങയുടെ ദൃഷ്ടി നിര്‍മ്മലമാവുന്നത്? ആരാണ് അങ്ങയുടെ അവിച്ഛിന്നമായ നിലനില്‍പ്പിനു കാരണമായുള്ളത്? ജീവനില് കൊതിയുണ്ടെങ്കില് രാജാവേ ഈ ചോദ്യങ്ങള്‍ക്ക് ഉചിതമായ മറുപടിയേകിയാലും. അങ്ങയുടെ ജ്ഞാനത്തിന്റെ പ്രഭയില് എന്റെ സംശയത്തിന്റെ ഇരുട്ട് നീങ്ങട്ടെ. അവിദ്യയുടേയും സംശയത്തിന്റേയും വേരറുക്കാനുതകുന്ന ഉത്തരം നല്‍കാത്തവന് ജ്ഞാനിയല്ല. അങ്ങേയ്ക്കെന്റെ സംശയങ്ങള് ദൂരീകരിക്കാനായില്ലെങ്കില് എന്റെ വിശപ്പടക്കാനാവും.\nഅനന്താവബോധത്തില് എല്ലാം നിലകൊള്ളുന്നു (405)\nമരണശേഷമെന്തു സംഭവിക്കുന്നു? (77)


തണൽ ഡയാലിസിസ് സെന്‍റർ ഇന്ന് നാടിന് സമർപ്പിക്കും : Deepika.com Nattu Visesham\nകൽപ്പറ്റ: വടകര തണൽ ചാരിറ്റബിൾ സൊസൈറ്റിയുടെ കീഴിൽ ബഹറിൻ ചാപ്റ്റർ സൗജന്യമായി കാക്കവയലിൽ നൽകിയ സ്ഥലത്ത് നിർമ്മിച്ച തയ്യിൽ മൂസ ഹാജി മെമ്മോറിയൽ ഡയാലിസിസ് സെന്‍റർ ഇന്ന് രാവിലെ പതിനൊന്നിന് ഓണ് ലൈൻ ചടങ്ങിലൂടെ മന്ത്രി ടി.പി. രാമകൃഷ്ണൻ ഉദ്ഘാടനം ചെയ്യും.\nസംസ്ഥാനത്തിനകത്തും പുറത്തുമായി മറ്റ് ഏഴ് സെന്‍ററുകളുടെ ഉദ്ഘാടനവും ഇതോടൊപ്പം നടക്കും. പത്ത് ബെഡുകളാണ് ആദ്യ ഘട്ടത്തിൽ കാക്കവയൽ സെന്‍ററിൽ ഒരുക്കുന്നത്. ഉദ്ഘാടന ചടങ്ങിൽ കെ. മുരളീധരൻ എംപി മുഖ്യപ്രഭാഷണം നടത്തും.\nസയ്യിദ് മുനവറലി ശിഹാബ് തങ്ങൾ, ഐ.സി. ബാലകൃഷ്ണൻ എംഎൽഎ, സി.കെ. ശശീന്ദ്രൻ എംഎൽഎ, ജില്ലാ പഞ്ചായത്ത് പ്രസിഡന്‍റ് കെ.ബി. നസീമ, തണൽ ചെയർമാൻ ഡോ.ഇദ്രീസ് എന്നിവർ പ്രസംഗിക്കും.


വംശഹത്യയുടെ ചോരപ്പാടുകൾ | Rohinkya | Un Report | Myanmar | Manorama Online\nവിദേശരംഗം / കെ. ഉബൈദുള്ള August 31, 2018 12:03 PM IST\nജിനോസൈഡ് അഥവാ വംശഹത്യ എന്നതു രാജ്യാന്തര നിയമത്തിൽ വളരെ ലാഘവത്തോടെ പരാമർശിക്കപ്പെടുന്ന ഒരു പദമല്ല. മതം, വർഗം, സാംസ്ക്കാരിക പാരമ്പര്യം എന്നിവയുടെ അടിസ്ഥാനത്തിൽ ജനവിഭാഗങ്ങളെ കൂട്ടത്തോടെ തുടച്ചുനീക്കാൻ തീരുമാനിക്കുക, ആസൂത്രിതമായും സൈനിക സഹായത്തോടെയും അവരെ നിരന്തരമായി വേട്ടയാടുകയും ആക്രമിച്ചു കൊലപ്പെടുത്തുകയും ചെയ്യുക,ഭയാക്രാന്തരാക്കി നാട്ടിൽനിന്നോടിക്കുക- ഇതിനെയെല്ലാം കൂടിയാണ് ജിനോസൈഡ് എന്നു പറയുന്നത്. മ്യാൻമറിൽ രോഹിൻഗ്യ മുസ്ലിംകൾക്കെതിരെ നടന്നുവരുന്നതു ജിനോസൈഡ് എന്നു പറയാവുന്ന കൊടിയ പാതകങ്ങളാണെന്ന് ഒരു യുഎൻ അന്വേഷണ സംഘം കുറ്റപ്പെടുത്തിയിരിക്കുകയാണ്.\nമനുഷ്യ മനഃസാക്ഷിയെ നടുക്കുന്ന വിധത്തിലുള്ള ഇൗ അക്രമങ്ങൾ ഇതിനു മുൻപും പല തവണ രാജ്യാന്തര തലത്തിൽ അപലപിക്കപ്പെടുകയുണ്ടായി. എന്നാൽ, ജിനോസൈഡ് എന്ന പദം ഉപയോഗിച്ചുള്ള ഇത്രയും രൂക്ഷമായ വിമർശനം ഇതാദ്യമാണ്. കൂടുതൽ അന്വേഷണം നടത്തുകയും ഇൗ പാതകങ്ങൾക്ക് ഉത്തരവാദികളായവരെ നിയമത്തിന്റെ മുൻപാകെ കൊണ്ടുവരികയും ചെയ്യണമെന്നും യുഎൻ സംഘത്തിന്റെ റിപ്പോർട്ടിൽ പറയുന്നു. ഇക്കഴിഞ്ഞ തിങ്കളാഴ്ചയാണ് (ഒാഗസ്റ്റ് 27) യുഎൻ മനുഷ്യാവകാശ സമിതിക്കു റിപ്പോർട്ടിന്റെ സംഗ്രഹം ലഭിച്ചത്. 400 പേജുളള പൂർണ റിപ്പോർട്ട് സെപ്റ്റംബർ 18നു ലഭിക്കും.\nമ്യാൻമർ സായുധ സേനയുടെ കമാൻഡർ ഇൻ ചീഫായ സീനിയർ ജനറൽ മിൻ ഒാങ് ഹ്ലെയിങ് ഉൾപ്പെടെയുള്ള ആറ് ഉന്നത സൈനികോദ്യോഗസ്ഥരെയാണ് പ്രതികളായി റിപ്പോർട്ടിൽ പേരെടുത്തു പറഞ്ഞിരിക്കുന്നത്. സിവിലിയൻ ഭരണകൂടത്തിനു പാതകത്തിൽ പങ്കുള്ളതായി പറയുന്നില്ല. എങ്കിലും സ്റ്റേറ്റ് കൗൺസലർ എന്ന സ്ഥാനപ്പേരോടെ മൂന്നു വർഷമായി ഫലത്തിൽ ഭരണത്തിനു നേതൃത്വം നൽകുന്ന ഒാങ് സാൻ സൂചി തന്റെ ആ പദവിയോ ധാർമികമായ അധികാരമോ അക്രമങ്ങൾ തടയാൻ ഉപയോഗിച്ചില്ലെന്നു റിപ്പോർട്ട് കുറ്റപ്പെടുത്തുന്നു.\nമ്യാൻമറിൽ ജനാധിപത്യം പുനസ്ഥാപിക്കുന്നതിനുവേണ്ടി ദീർഘകാലത്തെ തടങ്കൽ ഉൾപ്പെടെ ഒട്ടേറെ ത്യാഗങ്ങൾ സഹിച്ച വ്യക്തിയാണ് എഴുപത്തിമൂന്നുകാരിയായ സൂചി. യഥാർഥ ഗാന്ധിശിഷ്യയായും നെൽസൻ മണ്ടേലയുടെ ഉത്തമ പിൻഗാമിയായും അവർ വാഴ്ത്തപ്പെട്ടു. 1991ലെ നൊബേൽ സമാധാന സമ്മാനം അവർക്കായിരുന്നു.\nപക്ഷേ, രോഗിൻഗ്യകൾക്കുവേണ്ടി സൂചി ഒരിക്കലും ശബ്ദമുയർത്തിയില്ല. മാത്രമല്ല, അക്രമങ്ങളെ അവർ ന്യായീകരിച്ചുവെന്ന ആരോപണവുമുണ്ടായി. സൂചിക്കു നൽകിയ നൊബേൽ സമ്മാനം അതിനാൽതിരിച്ചെടുക്കണമെന്നു പോലും മുറവിളി ഉയർന്നു. യുഎൻ അന്വേഷണ റിപ്പോർട്ടിലെ പരാമർശം അവരുടെ ധാർമിക പരിവേഷത്തിനു കഠിനമായ പ്രഹരമേൽപ്പിക്കുന്നു.\nഇന്തൊനീഷ്യക്കാരനായ മർസൂകി ദാറുസ്മാൻ, രാധിക കുമാരസ്വാമി (ശ്രീലങ്ക), ക്രിസ്റ്റഫർ സദോതി (ഒാസ്ട്രേലിയ) എന്നീ രാജ്യാന്തര പ്രശസ്തരായ നിയമജ്ഞർ ഉൾപ്പെടുന്ന സംഘത്തെ യുഎൻ മനുഷ്യാവകാശ സമിതി അന്വേഷണത്തിനു നിയോഗിച്ചത് ഒരു വർഷം മുൻപാണ്. നമ്മുടെ സുപ്രീംകോടതിയിലെ സീനിയർ അഭിഭാഷകയായ ഇന്ദിര ജയ് സിങ്ങിനെയാണ് സംഘത്തിന്റെ ചെയർപേഴ്സനായി ആദ്യം നിയമിച്ചിരുന്നത്. എന്നാൽ, മ്യാൻമറിൽ നടക്കുന്നതു ജിനോസൈഡ് തന്നെയാണന്ന് അവർ ഒരു പ്രസ്താവനയിൽ പറഞ്ഞത് അവരുടെ നിഷ്പക്ഷത ചോദ്യം ചെയ്യപ്പെടാൻ കാരണമായി. അതിനാൽ അവരെ മാറ്റുകയായിരുന്നു.\nസ്ഥിതിഗതികൾ നേരിട്ടുകണ്ടു മനസ്സിലാക്കാനായി മ്യാൻമർ സന്ദർശിക്കാൻ അന്വേഷണ സംഘം പലതവണ ശ്രമിച്ചുവെങ്കിലും സൂചിയുടെ ഗവൺമെന്റ് അനുമതി നൽകിയില്ല. ജീവനുംകൊണ്ട് ഒാടി ബംഗ്ളദേശ് ഉൾപ്പെടെയുള്ള അയൽരാജ്യങ്ങളിൽ എത്തിയ രോഹിൻഗ്യ അഭയാർഥികളുമായും ദൃക്സാക്ഷികളുമായും സംഘം വിശദമായി സംസാരിച്ചു. അവരുടെ പക്കലുളള രേഖകളും മൊബൈൽ ഫോണുകളിലെ വിഡിയോ ചിത്രങ്ങളും പരിശോധിക്കുകയും ഉപഗ്രഹ ചിത്രങ്ങൾ കാണുകയും ചെയ്തു. അതിന്റെയെല്ലാം അടിസ്ഥാനത്തിൽ തയാറാക്കിയതാണ് റിപ്പോർട്ട്്. നേരത്തെതന്നെ രാജ്യാന്തര മാധ്യമങ്ങളിലൂടെ പുറത്തുവന്ന ഞെട്ടിപ്പിക്കുന്ന വിവരങ്ങൾ ഒട്ടും അതിശയോക്തിപരമല്ലെന്നു ഇൗ റിപ്പോർട്ട് സാക്ഷ്യപ്പെടുത്തുന്നു.\nഎന്നാൽ, മാധ്യമ റിപ്പോർട്ടുകളെപ്പോലെതന്നെ ഇതും മ്യാൻമർ പട്ടാളം തള്ളിക്കളഞ്ഞു. ഭീകരാക്രമണം അഴിച്ചുവിട്ട തീവ്രവാദികൾക്കെതിരെ നിയമാനുസൃത നടപടികൾ സ്വീകരിക്കുകമാത്രമേ തങ്ങൾ ചെയ്തിട്ടുളളൂവെന്ന് അവർ വാദിക്കുന്നു. മാധ്യമവാർത്തകൾ അതിശയോക്തിപരമാണെന്നു പറഞ്ഞുകൊണ്ടിരുന്ന സൂചി യുഎൻ റിപ്പോർട്ടിനെപ്പറ്റി നിശ്ശബ്ദത പാലിക്കുകയാണെന്നതും ശ്രദ്ധേയമാണ്. റിപ്പോർട്ട് വന്നതിന്റെ പിറ്റേന്ന് അവർ യാംഗോൺ സർവകലാശാലയിൽ പ്രസംഗിക്കുകയുണ്ടായി. പക്ഷേ, വിഷയം സാഹിത്യമായിരുന്നു.\nലോകത്തെ ഏറ്റവും പീഡിപ്പിക്കപ്പെടുന്ന ജനവിഭാഗം എന്ന വിശേഷണം നേരത്തെതന്നെ പേറുന്നവരാണ് രോഹിൻഗ്യകൾ. ബുദ്ധമതക്കാർ ബഹുഭൂരിപക്ഷമുള്ള മ്യാൻമറിലെ ഒരു ചെറിയ ന്യൂനപക്ഷവും പരമദരിദ്രരുമായ രോഹിൻഗ്യകൾ അനുഭവിച്ചുവരുന്ന മനുഷ്യാവകാശ ധ്വംസനങ്ങൾക്കു ദശകങ്ങളുടെ പഴക്കമുണ്ട്. 2012ൽ അതു രൂക്ഷവും വ്യാപകവുമാവുകയും ഉളളതെല്ലാം നുള്ളിപ്പെറുക്കി\nരോഹിൻഗ്യകൾ അയൽരാജ്യങ്ങളിലേക്കു, വിശേഷിച്ച് ബംഗ്്ളദേശിലേക്കു പലായനം ചെയ്യാൻ തുടങ്ങുകയും ചെയ്തു. അതോടെയാണ് അവരുടെ പ്രശ്നം രാജ്യാന്തരതലത്തിൽ ശ്രദ്ധിക്കപ്പെടാൻ തുടങ്ങിയതും.\nപട്ടാളത്തിന്റെ സഹകരണത്തോടെയും പിന്തുണയോടെയും ജനങ്ങളിലൊരു തീവ്രവാദി വിഭാഗം നടത്തിവന്ന സംഘടിതമായ ആക്രമണം പിന്നീട് പട്ടാളം നേരിട്ട് ഏറ്റെടുത്തുവെന്നാണ് ആരോപണം. രോഹിൻഗ്യകൾക്കിടയിൽ രൂപംകൊണ്ട അരാക്കൻ രോഹിൻഗ്യ സാൽവേഷൻ ആർമി (ആർസ) എന്ന തീവ്രവാദി സായുധ സംഘടന കഴിഞ്ഞ വർഷം ഒാഗസ്റ്റ് 25നു 30 പൊലീസ് ഒൗട്പോസ്റ്റുകളും ഒരു സൈനിക ക്യാംപും ആക്രമിച്ചതിനെ തുടർന്നായിരുന്നു അത്. 20 പേർ കൊല്ലപ്പെടുകയുണ്ടായി.\nഅക്രമികളെ തിരഞ്ഞുപിടിച്ചു ശിക്ഷിക്കുന്നതിനുപകരം രോഹിൻഗ്യകൾക്കെതിരെ പൊതുവിൽതന്നെ ആക്രമണം അഴിച്ചുവിടുകയാണ് പട്ടാളം ചെയ്തത്. രാജ്യത്തിന്റെ പടിഞ്ഞാറു ഭാഗത്തെ റാഖിൻ സംസ്ഥാനത്തിൽ രോഹിൻഗ്യകൾ താമസിക്കുന്ന ഗ്രാമങ്ങൾ അവർ ചുട്ടെരിച്ചു. ആളുകളെ തീയിലേക്കു തള്ളിയിട്ടു കൊലപ്പെടുത്തി. പിഞ്ചുകിടാങ്ങളെ നദിയിലേക്കു വലിച്ചെറിയുകയും സ്ത്രീകളെ സംഘടിതമായി മാനഭംഗപ്പെടുത്തുകയും ചെയ്തതായും റിപ്പോർട്ടുകളുണ്ട്.\nഭയാക്രാന്തരായ ഏഴു ലക്ഷത്തിലേറെ രോഹിൻഗ്യകളാണ് അതിനുശേഷം ബംഗ്ളദേശിലേക്കു പലായനം ചെയ്തത്. മ്യാൻമർ അതിർത്തിക്കടുത്തുളള ബംഗ്ളദേശ് നഗരമായ കോക്സ് ബസാറിലും പരിസരത്തും താൽക്കാലികമായി കെട്ടിയുണ്ടാക്കിയ ടെന്റുകളിലും കുടിലുകളിലും ദുരിതപൂർണമായ ജീവിതം നയിക്കുന്ന രോഹിൻഗ്യ അഭയാർഥികളുടെ എണ്ണം ഇതോടെ പത്തു ലക്ഷത്തിലേറെയായി. സ്വതവെതന്നെ സാമ്പത്തികശേഷി കുറഞ്ഞ ബംഗ്ളദേശ് ഇവരുടെകൂടി സംരക്ഷണത്തിന്റെ ഭാരത്താൽ വീർപ്പുമുട്ടുന്നു.\nമ്യാൻമറിലെ വംശഹത്യക്ക് ഉത്തരവാദികളായ ജനറൽമാരെ എങ്ങനെ നിമയമത്തിന്റെ മുൻപാകെ കൊണ്ടുവരുമെന്ന ചോദ്യമാണ് ഉയരുന്നത്. നെതർലൻഡ്സിലെ ഹേഗ് ആസ്ഥാനമായുള്ള രാജ്യാന്തര ക്രിമിനൽ കോടതിയിലേക്കു (എെസിസി) കേസ് റഫർ ചെയ്യുകയോ അല്ലെങ്കിൽ പ്രത്യേക രാജ്യാന്തര ടൈ്രബ്യൂണൽ ഏർപ്പെടുത്തുകയോ ചെയ്യണമെന്നാണ് യുഎൻ അന്വേഷണ സംഘംതന്നെ നിർദേശിച്ചിരിക്കുന്നത്. പക്ഷേ, രണ്ടും എളുപ്പമല്ല.\nവംശഹത്യ, യുദ്ധക്കുറ്റങ്ങൾ, മനുഷ്യരാശിക്കെതിരായ പാതകങ്ങൾ എന്നിവ വിചാരണ ചെയ്യാനായി 2002ൽ രൂപംകൊണ്ടതാണ് എെസിസി. രാജ്യങ്ങൾ തമ്മിലുള്ള തർക്കങ്ങൾ കൈകാര്യം ചെയ്യാനായി ഹേഗിൽതന്നെ 1945 മുതൽ പ്രവർത്തിച്ചുവരുന്ന രാജ്യാന്തര നീതിന്യായ കോടതി അഥവാ ലോക കോടതിയിൽനിന്നു വ്യത്യസ്തമാണിത്.\nഎെസിസിയിൽ എല്ലാ രാജ്യങ്ങളും അംഗമല്ല. അംഗരാജ്യങ്ങളിലെ കേസുകൾ മാത്രമേ കോടതി നേരിട്ട് ഏറ്റെടുക്കുകയുള്ളൂ. മ്യാൻമർ അംഗമല്ലാത്തതിനാൽ ഇതിനു തടസ്സം നേരിടുന്നു. യുഎൻ രക്ഷാസമിതിയുടെ പ്രമേയത്തിലൂടെ ഇൗ തടസ്സത്തെ മറികടക്കാൻ ശ്രമിക്കാം. എന്നാൽ, രക്ഷാസമിതിയിലെ സ്ഥിരാംഗങ്ങളിൽ ആരെങ്കിലും വീറ്റോ പ്രയോഗിച്ചാൽ ശ്രമം പരാജയപ്പെടുകയും ചെയ്യും.\nമ്യാൻമറിന് അനുകൂലമായി ചൈന വീറ്റോപ്രയോഗിക്കുമെന്നാണ് കരുതപ്പെടുന്നത്. അത്രയും ശക്തവും വ്യാപകവുമാണ് ഇരു രാജ്യങ്ങളുംതമ്മിലുള്ള സാമ്പത്തിക ബന്ധങ്ങൾ. രോഹിൻഗ്യ പ്രശ്നത്തിൽ രക്ഷാസമിതി ഇതുവരെ ഇടപെടാതിരുന്നതിനു കാരണവും ചൈനയുടെ നിസ്സഹകരണമായിരുന്നു. റഷ്യയുടെ നിലപാടും ഏറെ വ്യത്യസ്തമല്ല.\nആഫ്രിക്കയിലെ റുവാണ്ടയിലെയും യൂറോപ്പിലെ മുൻ യുഗൊസ്ളാവിയയിലെയും സമാനമായ കേസുകൾ വിചാരണ ചെയ്യാനാണ് ഇതിനു മുൻപ് പ്രത്യേക ട്രൈബ്യൂണലുകൾ ഏർപ്പെടുത്തിയിരുന്നത്. ആർക്കും വീറ്റോ അധികാരമില്ലാത്ത യുഎൻ പൊതുസഭയിലൂടെ ഇതിനുളള അനുമതി നേടിയെടുക്കാം. പക്ഷേ, പ്രതികളെ ട്രൈബ്യൂണലിന്റെ മുൻപാകെ എത്തിക്കാൻ ബന്ധപ്പെട്ട രാജ്യത്തിന്റെ സഹകരണംവേണം. മ്യാൻമർ സഹകരിക്കുമെന്നുപ്രതീക്ഷിക്കാനാവില്ല.\nമ്യാൻമറിൽ വംശഹത്യ നടത്തിയവരെ ഒരിക്കലും നിയമത്തിന്റെ മുൻപാകെ കൊണ്ടുവരാനാവില്ലെന്നാണ് ഇതിനർഥമെന്നു പലരും ഭയപ്പെടുന്നു. രാജ്യാന്തര സമൂഹത്തിന്റെ ഇൗ നിസ്സഹയാവസ്ഥ രോഹിൻഗ്യകൾക്കെതിരായ പാതകങ്ങൾ തുടരാൻ മ്യാൻമറിലെ പട്ടാളത്തിനുള്ള ലൈസൻസായി മാറുകയും ചെയ്തേക്കാം.\nനാടുവിട്ടോടിയ രോഹിൻഗ്യകൾക്കെല്ലാം എപ്പോൾ തിരിച്ചെത്താനാകുമെന്ന കാര്യത്തിലും അനിശ്ചിതത്വം നിലനിൽക്കുന്നു. അതു സംബന്ധിച്ച് മ്യാൻമാർ ഒരുറപ്പും നൽകുന്നില്ല. അരനൂറ്റാണ്ടുകാലം രാജ്യം ഭരിച്ച പട്ടാളം രോഹിൻഗ്യകളെ പൗരന്മാരായി അംഗീകരിക്കുന്നുപോലുമില്ല. രോഹിൻഗ്യ എന്ന പേരുപോലും ഉച്ചരിക്കാൻ വിസമ്മതിക്കുന്നു. അവർ ബംഗാളികളാണെന്നും ബംഗ്ലദേശിൽനിന്നു നുഴഞ്ഞുകയറിയവരാണെന്നുമാണ് വാദം. പട്ടാളത്തിന്റെ നിയന്ത്രണങ്ങൾക്കു വിധേയമായ സിവിലിയൻ ഗവൺമെന്റിന്റെ നിലപാടും ഫലത്തിൽ വ്യത്യസ്തമല്ല.\nരോഹിൻഗ്യകൾ അനുഭവിക്കുന്ന പീഢനങ്ങളും യാതനകളും ലോകശ്രദ്ധയിലേക്കു കൊണ്ടുവന്ന രാജ്യാന്തര മാധ്യമങ്ങളെയും രോഹിൻഗ്യകൾക്കുവേണ്ടി ശബ്ദമുയർത്തുന്ന യുഎൻ ഉൾപ്പെടെയുള്ള രാജ്യാന്തര ഏജൻസികളെയും മനുഷ്യാവകാശ സംഘടനകളെയും മ്യാൻമറിന്റെ ശത്രുക്കളായിട്ടാണ് അവർ കാണുന്നത്. റോയിട്ടർ വാർത്താ ഏജൻസിയുടെ രണ്ടു പ്രാദേശിക റിപ്പോർട്ടർമാർക്കുണ്ടായ അനുഭവം ഇതിനുദാഹരണമാണ്.\nരോഹിൻഗ്യകൾ മുഖ്യമായി താമസിക്കുന്ന ഒരിടത്തു ഒട്ടേറെ പേരുടെ മൃതദേഹങ്ങൾ ഒന്നിച്ചു കുഴിച്ചുമൂടിയതായി കണ്ടെത്തുകയും അതു ലോകശ്രദ്ധയിലെത്തിക്കുകയും ചെയ്തതു വാ ലോൺ (32), ക്യാ സോ ഉൗ (28) എന്നീ റോയിട്ടർ റിപ്പോർട്ടർമാരായിരുന്നു. കഴിഞ്ഞ വർഷം ഡിസംബറിൽഇരുവരെയും പൊലീസ് അത്താഴത്തിനെന്നു പറഞ്ഞു വിളിച്ചുകൊണ്ടുപോയി അറസ്റ്റ്ചെയ്തു. രാജ്യരക്ഷാ സംബന്ധമായ ഒൗദ്യോഗിക രഹസ്യ രേഖകൾ അവരിൽനിന്നു കണ്ടുകിട്ടിയതായി ഗവൺമെന്റ് അവകാശപ്പെടുന്നു.\nപതിനാലു വർഷംവരെ ജയിൽ ശിക്ഷ കിട്ടാവുന്ന കുറ്റങ്ങളാണ് അവരുടെ മേൽ ചുമത്തിയിട്ടുള്ളത്. യുഎൻ റിപ്പോർട്ടിന്റെ പശ്ചാത്തലത്തിൽ അവരുടെ സ്ഥിതിയും പൂർവാധികം ലോകശ്രദ്ധയാകർഷിക്കുന്നു.


കാക്കിക്കുള്ളിലെ പെൺകരുത്ത്; നാട്ടുകാരുടെ സല്യൂട്ട് നേടിയ വനിതാ എസ് ഐ – Koottukari\nകാക്കിക്കുള്ളിലെ പെൺകരുത്ത്; നാട്ടുകാരുടെ സല്യൂട്ട് നേടിയ വനിതാ എസ് ഐ\n6 July 2021 20 January 2022 Krishna R\t0 Comments\tinspiring life story, kerala police, police, shooranadu si, si manju.v.nair, women news\nവാഹനങ്ങള്‍ക്ക് പിറകെ ഓടിത്തളര്‍ന്ന വിദ്യാര്‍ത്ഥികളെ പൊലീസ് ജീപ്പില് പരീക്ഷസ്ഥലത്ത് എത്തിച്ച എസ് ഐ മഞ്ജു വി നായര്‍ക്ക് മലയാളികള് മനസ്സില് എത്ര സല്യൂട്ട് അടിച്ച് കാണും? ആ സല്യൂട്ട് മഞ്ജുവിന്റെ ജീവിതം കൊണ്ട് നേടിയതാണ്, വിധിയോട് പടപൊരുതിയ പെൺകരുത്തിന്റെ നന്മ കൊണ്ട്. കഷ്ടപ്പെട്ട് പഠിച്ച് പോലീസ് റാങ്ക് ലിസ്റ്റില് ഇടം നേടിയ മഞ്ജുവിനെ പോലെ ഒരാള്‍ക്ക് വിദ്യര്‍ത്ഥികളുടെയെന്നല്ല കഷ്ടപ്പെടുന്ന ഒരാൾക്ക് നേരെയു൦ മുഖംതിരിക്കാന് സാധിക്കുകയില്ല.\nകേള്‍ക്കുമ്പോള് ഒരു സിനിമാ കഥ പോലെ വിചിത്രമായി തോന്നാ൦. അത്തരത്തിലുള്ള ജീവിത സാഹചര്യങ്ങളോട് മല്ലിട്ട് ജീവിത വിജയം നേടിയ ആളാണ് ശൂരനാട് എസ് ഐ മഞ്ജു.വി.നായര്.\nതന്നെ പറ്റിയുള്ള വാർത്തകൾ കാണുമ്പോൾ ചെറുപുഞ്ചിരി മാത്രവമാണ് മഞ്ജുവിന്. “സോഷ്യല് മീഡിയയില് വൈറല്\nപബ്ലിസിറ്റിക്ക് വേണ്ടി ചെയ്തതല്ല. ഒത്തിരികഷ്ടപ്പെട്ടിട്ടാണ് ഇവിടം വരെ എത്തപ്പെട്ടത്. കുട്ടികളുടെ നിസ്സഹായത കണ്ട് അവരെ അവിടെ ഉപേക്ഷിച്ചിട്ട് പോകാന് തോന്നിയില്ല”മഞ്ജു വ്യക്തമാക്കുന്നു. തന്റെ ജീവിതവും കടന്നു വന്ന വഴികളും ‘കൂട്ടുകാരി’യുമായി എസ് ഐ മഞ്ജു.വി.നായര് പങ്കു വെയ്ക്കുന്നു.\nസര്‍ക്കാര് ജോലി എന്തെന്ന് അറിയാത്ത സമയത്തും അതിന്റെ ആവശ്യകതയെ കുറിച്ച് കേട്ട് വളര്‍ന്ന ഒരാളാണ് ഞാന്. അച്ഛന് പെട്ടിക്കടയാണ്. അമ്മ കശുവണ്ടി ആപ്പീസ്ജോലിക്കാരിയും. അതില് നിന്ന് കിട്ടുന്ന വരുമാനത്തിലാണ് കുടുംബം കഴിഞ്ഞിരുന്നത്. ഞാനും അനിയത്തി അഞ്ജുവും പഠിക്കാന് മിടുക്കികളായിരുന്നു. പെണ്‍കുട്ടികള് എന്തിനാണ് ഇത്രയും പഠിക്കുന്നത് എന്ന ചിലരുടെ പറച്ചിലുകള്‍ക്ക് അച്ഛന് ചെവികൊടുത്തിരുന്നില്ല. അച്ഛന് കഴിയുന്നിടത്തോളം ഞങ്ങളെ പഠിപ്പിച്ചു. എം.എസ്.ഇ, ബിഎഡും സെറ്റും നെറ്റും ഞാന് പാസായിട്ടുണ്ട്. 23-ാം വയസിലായിരുന്നു വിവാഹം. ഭര്‍ത്താവിന് ബിസിനസ് ആയിരുന്നു. കുഞ്ഞ് ജനിച്ചതോടെ സര്‍ക്കാര് ജോലി നേടണം എന്ന ലക്ഷ്യത്തില് നിന്ന് അല്‍പം പിന്‍തിരിഞ്ഞു നിന്ന എനിക്ക് ധൈര്യവും പ്രോത്സാഹനവും നല്‍കി പി.എസ്.സി കോച്ചിംഗ് ക്ലാസിലേക്കയച്ചത് സഹോദരി അഞ്ജുവാണ്. അന്ന് അവള് ഡിഗ്രിക്ക് പഠിക്കുകയായിരുന്നു. കുഞ്ഞിന്‍റെ കാര്യങ്ങള് നോക്കുവാന് അവള് പഠനം തല്‍ക്കാലത്തേക്ക് അവസാനിപ്പിച്ചു.അഞ്ജു ഇപ്പോള് കുടുംബിനിയാണ്. അനിയത്തിയുടെ മുടങ്ങിയ പഠനം പുനരാംഭിക്കണ൦.\nഞങ്ങളുടേത് ജനറല് ബാച്ചായിരുന്നു. മിക്സഡ് ആയിട്ടായിരുന്നു പരിശീലനം. കുറച്ചുപേര് അപ്പോള് തന്നെ പരിശീലനം മതിയാക്കി പോയി. പുരുഷന്മാരുടെ ടാര്‍ഗെറ്റ് അച്ചീവ് ചെയ്യാന് ഞങ്ങള് ഏറെ കഷ്ടപ്പെട്ടു. ഫിസിക്കലി വളരെ ബുദ്ധിമുട്ടനുഭവപ്പെട്ടതായിരുന്നു ട്രെയ്‌നിംങ്. വലിയ മതിലുകള് ചാടി കടക്കണമായിരുന്നു. എന്റെ ഉള്ളിലുള്ള അദൃശ്യശക്തി ഇതൊക്കെ മറികടക്കുവാന് എനിക്ക് ധൈര്യം പകര്‍ന്നുകൊണ്ടിരുന്നു. പലരും ട്രെയിനിങ് അവസാനിപ്പിച്ച് പോയപ്പോള് ഞങ്ങള് 12 പേര് മാത്രമായി തീര്‍ന്നു. ജോലിക്ക് കേറിയതിനുശേഷവും ജോലി മതിയാക്കി പോയവര് ഉണ്ട്.\nപാസ്സിംഗ് ഔട്ടിന് സ്റ്റാര് നമുക്ക് പ്രിയപ്പെട്ടവരെ കൊണ്ട് വയ്പ്പിക്കാം. എനിക്ക് അച്ഛനാണ് അത് വെച്ചത്. അന്ന് അത് ഭയങ്കര വാര്‍ത്തയായിരുന്നു. മാധ്യമങ്ങള് ഏറ്റെടുത്ത് ഹൃദയസ്പർശിയായ ക്യാപ്ഷനോടു കൂടി വാര്‍ത്ത വന്നതോടെ സോഷ്യല് മീഡിയയും അതേറ്റെടുത്തു. അതൊക്കെ ഇപ്പോഴും നിധിപോലെ ഞാന് സൂക്ഷിച്ചുവച്ചിട്ടുണ്ട്.\nഭര്‍ത്താവ് എനിക്ക് എപ്പോഴും നല്‍കുന്ന പിന്തുണ വളരെ വലുതാണ്. അതുകൊണ്ടാണ് എനിക്ക് ഇന്ന് പൊസിഷനില് ഇരിക്കാന് പറ്റിയത്. അല്ലെങ്കില് മറ്റ് സ്ത്രീകളെപ്പോലെ അടുക്കളയില് ഒതുങ്ങികഴിയേണ്ട ജീവിതമായേനെ എന്റേതും. ഞങ്ങള്‍ക്ക് പെൺകുഞ്ഞാണ്.\nഞാന് കൈ വരിച്ച നേട്ടത്തില് അഭിമാനമുണ്ട്. പന്തളത്തായിരുന്നു ആദ്യ പോസ്റ്റിംഗ്. ഇപ്പോള് ശൂരനാട് സ്റ്റേഷനിലെ എസ്.ഐ ആണ്.24 മണിക്കൂര് ഡ്യൂട്ടിയാണ്. സര്‍ക്കാര് എന്നില് ഏല്‍പ്പിച്ച ദൗത്യം പൂര്‍ണ്ണ ഉത്തരവാദിത്തത്തോടെ ചെയ്തു തീര്‍ക്കാന് ശ്രമിക്കുന്നു. എന്നെപ്പോലുള്ള സ്ത്രീകള് ഇത് പ്രചോദനമായി ഉള്‍ക്കൊണ്ട് മുന്നോട്ട് വരണം എന്നാണ് കരുതുന്നത്. നമ്മുടെ ആവശ്യമാണ് എല്ലാത്തിനും മുഖ്യമായ ഘടകം. അത് മറ്റ് എല്ലാ പ്രതിസന്ധികളെയും തരണം ചെയ്യാന് നമ്മളെ പ്രാപ്തയാക്കുന്നു. ഏറ്റവും വലിയ അനുഗ്രഹം എന്റെ ഭര്‍ത്താവും കുുടംബവും ആണ്. അവര് നല്‍കിയ, ഇപ്പോഴും നല്‍കിക്കൊണ്ടിരിക്കുന്ന പിന്തുണയ്ക്കും സ്നേഹത്തിനും മുന്നില് കടപ്പെട്ടിരിക്കുന്നു.\n← ജിത്തുജോസഫ് മോഹന്‍ലാല് കൂട്ടുകെട്ടില് വീണ്ടും ഒരു ത്രില്ലര്; ട്വെൽത് മാൻ പോസ്റ്റര് പുറത്ത്\nഫഹദ് ആരാധകരുടെ കാത്തിരിപ്പിന് വിരാമമായി; മാലിക്കിന്‍റെ ട്രെയിലര് പുറത്ത് →\n‘ഒരുവാക്കാല് മാറ്റപ്പെട്ട ജീവിതം’\n10 May 2020 10 May 2020 Krishna R\t1\n‘സംപ്രീതം’ ഈ വിജയം\nകണ്‍മണിയുടെ ജയത്തിന് തിളക്കമേറെ\n21 June 2022 21 June 2022 Krishna R\t0


പലപ്പോഴുംഒരു വിലപ്പെട്ട ജീവന് തങ്ങളുടെ മനോധൈര്യവും നിശ്ചയദാര്‍ഡ്യവും കൊണ്ട് ,നഷ്ട്ടപെടാതെ തിരിച്ചു പിടിക്കുന്നവരാണ് ആംബുലന്‍സ് ഡ്രൈവര്‍മാര്. അത്\nകൊണ്ട് തന്നെ, ഒരര്‍ത്ഥത്തില് ഡോക്ടറോളം തന്നെ ബഹുമാനം അര്‍ഹിക്കുന്നുഎന്നും പറയാം.പ്രതിഫലം\nആഗ്രഹിക്കാതെ അഹോരാത്രം കര്‍മ്മ നിരതരാവുന്ന ആംബുലന്‍സ് ഡ്രെവര്‍മാരോടും\n,സന്നദ്ധ സംഘടനകളോടും, ആതുരാലയങ്ങളോടും തികഞ്ഞ ബഹുമാനം മാത്രമേ\nമനസ്സിലുള്ളൂ. പക്ഷെ നഷ്ട്ടപെടാന് തുടങ്ങുന്ന ഒരു ജീവനെ വെച്ച് വിലപേശുന്ന ഹീനമായ ബിസ്സിനസ്സിലെ പ്രധാന കണ്ണികളായി ചിലയിടങ്ങളില്‍ആംബുലന്‍സ് ഡ്രൈവര്‍മാര് മാറുമ്പോള് പകച്ചു നില്‍ക്കാനെകഴിയുന്നുള്ളൂ.കാശിനു വേണ്ടി മനുഷ്യന് എന്തോക്കെ ചെയ്യുന്നു എന്നോര്‍ത്ത്.\nകുറച്ചു നാള് മുന്‍പ് ഇവിടെ ബാങ്ങ്ലൂരില് നടന്ന ഒരു സംഭവം ഇവിടെ ഒന്ന് സൂചിപ്പിക്കുന്നു.ഒരു മലയാളി സോഫ്റ്റ്‌വെയര് എഞ്ചിനീയര് ബൈക്ക് അപകടത്തില് പരിക്ക് പറ്റി ബന്ഗ്ലൂരിലുള്ള ഒരു നഴ്സിംഗ് ഹോമില് അടിയന്തിരമായിപ്രവേശിപ്പിക്കപ്പെട്ടു. നില അതീവ ഗുരുതരമായതിനാല് അവിടുത്തെ\nസൌകര്യങ്ങള് അപര്യാപ്തം എന്ന് മനസ്സിലാക്കിയ ഡോക്ടര്‍മാര് അയാളെവോക്കാര്‍ഡ് ആശുപത്രിയിലേക്ക് എത്രയും വേഗം എത്തിക്കുവാനായി റഫര്‍ചെയ്തു.അപകടാവസ്ഥയിലുള്ള വ്യക്തിയെയും ഭാര്യയെയും , ഭാര്യ പിതാവിനെയുംകയറ്റിആംബുലന്‍സ് എത്രയും പെട്ടെന്ന് 'വോക്കാര്‍ഡ്' ലക്ഷ്യമാക്കി കുതിച്ചു.\n"വോക്കാര്‍ഡ് ഇല് കൊണ്ട് പോയാല് രക്ഷപെടുന്ന കാര്യം സംശയമാണ്.അവിടെഞാന് കഴിഞ്ഞ ദിവസം ഇത് പോലെ തന്നെ കൊണ്ടാക്കിയ ആള് മരിച്ചുപോവുകയാണ്ചെയ്തത്. അവിടുത്തെ എമര്‍ജന്‍സി വിഭാഗം അത്ര മെച്ചമല്ല. നമുക്ക്'xxxxxx'ഹോസ്പിറ്റലിലെക്ക് കൊണ്ട് പോയാലോ. ഇനി എന്തെങ്കിലും ചെയ്യാന് കഴിയുമെങ്കില് അവര്‍ക്കേ കഴിയു...നിങ്ങളുടെ വിഷമം കണ്ടു പറയുന്നതാണ്"\nആകെ തകര്‍ന്നു എന്ത് ചെയ്യണം എന്നറിയാതെ ഇരിക്കുന്ന ഭാര്യാപിതാവിനോട്ആംബുലന്‍സ് ഡ്രൈവറിന്റെ ഉപദേശം. മരുമകന്റെ ജീവന് എപ്പോ വേണമെങ്കിലും നഷ്ടപെടാം എന്ന അവസ്ഥയില് ഇരിക്കെ ആലോചിക്കുവാന് നിമിഷങ്ങള് പോലുംകയ്യിലില്ലാത്ത ആ സാധുവിന് ആംബുലന്‍സ് ഡ്രൈവര് പറയുന്നത് കേള്‍ക്കുകയല്ലാതെ എന്ത് ചെയ്യാന്.\nവണ്ടി അടുത്ത ജംഗ്ഷനില് നിന്നും തിരിഞ്ഞു നേരെ 'xxxxx'\nഹോസ്പിറ്റലിലെക്ക്.ഡ്രൈവര് വിളിച്ചു പറഞ്ഞു അവിടെ എമര്‍ജന്‍സി ശരിയാക്കി\nവെക്കുന്നു. എത്തി അധികം താമസിയാതെ രോഗി വെന്റിലേറ്ററിലേക്ക് പ്രവേശിപ്പിക്കപ്പെട്ടു.\nരണ്ടുദിവസത്തെ ചിലവും, ശസ്ത്രക്രിയകളും എല്ലാമായി അര ലക്ഷത്തില് ഏറെ രൂപ ചിലവാക്കിയെന്കിലും രണ്ടു ദിവസത്തോളം പ്രാര്‍ഥനയോടെ കാത്തിരുന്നിട്ടും ഫലംഉണ്ടായില്ല. ആ ചെറുപ്പക്കാരന് ഉറ്റവരെയും ഉടയവരെയും വിട്ടു യാത്രയായി.\nതങ്ങള്‍ക്കീ ഗതി വരുത്തിയ ദൈവത്തോട് തീരാത്ത പരാതിയും തോരാത്ത കണ്ണീരുമായിആ വിധവ ബാക്കിയുള്ള തന്റെ ഇരുണ്ട ജീവിതത്തിലേക്ക് മടങ്ങി\nശരിക്കും അവരുടെ നെറ്റിയിലെ സിന്ദൂരം മായ്ച്ചത് വിധിയായിരുന്നോ ?'വോക്കാര്‍ഡ് ' ഇന്ത്യയിലെ തന്നെ ഏറ്റവും മികച്ച ഹോസ്പിറ്റലുകളില്‍ഒന്നാണ്. അപകടത്തില് പെട്ട് ഗുരുതരാവസ്ഥയിലുള്ള ഒരു\nരോഗിക്ക് ഏറ്റവും കൂടുതല് പ്രതീക്ഷയര്‍പ്പിക്കാവുന്ന ബാന്ഗ്ലൂരിലെ ഹോസ്പിറ്റലുകളില്‍ഒന്ന്. അവിടെ സമയത്ത് എത്തിച്ചിരുന്നു എങ്കില് ആ ജീവന് നഷ്ട്ടപെടില്ലായിരുന്നു. സമയത്ത് വോക്കാര്‍ഡ് ഇല് എത്തിക്കുന്നതിന് പകരംബന്ധുക്കളെ ക്യാന്‍വാസ് ചെയ്തു ചികിത്സാ സൌകര്യങ്ങളോ ആവശ്യത്തിനു വിദഗ്ദ ഡോക്ടര്‍മാരോ ഒന്നും ഇല്ലാത്ത 'xxxxxx' ആശുപത്രിയില് എത്തിച്ചതിനുആംബുലന്‍സ് ഡ്രൈവറിനു കിട്ടിയ പ്രതിഫലം രണ്ടായിരം രൂപ. ആംബുലന്‍സ് ഡ്രെവര്‍മാരുമായി കരാറുണ്ടാക്കുകയും അത് വഴി ഹോസ്പിറ്റലിന ബിസിനെസ്സ്‌ഉണ്ടാക്കുകയും ചെയ്യുന്ന മാനേജര്‍ക്ക് ബില് തുകയുടെ പതിനഞ്ചു ശതമാനംകമ്മിഷന്. അങ്ങനെ ആ ജീവന്റെ വിലയില് നിന്നും എല്ലാവരും തങ്ങളുടെ വിഹിതംവീതിച്ചെടുത്തു.\nബന്ഗ്ലൂരില് ഇത് പോലെ ചെറുകിട ഹോസ്പിറ്റല് ബിസ്സിനസ്സ് കേന്ദ്രങ്ങള്‍ഒരുപാടുണ്ട്. മറ്റു നഗരങ്ങളിലെ സ്ഥിതിയും വ്യത്യസ്തമാവില്ല എന്ന് തോനുന്നു.\nമണിപ്പാലിലെക്കും , ജയദേവയിലെക്കും, വിക്ടോറിയയിലേക്കും ,വോക്കാര്‍ഡ്ഇലെക്കും , നിമ്ഹാന്സിലെക്കും ഒക്കെ റഫര് ചെയ്യുന്ന കേസുകള് ആംബുലന്‍സ്\nഡ്രൈവര്‍മാര് വഴി കാന്‍വാസ് ചെയ്തു അവര് രോഗിയെ 'തട്ടിയെടുക്കുന്നു'.കാക്കതൊള്ളായിരം ടെസ്റ്റും നടത്തി ബില് 'അറുത്തു' വാങ്ങുന്നു. നല്ല ചികിത്സ ലഭിച്ചാല് ഭാഗ്യം എന്ന് പറയാം.\nമനുഷ്യ ജീവന്റെ കാവല്‍ക്കാര് ആകെണ്ടവര് തന്നെ അതിനെകച്ചവടച്ചരക്കാക്കുമ്പോള് , ബില് തുകയില് നിന്നും ജീവന്റെ വിലശതമാനക്കണക്കില് വീതിച്ച്ചെടുക്കുമ്പോള്, നമ്മുടെ ഒക്കെ ജീവന് ആകെ തുണദൈവം മാത്രം.\nChief Editor of Keraleeyamonline.com.\nChairman and Founder of 'Act for Humanity'.\nOrganizing Head of 'Terrorism Free Kerala Project'.\nഇസ്‌ലാമിക ബാങ്ക്, ശരിഅത്ത് അനുസൃത ബാങ്ക്, പലിശരഹിത ബാങ്ക് എന്നീ മൂന്ന് പ്രയോഗങ്ങള് കുറച്ച് വര്‍ഷങ്ങളായി കേട്ടുകൊണ്ടിരിക്കുന്നു. ഈ പ്രയോഗങ്ങളുടെ സാക്ഷാല്‍ക്കാരത്തിലേയ്‌ക്ക് ഇതിന്റെ പിന്നിലെ തന്ത്രശാലികള് എത്തിച്ചേരുന്ന സമയവും അടുത്തുകഴിഞ്ഞു. മതേതര (?!) രാജ്യത്തെ തെരഞ്ഞെടുക്കപ്പെട്ട ഭരണാധികാരികളും ഭരണകൂടവും ഇതിനെ പിന്തുണയ്‌ക്കുകയും, ഇതില് സര്‍ക്കാര് നിക്ഷേപം നടത്തുകയും ചെയ്യുന്നു. എന്നിട്ടും ഈ വിഷയം ചര്‍ച്ചയ്‌ക്കെടുക്കേണ്ട സാമൂഹിക സാംസ്‌കാരിക രാഷ്‌ട്രീയ മാദ്ധ്യമ മേഖലയിലെ എല്ലാവരും ഒരുപോലെ നിശ്ശബ്‌ദരാകുന്നു. ആരുമാരും ശബ്‌ദിക്കുന്നില്ല. ഈ സാഹചര്യമാണ് ലേഖനത്തിന്റെ ആവശ്യകതയിലേയ്‌ക്ക് നയിച്ചത്. എന്താണ് ഇസ്‌ലാമിക ബാങ്ക്, എന്തിനാണ് ഇസ്‌ലാമിക ബാങ്ക്, എന്തുകൊണ്ട് ഇസ്‌ലാമിക ബാങ്ക് എന്നതല്ല പ്രധാനമായും ഈ ലേഖനം ചര്‍ച്ചയ്‌ക്കെടുക്കുന്നത്. ആരോഗ്യകരമായ ഒരു സമൂഹത്തിന് ആവശ്യമായ ബാങ്കിംഗ് രീതി എന്തായിരിക്കണം എന്ന പരിശോധനയും ഒപ്പം ചില പ്രധാനപ്പെട്ട സംശയങ്ങളുമാണ് ഇതിന്റെ കാതല്. അതും മതേതര സര്‍ക്കാര് ഇസ്‌ലാമിക ബാങ്കില് നേരിട്ടിടപെടുന്നതിനാല് മാത്രം. ഉദാഹരണങ്ങള് പരിശോധിക്കുമ്പോള് തോന്നിയേക്കാവുന്ന ഒരു പ്രധാന കാര്യം ``ഇതില് പറയുന്ന ബാങ്കിംഗ് സംവിധാനത്തിലൂടെ ഞാനെങ്ങനെ കാര് ലോണ് എടുക്കും അല്ലെങ്കില് ആഡംബര ഗൃഹോപകരണ വായ്‌പ എടുക്കും'' എന്നിങ്ങനെ പോകും. ഇവിടെ ഉത്തരമാകുന്നത് ഇതാണ് ``പൊങ്ങച്ചത്തിന് വേണ്ടിയും ഭൗതിക ലോകത്തെ അനാരോഗ്യകരമായ മത്സരത്തിന് വേണ്ടിയും വാഹനങ്ങളോ ആഡംബരവസ്‌തുക്കളോ വാങ്ങുന്നതിന് വായ്‌പ എടുക്കുന്നതും കൊടുക്കുന്നതും മാനുഷികമാണെന്ന് കരുതുന്നില്ല. ആരോഗ്യകരമായ സാമ്പത്തിക വ്യവസ്ഥിതിയ്‌ക്ക് ഇതാവശ്യവുമില്ല''. ഇസ്ലാമിക ബാങ്ക് എന്ന ആശയത്തെ സംബന്ധിച്ച് യാതൊരു തര പഠനങ്ങളും ഗവേഷണങ്ങളും, എന്ന് വേണ്ട, ഒരു സാമൂഹിക ചര്‍ച്ചക്ക് പോലും ഇടം നല്കാതെ, വോട്ടു ബാങ്ക് ഉറപ്പു വരുത്താന് മാത്രമായി ഇതിനു ചൂട്ടു പിടിക്കുന്ന മതേതര (!!?) സര്‍ക്കാരിന്റെയും രാഷ്ട്ര, മാനുഷീക നന്മ (!!?) വല്ലാതെ ആഗ്രഹിക്കുന്ന ഇതര പിന്നണി പ്രവര്‍ത്തകരുടെയും ശ്രദ്ധയിലേയ്‌ക്ക് എത്തേണ്ട ചില പ്രധാന മാനുഷിക വിഷയങ്ങള് കൂടി ഈ ലേഖനത്തില് പരാമര്‍ശിക്കുന്നുണ്ട്. അവസാനം കൂട്ടി വായിക്കേണ്ടത് : ലോക വിപണി ഭീകരര് പറയുന്നത് അല്ലങ്കില് കണക്കു കൂട്ടുന്നത് " 114 കോടി ജന സമൂഹമുള്ള ഇന്ത്യയില് അടുത്ത 20 കൊല്ലം കൊണ്ട് കണക്കു കൂട്ടാന് പോലും പറ്റാത്ത വന് വളര്‍ച്ച കൈവരിക്കാന് പോകുന്ന ബിസിനസ്സ്, ആരോഗ്യ രംഗത്തോടോപ്പം ; സുരക്ഷാ ഉപകരണങ്ങളുടേതും അതുമായി ബന്ധപ്പെട്ട ജോലികളുടേതുമായിരിക്കും " ചിന്തിക്കുക, പ്രധിരോധിക്കുക, പ്രതികരിക്കുക.അതിലേക്കാണ് ഈ ലേഖനം\nഎന്തായിരിക്കണം ഒരു ബാങ്കിന്റെ ഭവനവായ്‌പാരീതി?\nസ്വന്തമായി സ്ഥലവും വീടുമില്ലാത്ത നിങ്ങള് ഒരു ബാങ്കിനെ സമീപിക്കുന്നു. ഈ ബാങ്ക് നിങ്ങളുടെ വരുമാനമാര്‍ഗ്ഗം, പ്രായം, ആരോഗ്യസ്ഥിതി, ഇതര സാമൂഹിക വശങ്ങള് പഠിച്ചതിനുശേഷം നിങ്ങള്‍ക്കെത്ര രൂപ വായ്‌പയായി നല്‍കാം എന്ന് തീരുമാനിക്കുന്നു. ഇതിന്റെ അടിസ്ഥാനത്തില് ബാങ്കിന്റെ അധികാരപരിധിയ്‌ക്കുള്ളിലുള്ള, ബാങ്ക് തീരുമാനിച്ച ബഡ്‌ജറ്റിന് അനുസരിച്ചുള്ള ഒരു സ്ഥലം കണ്ടെത്താന് നിങ്ങളെ ചുമതലപ്പെടുത്തുന്നു. അനുയോജ്യമായ സ്ഥലം നിങ്ങള് കണ്ടെത്തുകയും ബാങ്കിന്റെയും നിങ്ങളുടെയും സംയുക്തമായ പേരില് രജിസ്റ്റര് ചെയ്യുകയും ചെയ്യുന്നു. സ്ഥലമുടമയ്‌ക്ക് ബാങ്ക് പണം ചെക്കായി നല്‍കുന്നു. ശേഷം ആരോഗ്യകരമായ ഇഷ്‌ടത്തിലുള്ള ഒരു വീടിന്റെ പ്ലാന് നിങ്ങള് ബാങ്കിന് സമര്‍പ്പിക്കുകയും വിശദ പരിശോധനയ്‌ക്കും തിരുത്തലുകള്‍ക്കും ശേഷം ഒരു പ്ലാന് ബാങ്ക് അംഗീകരിക്കുകയും വീടിനുള്ള ബഡ്‌ജറ്റ് തുക നിങ്ങളുടെയും ബാങ്കിന്റെയും സംയുക്തമായ അക്കൗണ്ടിലേക്ക് മാറ്റുകയും ചെയ്യുന്നു. തുടര്‍ന്ന് നിങ്ങള് വീട് നിര്‍മ്മാണം തുടങ്ങുമ്പോള് ഓരോ ഘട്ടത്തിലും ആവശ്യമായ വസ്‌തുക്കളുടെ ചിലവ് വിതരണക്കാരന് ബാങ്ക് നേരിട്ട് ചെക്കായി നല്‍കുന്നു. അതുപോലെ തന്നെ ലേബര് ചാര്‍ജ്ജും ബാങ്ക് നേരിട്ട് നല്‍കുന്നു. വളരെ ചുരുക്കിപ്പറഞ്ഞാല് സുതാര്യമായ ഒരു കച്ചവട - വായ്‌പ ഇടപാടിലൂടെ നിങ്ങളുടെ സ്വപ്‌നഭവനം പൂര്‍ത്തീകരിക്കുന്നു. പൂര്‍ത്തീകരിച്ചതിന് ശേഷം ബാങ്ക് നിങ്ങള്‍ക്ക് വേണ്ടി ചിലവഴിച്ച മുഴുവന് തുകയും നിങ്ങള് തവണകളായി തിരിച്ചടച്ച് തീര്‍ക്കുന്നു.\nവായ്‌പ അടച്ച് തീര്‍ത്ത സമയത്ത് നിങ്ങളുടെയും ബാങ്കിന്റെയും പേരിലുള്ള വസ്‌തുവിനും വീടിനും വിപണി വിലയിലുണ്ടായിട്ടുള്ള വര്‍ദ്ധനവ് എത്രയാണോ അതിന്റെ നിശ്ചിതമായ വിഹിതം ബാങ്കിന് നല്‍കുകയും ചെയ്യേണ്ടതാണ്. അത് എത്രയാണെന്ന് അതാത് വില്ലേജ് ഓഫീസുകളുടെയോ ഇതര സര്‍ക്കാര് സംവിധാനങ്ങളുടെ സഹായത്തോടെയോ നിര്‍ണ്ണയിക്കുകയും നിങ്ങളുടെ കുടുംബത്തിന്റെ വരുമാനത്തിനനുയോജ്യമായ കാലയളവുകൊണ്ട് അടച്ചുതീര്‍ക്കുകയും ചെയ്യേണ്ടതാണ്. ഇത് തീരുന്നതോടെ ബാങ്ക്, വസ്‌തുവും സ്ഥലവും നിങ്ങളുടെ പേരിലേക്ക് രജിസ്റ്റര് ചെയ്‌തുതരും. ഈ രജിസ്‌ട്രേഷന്റെ ചിലവും ഇരുകൂട്ടരും തുല്യമായി വഹിക്കും. ഇതില് നിങ്ങള് പലിശ ഇടപാട് നടത്തുന്നില്ലെന്നു മാത്രമല്ല, സ്ഥലവില ബാങ്ക് കണക്കുകൂട്ടിയതുപോലെ വര്‍ദ്ധിക്കാതിരിക്കുകയോ കുറയുകയോ വായ്‌പയെടുത്ത വ്യക്തിയ്‌ക്ക് എന്തെങ്കിലും സംഭവിക്കുകയോ ചെയ്‌താല് അതുമൂലം വരുന്ന എല്ലാ നഷ്‌ടങ്ങളും ബാങ്ക് സഹിക്കേണ്ടതുമാണ്. (ഇതിനെല്ലാം ബാങ്കിന് ഇന്‍ഷുറന്‍സ് പരിരക്ഷ തേടാം). അതുപോലെ ബാങ്ക് ചിലവഴിച്ച മുഴുവന് തുകയും തിരിച്ചടച്ച് കഴിയുന്ന സമയത്ത് വസ്‌തുവിന്റെ മൂല്യം കുറഞ്ഞിട്ടുണ്ടെങ്കില് ആ നഷ്‌ടം ബാങ്ക് വായ്‌പയെടുത്ത ഉപഭോക്താവിന് തിരികെ നല്‍കേണ്ടതാണ്. ഇതാണ് ആരോഗ്യകരമായ ഒരു സമൂഹത്തില് ഉണ്ടാകേണ്ട ഭവനവായ്‌പ ഇടപാടിന്റെ ഒരു ഉദാഹരണം.\nവ്യവസായമോ കച്ചവടമോ തുടങ്ങാനുദ്ദേശിക്കുന്ന വ്യക്തി തന്റെ പദ്ധതിയുമായി ബാങ്കിനെ സമീപിക്കുന്നു. ബാങ്ക്, പദ്ധതിയുടെ സാമൂഹികവും കാലികവുമായ ആവശ്യകതയും അതിന്റെ ലാഭസാദ്ധ്യതയും വിശദമായി വിലയിരുത്തുന്നു. പദ്ധതി ഇരുകൂട്ടരും സംയുക്തമായോ, മുതല് മുടക്ക് മുഴുവന് ബാങ്ക് വഹിക്കുന്ന രീതിയിലോ ആരംഭിക്കുന്നു. ഇവിടെ പദ്ധതിയുടെ സാമ്പത്തിക - മാനേജ്‌മെന്റ് തലങ്ങളില് ബാങ്കിന്റെ പ്രതിനിധികള് നേരിട്ട് ഇടപെടും. പദ്ധതി നടത്തിപ്പിനാവശ്യമായ ആശയപരമായ കാര്യങ്ങള് ബാങ്ക് പ്രതിനിധികളെ ഓരോ ഘട്ടത്തിലും ചര്‍ച്ചയിലൂടെ ബോധ്യപ്പെടുത്തിയതിന് ശേഷമാവും പ്രാവര്‍ത്തികമാക്കുന്നത്. പദ്ധതി വിജയകരമാണെന്ന് തെളിയിക്കുന്നതിനും ലാഭത്തിലെത്തിക്കുന്നതിനും പ്രത്യേക കാലാവധി നിശ്ചയിക്കപ്പെട്ടിട്ടുണ്ടാകും. ഇതിലെ ആദ്യഘട്ടം അതായത് വിജയകരമാണെന്ന് തെളിയിക്കേണ്ട സമയത്ത് ആശയദാതാവിന് അത് തെളിയിക്കാന് കഴിയാതിരുന്നാല് ബാങ്കിന്റെ പ്രത്യേക മാനേജ്‌മെന്റ് വിഭാഗം നേരിട്ട് ഇടപെടുകയും നിലവിലെ അവസ്ഥയെ സസൂക്ഷ്‌മം വിലയിരുത്തുകയും അതനുസരിച്ച് ബാങ്കിന് നിലവിലുള്ള നഷ്‌ടം സഹിച്ചുകൊണ്ട് പിന്‍വാങ്ങുകയോ അല്ലെങ്കില് ആശയദാതാവിന്റെ വാക്കുകളെ വിശ്വസിച്ചുകൊണ്ട് തുടരുകയോ ആവാം. ഏത് ഘട്ടത്തിലായാലും ശരി ആശയപരാജയത്തിന്റെ ഉത്തരവാദിത്വം ബാങ്കിന്റേത് കൂടിയാണ്. അതനുസരിച്ചുള്ള നഷ്‌ടങ്ങള് സഹിക്കാവുന്ന രീതിയിലായിരിക്കണം ബാങ്കിംഗ് സംവിധാനം. ലാഭമാണെങ്കില് അതിന്റെ നിശ്ചിത വിഹിതം ബാങ്കിന് ലഭിക്കുകയും വേണം. ലാഭമായിത്തുടങ്ങുന്ന സമയം മുതല് ആകെ ബാങ്ക് മുടക്കിയ തുകയിലേയ്‌ക്ക് നിശ്ചയിക്കപ്പെടുന്ന ഗഡുക്കള് സ്ഥാപനം അടച്ചുതുടങ്ങണം. കൂടാതെ സ്ഥാപനത്തിന്റെ ലാഭവിഹിതത്തിന്റെ നിശ്ചിത ശതമാനം തുകയും ബാങ്കിന് യഥാസമയങ്ങളില് നല്‍കണം. വായ്‌പ അടച്ചുതീരുന്ന മുറയ്‌ക്ക് സ്ഥാപനം പരിപൂര്‍ണ്ണമായി ആശയദാതാവിന് കൈമാറുകയും വേണം.\nനിശ്ചിത അളവിലുള്ള ഒരു പ്രദേശത്ത്, തദ്ദേശസ്വയംഭരണ സ്ഥാപനങ്ങള് മുന്‍കൈയ്യെടുത്ത് ഒരു ``പ്രാദേശിക നാണയനിധി'' രൂപീകരിക്കുന്നു. ആ പ്രദേശത്തെ പ്രായപൂര്‍ത്തിയായ ആരോഗ്യവും വരുമാനവുമുള്ള എല്ലാ വ്യക്തികളും ഇതില് അംഗമായിരിക്കണം. ആരോഗ്യകരമായ ഒരു സാമൂഹികസൃഷ്‌ടിക്ക് ഇതൊരു നിര്‍ബന്ധിത നിയമം തന്നെയാകണം. ഈ പ്രാദേശികനാണയനിധിയ്‌ക്ക് ആകെ അംഗങ്ങളില് നിന്നും അതാതു കാലത്ത് സര്‍ക്കാര് നടപ്പിലാക്കുന്ന ഏകീകൃത നിയമങ്ങളനുസരിച്ച് ഭരണസമിതിയെ തിരഞ്ഞെടുക്കുന്നു. പ്രദേശത്തിന്റെ പ്രത്യേകതകളും വ്യക്തികളുടെ എണ്ണത്തിന്റെ ആനുപാതവും അനുസരിച്ചുള്ള തുക പ്രാദേശിക നാണയനിധിയ്‌ക്ക് ആദ്യഘട്ടത്തില്, പ്രവര്‍ത്തനഫണ്ടായി നല്‍കേണ്ടത് തദ്ദേശസ്വയംഭരണസ്ഥാപനങ്ങളും സര്‍ക്കാരുമാണ്. അംഗങ്ങളില് നിന്നുള്ള നിശ്ചിത മാസവരിസംഖ്യയായിരിക്കും പ്രാദേശിക നാണയനിധിയുടെ ദൈനംദിന ചിലവിനുള്ള വരുമാനമാര്‍ഗ്ഗം. ഇത്തരത്തിലുള്ള പ്രാദേശികനാണയനിധിയായിരിക്കും പണയവായ്‌പകള് അനുവദിക്കുന്നത്. പ്രാദേശികനാണയനിധിയിലൂടെ ലഭിയ്‌ക്കുന്ന പണയവായ്‌പയ്‌ക്ക് അതാത് കാലഘട്ടത്തിലെ സമൂഹത്തിന്റെ അത്യാവശ്യങ്ങളെയും ആവശ്യങ്ങളെയും തിരിച്ചറിഞ്ഞുകൊണ്ടുള്ള പരിധി നിശ്ചയിക്കണം. വായ്‌പ ആവശ്യവുമായി നാണയനിധിയെ സമീപിക്കുന്ന അംഗത്തിന് പണയവസ്‌തുവിന്റെ മൂല്യത്തിനനുസൃതമായി അനുവദിക്കുന്ന വായ്‌പയ്‌ക്ക് പലിശ ഈടാക്കാന് പാടില്ല. നിശ്ചിത തുകയ്‌ക്ക് മുകളില് വായ്‌പ അനുവദിക്കുമ്പോള് അതുമായി ബന്ധപ്പെട്ട് വരുന്ന ചിലവുകളിലേക്ക് ആവശ്യമായ സര്‍വ്വീസ് ചാര്‍ജ്ജ് ഈടാക്കാവുന്നതാണ്. വായ്‌പയുടെ കാലാവധിയും മാസം തിരിച്ചടയ്‌ക്കേണ്ട തുകയും വായ്‌പയെടുക്കുന്ന ആളുടെ സാമ്പത്തിക നിലയ്‌ക്കും എടുക്കുന്ന തുകയ്‌ക്കും ആനുപാതികമായി നിശ്ചയിക്കേണ്ടതാണ്. കാലാവധിയ്‌ക്കുള്ളില് തുക അടച്ചുതീര്‍ത്ത് പണയവസ്‌തു തിരിച്ചെടുത്തില്ലെങ്കില് അതാത് കാലത്ത് സര്‍ക്കാര് നടപ്പിലാക്കുന്ന നിയമങ്ങളനുസരിച്ച് പ്രവര്‍ത്തിക്കുക. ഇത്തരം പ്രാദേശിക നാണയനിധിയില് ആരോഗ്യവും വരുമാനവുമില്ലാത്തതിന്റെ പേരില് അംഗമല്ലാതിരിക്കുന്നവര്‍ക്കും വായ്‌പ അനുവദിക്കേണ്ടതാണ്. ഇവരുടെ കാര്യത്തിലും മറ്റെല്ലാ കാര്യങ്ങളിലും ദൈവീകതയില് (മതങ്ങളില് അല്ല) അധിഷ്‌ഠിതമായ മനുഷ്യത്വപരമായ തീരുമാനങ്ങള് കൈക്കൊള്ളാന് ഭരണസമിതി പ്രത്യേകം ശ്രദ്ധിക്കേണ്ടതാണ്.\nഇനിയും ഒട്ടനവധി ഉദാഹരണങ്ങള് പറയേണ്ടതുണ്ട്. മുകളില് പറഞ്ഞ ഉദാഹരണങ്ങളൊന്നും തന്നെ നടപ്പിലാക്കാന് പാടില്ലാത്തതാണെന്നോ നടപ്പിലാക്കരുതെന്നോ, തന്റെ സഹോദരങ്ങളുടെ ദുഃഖം തിരിച്ചറിയാന് കഴിയുന്ന മനുഷ്യത്വമുള്ള ഒരു മനുഷ്യനും (മനുഷ്യജീവി അല്ല) പറയാന് സാധ്യതയില്ല. ഇതിന് അവന് ഏതെങ്കിലും മതവിശ്വാസി ആയിരിക്കേണ്ടതില്ല. മനുഷ്യജീവിയായി ഭൂമിയിലേക്ക് പിറന്ന് വീഴുമ്പോള്, തന്റെ ഹൃദയത്തില് ദൈവം കൊളുത്തിവച്ച ആരാലും അണയ്‌ക്കാന് കഴിയാത്ത മനുഷ്യത്വമെന്ന പ്രകാശത്തെ കരുണയും സ്‌നേഹവും ആര്‍ദ്രതയും ഉള്‍പ്പെടെയുള്ള ദൈവീകമായ വികാരങ്ങള് കൊടുത്ത് വളര്‍ത്താന് ശ്രമിക്കുന്ന, അതിലൂടെ മനുഷ്യജീവിയില് നിന്ന് മനുഷ്യനെന്ന അവസ്ഥയിലേക്ക് പരിണാമം നടത്താനാഗ്രഹിക്കുന്ന, നടത്തിക്കൊണ്ടിരിക്കുന്ന ആരുമാകാം.\nഎന്താണ് ഇസ്‌ലാമിക ബാങ്കിംഗ് ?\nഎന്താണ് ഇസ്‌ലാമിക ബാങ്കിംഗ് എന്നത് അന്വേഷിച്ച് കണ്ടെത്താന് പല ഇസ്‌ലാമിക വിഭാഗങ്ങള് പുറത്തിറക്കിയ ഇസ്‌ലാമിക സാമ്പത്തിക ശാസ്‌ത്രങ്ങളും നിരവധി രേഖകളും പുസ്‌തകങ്ങളും മറ്റും പരിശോധിച്ചു. പരിചിതരും അപരിചിതരുമായ ഒട്ടനവധി വ്യക്തികളെ വിളിച്ച് സംസാരിച്ചു. ഇതില് നിന്നൊന്നും വ്യക്തമായ ഒരു ധാരണ കിട്ടിയിട്ടില്ല. അതുകൊണ്ട് തന്നെ ഇനി പറയുന്ന കാര്യം പൂര്‍ണ്ണമായും ശരിയാകണമെന്നില്ല. ഇതെഴുതുന്നത് വായനക്കാരന്റെ അന്വേഷണത്വരയെ ഉണര്‍ത്തുന്നതിനാണ്. ഇതുവരെ ലഭ്യമായ അറിവനുസരിച്ച് പ്രോഫിറ്റ് ഡിവൈഡിംഗ് സിസ്റ്റം അഥവാ പ്രോഫിറ്റ് ഡിവൈഡിംഗ് ബാങ്കിംഗ് എന്നതാണ് ഇസ്‌ലാമിക ബാങ്കിംഗ് എന്നതുകൊണ്ട് ഉദ്ദേശിക്കുന്നത്. ലാഭകരമാകുമെന്നുറപ്പുള്ള (നഷ്‌ട സാധ്യത തീരെ കുറഞ്ഞ) ഇസ്‌ലാം അനുവദിക്കുന്ന കച്ചവടത്തിലോ വ്യവസായത്തിലോ നിക്ഷേപിക്കുകയും ഈ നിക്ഷേപം മുന് നിശ്ചയിച്ച ലാഭവിഹിതം ഉള്‍പ്പെടെ ഗഡുക്കളായി തിരിച്ചുപിടിക്കുകയും ചെയ്യുക. ശേഷം പണം നിക്ഷേപിച്ചവന് ഈ ലാഭവിഹിതത്തിന്റെ ഒരു പങ്ക് നല്‍കുക. ഒരു സ്ഥലത്ത് നഷ്‌ടമായെങ്കില് മറ്റൊരു സ്ഥലത്തെ ലാഭം വച്ചുകൊണ്ട് അത് പരിഹരിക്കുക. അതായത് ഭൗതിക ലോകത്തിന്റെ ലാഭക്കച്ചവട രീതിയുടെ മറ്റൊരു മുഖം. മറ്റൊരു രീതിയില് പറഞ്ഞാല് മൂലധന കേന്ദ്രീകരണവും അതിനെ അടിസ്ഥാനമാക്കിയുള്ള വ്യവസായവും. ഇതില് ഞാനുള്‍പ്പെടെയുള്ള പൊതുസമൂഹത്തിന് ഒരുപാട് സംശയങ്ങള് ബാക്കിയുണ്ട്. ഇതിനുത്തരം തരേണ്ട ബാദ്ധ്യത ഇസ്‌ലാമിക ബാങ്കിന് ചൂട്ടുപിടിക്കുന്ന അല്ലെങ്കില് അനുകൂലിക്കുന്നവര്‍ക്കുണ്ട്. അത് സ്ഥാപിക്കുന്നതിന് ആവശ്യമായ വെള്ളവും വെളിച്ചവും പകരുന്ന കേരളത്തിലെ വ്യവസായ മന്ത്രി എളമരം കരീം, ധനമന്ത്രി തോമസ് ഐസക്ക് തുടങ്ങി നേതൃത്വം കൊടുക്കുന്ന മറ്റുള്ളവര്‍ക്കുമുണ്ട്. ഒപ്പം പ്രധാനമന്ത്രി മന്‍മോഹന് സിങ്ങിനും, മുന് ധനമന്ത്രിയും ഇപ്പോഴത്തെ കേന്ദ്ര ആഭ്യന്തരമന്ത്രിയുമായ പി.ചിദംബരത്തിനും മറുപടി തരാനുള്ള ഉത്തരവാദിത്വമുണ്ട്. കാരണം ഞാനുള്‍പ്പെടെ ഈ രാജ്യത്തെ കോടിക്കണക്കിന് മതേതരവിശ്വാസികള് നിങ്ങള്‍ക്ക് വോട്ടു ചെയ്‌തിരുന്നു ?!\nഎന്താണ് ഇസ്‌ലാമിക ബാങ്കിംഗ് ? എന്തുകൊണ്ട് വരാനിരിക്കുന്ന ധനകാര്യസ്ഥാപനത്തെ ഇസ്‌ലാമിക ബാങ്കിംഗ്, ശരിഅത്ത് അനുസൃത ബാങ്കിംഗ്, പലിശ രഹിത ബാങ്കിംഗ് എന്നെല്ലാം വിശേഷിപ്പിക്കുന്നത് ? സമൂഹത്തില് മതപരമായ ഭിന്നിപ്പുണ്ടാക്കില്ലാത്ത വാക്കുകള് സര്‍ക്കാരിന് ലഭ്യമായില്ലേ?\nഈ ബാങ്കിന് വായ്‌പാ വിതരണത്തിലോ മറ്റോ മതപരമായ വിവേചനമുണ്ടാകുമോ?\nസാധാരണ സമൂഹത്തിന്റെ ഏതേത് ആവശ്യങ്ങള്‍ക്കാണ് ഈ ബാങ്ക് പ്രയോജനപ്പെടുക?\nശരിഅത്ത് നിയമപ്രകാരമാണെങ്കില് ഏതേത് മേഖലകളില് വായ്‌പ നല്‍കില്ലായെന്നും, നല്‍കുമെന്നും വ്യക്തമാക്കാനുള്ള ഉത്തരവാദിത്വം സംസ്ഥാന - കേന്ദ്ര സര്‍ക്കാരുകള്‍ക്കും ഇതിന് കൊടിപിടിക്കുന്ന അല്ലെങ്കില് അനുകൂലിക്കുന്നവര്‍ക്കുമില്ലേ? ഇതറിയാനുള്ള അവകാശം സമൂഹത്തിനില്ലേ?\nശരിഅത്ത് വിരുദ്ധമായ പരസ്യങ്ങളും പരിപാടികളും പ്രസിദ്ധീകരിക്കുന്ന ടിവി ചാനലുകള്, പത്രങ്ങള്, റേഡിയോകള്, നറുക്കെടുപ്പിലൂടെ സമ്മാനങ്ങള് കൊടുത്ത് പൊതുസമൂഹത്തെ ആകര്‍ഷിക്കുന്ന സ്ഥാപനങ്ങള്, മദ്യം ഉള്‍പ്പെടെ എന്തും കയറ്റിയിറക്കേണ്ടി വരുന്ന ടാക്‌സി വാഹനങ്ങള്.... തുടങ്ങിയ മേഖലകളില് ഇവര് വായ്‌പ അനുവദിക്കുമോ?\nഉള്ളവന്റെ കൈയ്യില് നിന്ന് ഇല്ലാത്തവന് സാമ്പത്തികം എത്തിക്കുന്ന സംവിധാനമാണോ ഈ ബാങ്ക് ? അതോ ഉള്ളവന് ഈ ബാങ്ക് വഴി ഇല്ലാത്തവന് പണവായ്‌പ നല്‍കുകയും, ഇല്ലാത്തവന് ഈ പണത്തോടൊപ്പം തന്റെ ചിന്തയും ശരീരവും മനസ്സും സമര്‍പ്പിച്ചും പ്രശ്‌നങ്ങളെ അതിജീവിച്ചും കച്ചവടമോ തൊഴിലോ അല്ലെങ്കില് വ്യവസായമോ ചെയ്‌ത് ഉള്ളവനെ വീണ്ടും കൂടുതല് സമ്പന്നനാക്കുകയും ചെയ്യുന്ന ആധുനിക ലാഭ സാമ്പത്തികസംവിധാനമാണോ?\nയാഥാസ്ഥിതിക മുസ്‌ലിം വിഭാഗത്തിന്റെ ആരാധനാകേന്ദ്രത്തിലെ പ്രസംഗങ്ങള് വരെ മലയാളീകരിക്കണമെന്ന് നിരന്തരം മുറവിളി കൂട്ടുകയും അത് നടപ്പിലാക്കാന് അങ്ങേയറ്റം പരിശ്രമിക്കുകയും ചെയ്‌തവരും, മതം മനുഷ്യനെ മയക്കുന്ന കറുപ്പാണെന്ന് വിശ്വസിക്കുന്നവര് നേതൃത്വം കൊടുക്കുന്ന സര്‍ക്കാരും എന്തിന് ബാങ്കിനെ ഇസ്‌ലാമിക ബാങ്കെന്നും പ്രസ്‌തുത ബാങ്കിന് അല് ബറഖ / അല് മദീന എന്നെല്ലാം പേര് നിശ്ചയിക്കുന്നു? പ്രാദേശിക ഭാഷയും ലോകഭാഷയും ഒഴിവാക്കിക്കൊണ്ട് ഇത്തരം പേരുകള് വ്യാപിപ്പിക്കുന്നതിന്റെ / പ്രചരിപ്പിക്കുന്നതിന്റെ ഉദ്ദേശ്യമെന്താണ്? എന്തേ ഇതൊന്നും ആരും ചോദ്യം ചെയ്യാത്തത്?\nബാങ്കിംഗ് പോലെ സമൂഹത്തിന്റെ എല്ലാ തട്ടിലും ഇടപെടേണ്ട, ഭൗതിക ലോകത്തിന്റെ അടിസ്ഥാന സംവിധാനമായ ഇത്തരം ധനകാര്യസംവിധാനം കൊണ്ടുവരുന്നതിന് മുമ്പ് രാഷ്‌ട്രീയ സാമൂഹിക മേഖലയില് എന്തുകൊണ്ട് ഇത് ചര്‍ച്ചയ്‌ക്കെടുത്തില്ല?\nഇത്തരം പേരുകള് സമൂഹത്തിലുള്ള വിഭജനത്തെ കൂടുതല് രൂക്ഷമാക്കാനല്ല ഉപകരിക്കുകയെന്ന് എളമരം കരീമിനോ, തോമസ് ഐസക്കിനോ പറയാന് കഴിയുമോ?\nഇതിനെ പ്രോത്സാഹിപ്പിക്കുന്ന ആരെങ്കിലും സാമൂഹികശാസ്‌ത്രജ്ഞരെ സമീപിക്കുകയോ ഉപദേശം തേടുകയോ ചെയ്‌തിരുന്നോ? ഇല്ലെങ്കില് എന്തുകൊണ്ട്?\nപലിശയും ലാഭവും തമ്മിലുള്ള വ്യത്യാസമെന്താണ്? ഈ ചോദ്യത്തിന് ഒരു പ്രത്യേക കാരണമുണ്ട്. മൂന്നു ലക്ഷം രൂപ വിലവരുന്ന ഒരു കാര് പലിശ (!?) ഈടാക്കാതെ നാല് ലക്ഷം രൂപ വിലയിട്ട് അഞ്ചുകൊല്ലം കൊണ്ട് തിരിച്ചടച്ചാല് മതി എന്ന് പറയുന്നതിന് സമാനമാണ് ലോകത്തുള്ള ഇന്നത്തെ ഇസ്‌ലാമിക ബാങ്കിംഗ് രീതി. അതുകൊണ്ട് തന്നെ ഈ ചോദ്യം വളരെ പ്രസക്തമാണ്.\nബാങ്കിലേക്ക് നല്‍കുന്ന ഫിക്‌സഡ് ഡെപ്പോസിറ്റിനുള്ള അല്ലെങ്കില് നിക്ഷേപകനുള്ള ഉറപ്പ് ഏതുതരത്തിലുള്ളതായിരിക്കും? മതേതര സര്‍ക്കാരാണോ ശരിയത്ത് സംവിധാനമാണോ ഈ ഉറപ്പ് നല്‍കുന്നത്? എന്റെ നിലവിലെ അറിവനുസരിച്ച് ഇസ്‌ലാമിക ബാങ്കിലേക്ക് നിക്ഷേപിക്കുന്ന പണം ബാങ്ക് കച്ചവടച്ചരക്ക് ആക്കി മാറ്റുന്നു. അല്ലെങ്കില് ലാഭം കിട്ടുമെന്ന് ഉറപ്പുള്ള വ്യവസായത്തില് നിക്ഷേപിക്കുന്നു. ഈ നിക്ഷേപം നിശ്ചിത കാലം കഴിയുമ്പോള് മുന് നിശ്ചയപ്രകാരമുള്ള ഉയര്‍ന്ന വിലയില് ബാങ്ക് തിരിച്ചുവാങ്ങുന്നു. ലാഭത്തിലെ ഒരു പങ്ക് ബാങ്കെടുത്ത് ബാക്കി വരുന്നത് നിക്ഷേപകന് നല്‍കുന്നു. വളരെ നാരോ ആയി ലാഭത്തിനും പലിശയ്‌ക്കുമിടയിലുള്ള അതിര്‍വരമ്പ് എങ്ങിനെയാണ്? ആരാണ്? എന്തടിസ്ഥാനത്തിലാണ് നിശ്ചയിക്കുന്നത്?\nഇസ്‌ലാമില് മൂലധന കേന്ദ്രീകരണത്തേക്കുറിച്ചും അതിന്റെ വികേന്ദ്രീകരണത്തേക്കുറിച്ചും അതിന്റെ തിരിച്ചുപിടിക്കല് വ്യവസ്ഥയേക്കുറിച്ചും ഏത് ഗ്രന്ഥത്തിലാണ് വ്യക്തമാക്കിയിട്ടുള്ളത്? ആരാണ് വ്യക്തമാക്കിയിട്ടുള്ളത് ?\nഇസ്‌ലാമിക ബാങ്ക് ശരിഅത്ത് നിയമപ്രകാരമായിരിക്കും പ്രവര്‍ത്തിക്കുകയെന്ന് പറയുന്നു. അങ്ങനെയെങ്കില് ഇതിലേക്കു വരുന്ന നിക്ഷേപവും ശരിഅത്ത് നിയമം അനുസരിച്ച് സമ്പാദിച്ചതായിരിക്കണം. മദ്യം, പലിശ, സ്‌ത്രീ ശരീര സൗന്ദര്യ പ്രദര്‍ശനം തുടങ്ങി ഇസ്‌ലാമിക വിരുദ്ധമായ പലതും ഉള്‍പ്പെടുത്തിയോ കൂട്ടുപിടിച്ചോ സമ്പാദിച്ച പണം ശരിഅത്ത് അനുസൃത ബാങ്കില് നിക്ഷേപമാകാന് പാടുണ്ടോ?\nശരിഅത്തിനെ എതിര്‍ത്തുകൊണ്ട് അല്ലെങ്കില് ശരിഅത്ത് സത്യമല്ല എന്നു വിശ്വസിക്കുന്നതുകൊണ്ട് മറ്റൊരു മതത്തില് തുടരുന്ന വ്യക്തി എങ്ങിനെയാണ് ശരിഅത്ത് ബാങ്കിന്റെ നിയന്ത്രണത്തില് കടന്നുവരുന്നത്?\nപ്രത്യക്ഷവും പരോക്ഷവുമായി ശരിഅത്തിനും ഇതര ഇസ്‌ലാമിക തത്വചിന്തകള്‍ക്കും വിരുദ്ധമായി പ്രവര്‍ത്തിക്കുന്നവര് എങ്ങിനെയാണ് ശരിഅത്ത് ബാങ്കിന്റെ ചുമതലക്കാരായി മാറുന്നത്? ഇസ്‌ലാമിക ബാങ്കിന്റെ പിന്നണിയില് പറഞ്ഞുകേള്‍ക്കുന്ന വ്യവസായപ്രമുഖന്റെ കൊച്ചിയിലെ സ്റ്റാര് ഹോട്ടലിലും ബാര് പ്രവര്‍ത്തിക്കുന്നുണ്ട്. ഇതിന് ഒത്താശ ചെയ്യുകയും വലിയൊരു തുക നിക്ഷേപിക്കുകയും ചെയ്യുന്ന കേരള സര്‍ക്കാരിന്റെ മുഖ്യ വരുമാനം കേരളത്തിലങ്ങോളമിങ്ങോളമുള്ള മദ്യവില്‍പനശാലകളാണ്.\nശരി അത്ത് അനുസൃത ഇസ്‌ലാമിക ബാങ്കിംഗ് എന്നു പറയുമ്പോള് നിരവധി ചോദ്യങ്ങള് ആണ് ഉദിക്കുന്നത്. അതില് പ്രധാനം : ശരിഅത്ത് പൂര്‍ണ്ണമാണെന്നു പറയുന്നു, അതിനെ പല വിഭാഗത്തില് പെട്ട മതപണ്ഡിതന്മാര് പല രീതിയില് വ്യാഖ്യാനിക്കുകയും ചെയ്യുന്നു. ഇതില് ആരുടെ വ്യാഖ്യാനങ്ങള്‍ക്കനുസൃതമായി ആണ് ബാങ്ക് പ്രവര്‍ത്തിക്കുക? ഒരു വിഭാഗത്തിന്റെ വ്യാഖ്യാനത്തിന് അനുസൃതമായി പ്രവര്‍ത്തിച്ചാല് മറുവിഭാഗത്തില് നിന്ന് എതിര്‍പ്പുകള് ഉയരും. അത് സ്വാഭാവികമാണ്. അതുകൊണ്ടാണല്ലോ അവര് പല വിഭാഗമായി നില്‍ക്കുന്നത്.\nനാളെകളില് ശരിഅത്ത് ബാങ്കില് നിന്ന് മാനുഷികമായ വിഷയത്തിന് ലോണ് ലഭ്യമാകാതിരിക്കുമ്പോള് അവര് പരാതി ബോധിപ്പിക്കുന്നതിനും പരാതിയില് പരിഹാരം കാണുന്നതിനും ആരെയാണ് സമീപിക്കേണ്ടത്? ഏതു നിയമവ്യവസ്ഥയുടെ അടിസ്ഥാനത്തിലായിരിക്കും പരാതിക്ക് അവര് പരിഹാരം നിര്‍ദ്ദേശിക്കുന്നത്?\nകാലങ്ങള് കഴിയുമ്പോള് സര്‍ക്കാരിടപെട്ട / നിക്ഷേപമുള്ള ഇസ്‌ലാമിക ബാങ്കുമായി ബന്ധപ്പെട്ട പരാതികളും പ്രശ്‌നങ്ങളും വര്‍ദ്ധിച്ചുവരുമ്പോള് ആ ബാങ്ക് ശരി അത്ത് നിയമത്തില് അടിസ്ഥാനമായാണ് പ്രവര്‍ത്തിക്കുന്നതെങ്കില് പരാതികള്‍ക്കും പ്രശ്‌നങ്ങള്‍ക്കും പരിഹാരം കാണാന് ശരിഅത്ത് കോടതിയുടെ ആവശ്യകത ഈ ബാങ്കിന്റെ പിന്നണിയില് പ്രവര്‍ത്തിച്ചവര് ഉന്നയിക്കില്ല എന്ന് എന്താണുറപ്പ്? ഉന്നയിച്ചാല് അതനുവദിച്ചുകൊടുക്കാതിരിക്കാന് സര്‍ക്കാരിന് സാധ്യമാകില്ലല്ലോ. കാരണം, സര്‍ക്കാര് കൂടി പങ്കാളിയായാണ് ഇസ്‌ലാമിക ബാങ്ക് തുടങ്ങിയത്.\nഇത്രയൊക്കെ അതിസങ്കീര്‍ണ്ണമായ ചോദ്യങ്ങള് ഉല്‍ഭവിക്കുന്ന ഒരു വ്യവസ്ഥിതിയോടൊപ്പം നിന്നുകൊണ്ട് അതില് സര്‍ക്കാര് നിക്ഷേപം നടത്തുന്നതിന് പറയുന്ന ന്യായം ഇതാണ് : ഇസ്‌ലാമിക സാമ്പത്തിക വ്യവസ്ഥിതി നിലവിലില്ലാത്തതിനാല് ഈ വിഭാഗത്തിന്റെ പണം ഉപയോഗപ്രദമായ രീതിയില് നിക്ഷേപിക്കാന് വിശ്വാസികള്‍ക്ക് സാധിക്കാതെ വരുന്നു. അതിനാല് ഈ പണം മുഴുവന് പല ധനകാര്യസ്ഥാപനങ്ങളില് പലിശരഹിത ഫിക്‌സഡ് ഡെപ്പോസിറ്റുകളായും ലോക്കറുകളിലും സ്വകാര്യമായും സൂക്ഷിച്ചിരിക്കുകയാണ്. ഇവ ഉപയോഗപ്രദമായ രീതിയില് വിപണിയിലെത്തിക്കാനാണ് ഇസ്‌ലാമിക ബാങ്ക് കൊണ്ടുവരുന്നതെന്നു പറയുന്നു. ഇവിടെ പ്രസക്തമാകുന്ന ചോദ്യമിതാണ് - അതിനെന്തിനാണ് സര്‍ക്കാര് നിക്ഷേപം? ഒരു സ്വകാര്യ Venture Capital Bank (VCBank) അതാത് മതസംഘടനകള് തുടങ്ങിയാല് പോരെ?\nമുസ്‌ലിം സമൂഹത്തിന് ഒരു ശരി അത്ത് അധിഷ്‌ഠിത സ്വകാര്യ Venture Capital Bank (VCBank) തുടങ്ങാന് ഇന്ത്യയിലെ ഒരു നിയമങ്ങളും തടസ്സം നില്‍ക്കുന്നില്ല. എന്നാല്, ഇത്തരം സ്ഥാപനങ്ങളുമായി ബന്ധപ്പെട്ടുവരുന്ന പരാതികള്‍ക്കും പ്രശ്‌നങ്ങള്‍ക്കും ശരിഅത്ത് അധിഷ്‌ഠിത ശിക്ഷാവിധികള് നടപ്പിലാക്കാന് ഇന്ത്യയില് സാധ്യമല്ല. ഈ ഒരു പ്രശ്‌നം മാറ്റി നിര്‍ത്തിയാല് ഇസ്‌ലാമിക സമൂഹത്തിന് ഇന്ത്യയില് സ്വകാര്യ ധനകാര്യ സ്ഥാപനം തുടങ്ങുന്നതിന് നിയമതടസ്സങ്ങളില്ല. പിന്നെന്തുകൊണ്ട് ആ വഴിക്ക് അവര് ചിന്തിക്കാതെ സര്‍ക്കാരിനെ ഇടപെടുത്തുന്നു?\nഇതൊന്നുമല്ല വരാന് പോകുന്ന ശരിഅത്ത് അനുസൃത ഇസ്‌ലാമിക ബാങ്ക് എങ്കില് പിന്നെ എന്തിന് അതിനെ ഇസ്‌ലാമിക ബാങ്ക് എന്നു സര്‍ക്കാര് വിശേഷിപ്പിക്കുന്നു?\nഇസ്‌ലാമിലെ ഒരു വിഭാഗമായ ജമാഅത്തെ ഇസ്‌ലാമി പറയുന്നത് അനുസരിച്ച് ഇസ്‌ലാമിക വിരുദ്ധമായതിന് ലോണ് അനുവദിക്കില്ല. ഇത്തരമൊരു ബാങ്കില് എന്തടിസ്ഥാനത്തിലാണ് സര്‍ക്കാര് പങ്കാളിയാകുന്നത്? (മറ്റു വിഭാഗങ്ങള് ആധികാരികമായ അഭിപ്രായം പറഞ്ഞുതുടങ്ങിയിട്ടില്ല)\nശരിഅത്ത് അനുസരിച്ച് ഒരു ഇസ്‌ലാമിക ബാങ്ക് മതേതര ബഹുസ്വരസമൂഹമുള്ള ഇന്ത്യാ രാജ്യത്ത് സാദ്ധ്യമല്ല. കാരണം, ശരി അത്തോ ഇസ്‌ലാമിന്റെ വിശുദ്ധ ഗ്രന്ഥമായ ഖുര്‍ആനോ തോന്നുന്നതുപോലെ വളച്ചൊടിക്കാന് കഴിയുന്നതല്ല, അതു പരിപൂര്‍ണ്ണമാണ് എന്ന് ഇസ്‌ലാം പറയുന്നു. പിന്നെങ്ങിനെയാണ് മതേതരരാജ്യത്ത് നിരവധി സംസ്‌കാരങ്ങള്‍ക്കിടയിലും ആചാരങ്ങള്‍ക്കിടയിലും അനുഷ്‌ഠാനങ്ങള്‍ക്കിടയിലും നിരവധി വിശ്വാസികള്‍ക്കിടയിലും ഇടപെടേണ്ട ബാങ്ക് ഇസ്‌ലാമികമാവുക? അതെങ്ങിനെ സാധ്യമാകും?\nഓഹരി ഉടമകള്‍ക്ക് ശരിഅത്ത് നിയമപ്രകാരമുള്ള ലാഭവിഹിതമാണ് കമ്പനി (ധനകാര്യസ്ഥാപനം) നല്‍കുക എന്നു പറയുന്നു. ശരിഅത്തിലെ ഏതു വകുപ്പ് അനുസരിച്ച്, ആര് നിര്‍വചിക്കുന്നത് അനുസരിച്ചാണ് ഇതു തീരുമാനിക്കപ്പെടുന്നത്?\nലാഭവിഹിതം നല്‍കുന്നതും ലോണുകള് അനുവദിക്കുന്നതും മാത്രമാണോ ശരിഅത്ത് അടിസ്ഥാനത്തില് ചെയ്യുക? ഇതുമായി ബന്ധപ്പെട്ട് വരുന്ന കേസുകള്‍ക്കും മറ്റും ശരിഅത്ത് അടിസ്ഥാനത്തിലാണോ പരിഹാരങ്ങള് കാണുക? വ്യക്തമാക്കേണ്ടതില്ലേ?\nശരിഅത്ത് അനുസൃത ഇസ്‌ലാമിക ധനകാര്യ സ്ഥാപനത്തില്, കേരള ഗവണ്‍മെന്റിന്റെ കെ.എസ്.ഐ.ഡി.സി. (കേരള സ്റ്റേറ്റ് ഇന്‍ഡസ്‌ട്രിയല് ഡെവലപ്‌മെന്റ് കോര്‍പറേഷന്) നിക്ഷേപിക്കുന്ന പതിനൊന്ന് ശതമാനം തുക അഥവാ ഏകദേശം നൂറ്റിപ്പത്ത് കോടി രൂപ പലിശമുക്തവും ഇസ്‌ലാമികവുമായി സമ്പാദിച്ചതാണോ? അല്ലെങ്കില് അതെങ്ങിനെ ശരിഅത്ത് അനുസൃത ഇസ്‌ലാമിക ധനകാര്യസ്ഥാപനത്തിന് അനുയോജ്യമാകും?\nഎല്ലാ മനുഷ്യര്‍ക്കും അനുയോജ്യമാകുന്ന രീതിയില് പലിശരഹിതമായ ഒരു ബാങ്കിംഗ് വ്യവസ്ഥിതി ആരംഭിക്കാനുള്ള കെട്ടുറപ്പ് നമ്മുടെ ഭരണഘടനയ്‌ക്കില്ലേ? നിയമസംവിധാനങ്ങള്‍ക്ക് ഇല്ലേ? ഇത്തരമൊരു വ്യവസ്ഥിതി രൂപീകരിക്കാനുള്ള സാമ്പത്തിക വിദഗ്‌ദ്ധര് നമുക്കില്ലേ?\nപലിശമുക്തം എന്ന വിഷയം ഇസ്‌ലാമിക ഗ്രന്ഥങ്ങളില് പറഞ്ഞിരിക്കുന്നതിനാല് മതേതരരാജ്യമായ ഇന്ത്യയില് സര്‍ക്കാര് പങ്കാളിത്തത്തോടെ തുടങ്ങുന്ന ധനകാര്യ സംവിധാനത്തിന് അല്ലെങ്കില് ഭാവിയിലെ ബാങ്കിന് ഇസ്‌ലാമികമായ പേര് ഉപയോഗിക്കണമെന്നാണ് ചിലര് വാദിക്കുന്നത്. അങ്ങിനെയെങ്കില് ഹിന്ദുപുരാണങ്ങളില് സൗഭം, പുഷ്‌പകവിമാനം എന്നീ വിമാനങ്ങളെക്കുറിച്ച് പരാമര്‍ശിച്ചിരിക്കുന്നതിനാല് ഇന്ത്യയിലെ ഏയര്‍പോര്‍ട്ടുകള്‍ക്കും വിമാനസര്‍വ്വീസുകള്‍ക്കും ഹൈന്ദവ യാത്രാസംവിധാനം എന്ന് പേര് നല്‍കേണ്ടിവരുമോ? മഹാത്മാഗാന്ധിയുടെ വധത്തില് കുറ്റാരോപിതനായ ആര്.എസ്.എസിന്റെ സ്ഥാപകനേതാക്കളിലൊരാളായ സവര്‍ക്കറുടെ ചിത്രം ഇന്ത്യയിലെ മഹാത്മാക്കളോടൊപ്പം രാജ്യസഭയില് പ്രതിഷ്‌ഠിച്ചവര് ഭാവിയില് ഇങ്ങനെയൊരു ആവശ്യം ഉന്നയിച്ചാല് അതിനെ എതിര്‍ക്കാന് മതേതരഭരണകൂടത്തിന് എങ്ങിനെ കഴിയും?\nവേദകാലഘട്ടത്തില് ഉല്‍ഭവിച്ച ആയൂര്‍വേദത്തെ, ഹൈന്ദവപുരാണങ്ങളില് ധന്വന്തരീമൂര്‍ത്തിയുടെ വരദാനമായി പറയുന്ന ആയൂര്‍വേദത്തെ, ചരകനും ശുശ്രുതനും ആധുനിക കാലഘട്ടത്തിലേക്ക് ഗ്രന്ഥങ്ങളിലൂടെ സമര്‍പ്പിച്ച ആയൂര്‍വേദത്തെ അടിസ്ഥാനമാക്കി പ്രവര്‍ത്തിക്കുന്ന സര്‍ക്കാര് ആശുപത്രികളെയും ആയൂര്‍വേദ കോളേജുകളെയും ഹൈന്ദവ ചികിത്സാലയം എന്നോ ഹൈന്ദവചികിത്സാകോളേജ് എന്നോ ആക്കിമാറ്റാന് തീവ്രഹിന്ദുത്വവിഭാഗം ആവശ്യപ്പെട്ടാല് അതിനെ എതിര്‍ക്കാന് മതേതരഭരണകൂടത്തിന് എങ്ങിനെ കഴിയും?\nഎന്തിന് ഇസ്‌ലാമിക ബാങ്കിംഗ്?\nഎന്തിനാണ് ഇസ്‌ലാമിക ബാങ്കിംഗ് അല്ലെങ്കില് ശരിഅത്ത് അനുസൃത ബാങ്കിംഗ്, പലിശരഹിത ബാങ്കിംഗ് തുടങ്ങിയ പദങ്ങളുടെ പ്രയോഗം സര്‍ക്കാര് തന്നെ നടപ്പിലാക്കുന്നത്? കൃത്യമായ വോട്ടുബാങ്ക് ലക്ഷ്യത്തിനുവേണ്ടി സമൂഹത്തെ ഇനിയും വിഭജിക്കണോ? ഈ മൂന്ന് വാക്കുകള് ഒരു മതേതര സര്‍ക്കാരിനെക്കൊണ്ട് പറയിപ്പിക്കുന്നതിന്റെ പിന്നില് വലിയ ഉദ്ദേശ്യങ്ങളില്ലേ? അതില് പ്രധാനം : ഇസ്‌ലാമിന്റെ സാമ്പത്തിക വ്യവസ്ഥിതിയാണ് മനുഷ്യസമൂഹത്തിന് നല്ലതെന്നും നിലവിലുള്ള സ്റ്റേറ്റ് ബാങ്ക് ഓഫ് ഇന്ത്യ, എല്.ഐ.സി. പോലെയുള്ള ഭാരതത്തിലെ എല്ലാ സാമ്പത്തികക്രമങ്ങളും തെറ്റാണെന്ന് പറയാതെ പറയുന്നതിലൂടെ ഇസ്‌ലാമിനെ മഹത്വവല്‍ക്കരിക്കുക. ഇതരമതത്തില് പെട്ട പ്രധാനമന്ത്രിയും പി.ചിദംബരവും സംസ്ഥാന മന്ത്രിമാരും ഇസ്‌ലാമിക ബാങ്കിനു വേണ്ടി സംസാരിക്കുകയും വാദിക്കുകയും ചെയ്യുമ്പോള് ഒരു ഉല്‍പന്നത്തിന്റെ പ്രശസ്‌തിയും പ്രസക്തിയും വര്‍ധിക്കുന്നതുപോലെ ഇസ്‌ലാമിന്റെയും പ്രശസ്‌തിയും പ്രസക്തിയും വര്‍ദ്ധിപ്പിക്കുക. ഒന്നുകൂടി ലളിതമായി പറഞ്ഞാല് ഇസ്‌ലാമിക ലോകം സാധ്യമാക്കാനുള്ള യുദ്ധ തന്ത്രങ്ങളുടെ ഏറ്റവും സൂക്ഷ്‌മമായ തലമാണ് ഇസ്‌ലാമിക ബാങ്കിംഗ് അല്ലെങ്കില് പലിശരഹിത ബാങ്കിംഗ് എന്ന പ്രയോഗം. മറ്റൊന്നുകൂടി ഇതിനോടൊപ്പം ചേര്‍ത്തുവായിക്കണം. പലിശരഹിതം എന്നുപറഞ്ഞാല് അത് ഇസ്‌ലാമിന്റെ കുത്തകയാണെന്നുള്ള ഒരു ധാരണ കാലങ്ങള് കൊണ്ടവര് ഉണ്ടാക്കിയെടുത്തിട്ടുണ്ട്. അതുകൊണ്ട് തന്നെ പലിശരഹിതം എന്നു പറയുമ്പോള് അത് ഇസ്‌ലാമാണെന്ന് ഇതര മതങ്ങളെ ആഴത്തില് പഠിക്കാത്തവര്‍ക്ക് തോന്നാം. ഈ തോന്നലിനെയും ഇസ്‌ലാമിസത്തിലേക്ക് ആകര്‍ഷിക്കാനുള്ള ഉപാധിയാക്കുന്നു.\nപരാധീനതകള് അനുഭവിക്കുന്ന ഒരു സമൂഹത്തിന് ഭക്ഷണം, വസ്‌ത്രം, താമസസൗകര്യം, വിദ്യാഭ്യാസം തുടങ്ങിയ അടിസ്ഥാന ആവശ്യങ്ങള് നടത്തിക്കൊടുക്കേണ്ടതും അവരെ മുഖ്യധാരയിലേക്ക് എത്തിക്കേണ്ടതും ഭരണകൂടമാണ്. ഒരു മതേതരരാജ്യത്ത് ജനാധിപത്യരീതിയില് തെരഞ്ഞെടുക്കപ്പെട്ട ഭരണകൂടം നിര്‍വ്വഹിക്കേണ്ട ഇങ്ങനെയുള്ള പല കാര്യങ്ങളും ചെയ്യാതിരിക്കുകയും മതസംഘടനകള്‍ക്ക് ഈ മേഖലകളില് പ്രവര്‍ത്തിക്കാന് സര്‍ക്കാര് തന്നെ വഴിയൊരുക്കുകയും ചെയ്‌തതിന്റെ തിക്തഫലങ്ങള് ഒറീസ്സയുള്‍പ്പെടെ ഭാരതത്തിന്റെ പല മേഖലകളിലും നമ്മള് കണ്ടതാണ്. ഇതു തന്നെയാണ് സാമ്പത്തിക മേഖലയിലേയ്‌ക്ക് മതം കടന്നുവരുമ്പോഴും നമ്മള് ഭയക്കേണ്ടത്. മതേതര (?!) ഭാരതത്തില് ഇത് വേണ്ടതുണ്ടോ? ഇതുവരെ ഭാരതസമൂഹത്തോട് ഭരണകൂടങ്ങള് ചെയ്‌ത തെറ്റുകള് തന്നെ തിരുത്താന് പറ്റാത്ത അത്രയും വഷളായിക്കഴിഞ്ഞിരിക്കുന്നു.\nപ്രോഫിറ്റ് ഷെയറിംഗ് ബാങ്ക് (പി.എസ്. ബാങ്ക്)\nസാമ്പത്തിക നിക്ഷേപം സ്വീകരിച്ച് അത് ലാഭമാകാമെന്നു തോന്നുന്ന ബിസിനസ്സില് നിക്ഷേപിക്കുകയും ലഭിക്കുന്നത് ലാഭമായാലും നഷ്‌ടമായാലും നിക്ഷേപകനും ബാങ്കും പ്രത്യേക കരാറുകളുടെ അടിസ്ഥാനത്തില് പങ്കിട്ടെടുക്കുകയും ചെയ്യുന്ന ബാങ്കിംഗ് സംവിധാനത്തെ വിളിക്കേണ്ടത് പ്രോഫിറ്റ് ഷെയറിംഗ് ബാങ്ക് എന്നോ സമാനമായ മറ്റു പേരുകളിലോ ആണ്. അത് ഏതെങ്കിലും മതത്തിന്റെ കുത്തകയുമല്ല. മനുഷ്യത്വം മനസ്സില് സൂക്ഷിക്കുന്ന, സമൂഹത്തില് നന്മ പുലര്‍ന്നുകാണണം എന്നാഗ്രഹിക്കുന്ന ഹിന്ദുവും മുസല്‍മാനും ക്രിസ്‌ത്യാനിയും നിരീശ്വരവാദിയും മതമില്ലാത്ത ദൈവവിശ്വാസികളും യുക്തിവാദികളും ആഗ്രഹിക്കുന്നത് ഇതാണ്. വിവിധ മതസ്ഥര് ഒരുമിച്ചു വസിക്കുന്ന ഒരു പ്രദേശത്ത് ജനാധിപത്യപരമായ രീതിയില് തെരഞ്ഞെടുക്കപ്പെട്ട സര്‍ക്കാര് പ്രതിനിധികള് ഇസ്‌ലാമിക ബാങ്കിംഗ് എന്ന പദം ഉപയോഗിക്കുമ്പോള് അതിന്റെ സാമൂഹിക മനഃശ്ശാസ്‌ത്രമോ അതു മുതലെടുക്കുന്നവരെക്കുറിച്ചോ ചിന്തിക്കാതിരിക്കുന്നത് ആത്മഹത്യാപരമാണ്. അത് ഭരണഘടനയെയും മതേതരത്വത്തെയയും വ്യഭിചരിക്കുന്നതിന് തുല്യമാണ്. നമ്മുടെ ഭരണഘടനയ്‌ക്കും നമ്മുടെ മതേതരത്വത്തിനും ഇനി അതിനുള്ള ശേഷിയില്ല എന്ന് ഭരണകര്‍ത്താക്കളും രാഷ്‌ട്രീയപാര്‍ട്ടികളും മനസ്സിലാക്കേണ്ട കാലം അതിക്രമിച്ചിരിക്കുന്നു. പ്രത്യേക മതവുമായി ബന്ധപ്പെട്ട വാക്കുകള് സര്‍ക്കാര് തന്നെ പൊതുസംവിധാനത്തില് ഉപയോഗിക്കുമ്പോള് അത് വിഭജനം രൂക്ഷമാക്കാന് മാത്രമാണ് ഉതകുന്നതെന്ന് തിരിച്ചറിയാനുള്ള വിവേകം പോലും ഭരണകര്‍ത്താക്കള്‍ക്ക് നഷ്‌ടപ്പെട്ടുവോ?\nനിലവിലെ തീവ്രവാദികള് ഇസ്‌ലാമിക ബാങ്കിനെ എതിര്‍ക്കേണ്ടതില്ല?\nഉത്തരേന്ത്യയില് തുടങ്ങി ഇപ്പോള് കേരളത്തില് വരെ ജനാധിപത്യ സംവിധാനങ്ങളുടെ മതവല്‍ക്കരണം കൃത്യമായി നടപ്പിലാക്കിക്കൊണ്ട് ഭാരതത്തെ കലാപകലുഷിതമാക്കിക്കൊണ്ടിരിക്കു\nന്ന തീവ്രവസംഘടനകളായ ആര്.എസ്.എസ്.,വി.എച്ച്.പി., ശിവസേന പ്രവര്‍ത്തകര് ഇസ്‌ലാമിക ബാങ്കിനെ എതിര്‍ക്കേണ്ടതില്ല. അതിനുള്ള യോഗ്യത അവര്‍ക്കില്ല. ഉത്തരേന്ത്യയിലെ മിക്ക സര്‍ക്കാര് ഓഫീസുകളും റെയില്‍വേസ്റ്റേഷനുകളും ഏയര്‍പോര്‍ട്ടുകളും വിദ്യാഭ്യാസ സ്ഥാപനങ്ങളും ക്ഷേത്രങ്ങള് കൊണ്ടും വിശ്വാസചിഹ്നങ്ങള് കൊണ്ടും കുത്തിനിറച്ച് മതവിഭജനം രൂക്ഷമാക്കുന്നവര് എങ്ങിനെയാണ് ``മതേതരസര്‍ക്കാരിന് ഇത് ഭൂഷണമല്ല'' എന്ന് വേദികളിലും ചാനലുകളിലും പത്രങ്ങളിലും പറയുക. അവര് പറയേണ്ടതില്ല, അത് വിഭജനം രൂക്ഷമാക്കി കലാപത്തിലെത്തിക്കാനേ ഉപകരിക്കൂ.\nഓരോ മതങ്ങളുടെയും ദൈവങ്ങളുടെ ഇഷ്‌ടാനിഷ്‌ടങ്ങള് പറഞ്ഞ് അനുയായികളെ തെരുവിലിറക്കി സമരം ചെയ്യിക്കുകയും സ്വന്തം സ്‌കൂളുകളില് പോലും അന്യമതസ്ഥരായ കുട്ടികളോട് വിവേചനം കാട്ടുകയും ചെയ്യുന്ന മതപുരോഹിതന്‍മാരും ഇസ്‌ലാമിക ബാങ്കിനെ എതിര്‍ക്കേണ്ടതില്ല. ഇന്ത്യന് യൂണീയന് മുസ്‌ലിം ലീഗ് (ഇന്ത്യന് മുസ്‌ലീങ്ങളുടെ സഖ്യം) എന്ന രാഷ്‌ട്രീയപാര്‍ട്ടിയെ (?!) തോളിലേറ്റി ചുമക്കുന്ന ഇന്ത്യന് നാഷണല് കോണ്‍ഗ്രസ്സിന്റെ പ്രവര്‍ത്തകര് ഇസ്‌ലാമിക ബാങ്കിനെ എതിര്‍ക്കുകയുമില്ല. കാരണം അവര് കാലങ്ങളായി മതേതരത്വത്തെ വ്യഭിചരിച്ചാണ് ജീവിക്കുന്നത്. ഇത്തരത്തില് മതേതരത്വമെന്നതിനെ സമയാസമയങ്ങളില് നേട്ടങ്ങള്‍ക്കു വേണ്ടി കൂട്ടിക്കൊടുത്തുകൊണ്ടിരിക്കുന്ന, അതിന്റെ പങ്കുപറ്റുന്ന ഒരാള്‍ക്കും ഇത്തരം വിഷയങ്ങളില് പ്രതികരിക്കാനുള്ള അവകാശമില്ല. മതസംഘടനകള് വിലയ്‌ക്കെടുത്ത കേരളത്തിലെ ഇടതുപക്ഷ സംഘടനാ നേതാക്കള്‍ക്കും ഇസ്‌ലാമിക ബാങ്ക് എന്ന പ്രയോഗം സമൂഹത്തിലുണ്ടാക്കാന് പോകുന്ന പ്രശ്‌നങ്ങള് കാണാന് കഴിയില്ലായിരിക്കാം. പക്ഷേ, ഒരു മതേതര രാജ്യത്ത്, ജനാധിപത്യപരമായി തെരഞ്ഞെടുത്ത ഒരു സര്‍ക്കാര് ഇങ്ങനെയൊരു കാര്യത്തിന് കൂട്ടുനില്‍ക്കുന്നതിലെ ധാര്‍മ്മികതയെക്കുറിച്ച്, വിപ്ലവവീര്യത്തിനും ദീര്‍ഘവീക്ഷണമുള്ള സൂക്ഷ്‌മചിന്തകള്‍ക്കും പേരുകേട്ട കേരളത്തിലെ കമ്മ്യൂണിസ്റ്റ് പ്രസ്ഥാനങ്ങള് ചിന്തിക്കാത്തത് ലജ്ജാകരവും ആത്മഹത്യാപരവുമാണ്.\nപ്രസക്തമായ മറ്റൊരു കാര്യം, പി.സി.തോമസ് മതവികാരമുണര്‍ത്തി വോട്ടുപിടിച്ചു എന്ന കാര്യം ഉന്നയിച്ച് അദ്ദേഹത്തിന്റെ തെരഞ്ഞെടുപ്പ് വിജയം റദ്ദാക്കാന് സുപ്രീം കോടതി വരെ പോയ എല്.ഡി.എഫ്. സഹയാത്രികന് കെ.ഇ.ഇസ്‌മയില് എന്തുകൊണ്ട് ഇസ്‌ലാമിക ബാങ്ക് എന്ന പ്രയോഗത്തെ എതിര്‍ക്കുന്നില്ല എന്നതാണ്. എന്തുകൊണ്ട് പി.സി.തോമസ് എതിര്‍ക്കുന്നില്ല? മുസ്‌ലീം ലീഗിനോട് മത്സരിച്ച് പരാജയപ്പെട്ട, തന്റെ എല്.ഡി.എഫ്. സഹപ്രവര്‍ത്തകരോട് മുസ്‌ലീം ലീഗിന്റെ വിജയത്തിനെതിരെ കോടതിയെയും തെരഞ്ഞെടുപ്പ് കമ്മീഷനെയും സമീപിക്കാന് കെ.ഇ.ഇസ്‌മയില് എന്തുകൊണ്ട് പറയുന്നില്ല? അല്ലെങ്കില് എന്തുകൊണ്ട് അവര് അത് ചെയ്യുന്നില്ല? മുസ്‌ലീം ലീഗ് എന്ന പേരു തന്നെ മനശ്ശാസ്‌ത്രപരമായി മതവികാരമുണര്‍ത്തലാണ്. അതിലൂടെയാണ് അവര് വോട്ടുപിടിക്കുന്നതും ജയിക്കുന്നതും. ഇന്ത്യപോലൊരു മതേതര രാജ്യത്ത് ഇന്ത്യന് യൂണീയന് മുസ്‌ലീം ലീഗ് എന്ന പേരിലൊരു രാഷ്‌ട്രീയപാര്‍ട്ടി ഉണ്ടാകാനേ പാടില്ലായിരുന്നു. ഇനിയിപ്പോള് ഇസ്‌ലാമിക ബാങ്കും. കുറച്ച് കഴിയുമ്പോള് ഹിന്ദു ലീഗ്, ഹിന്ദു ആശുപത്രികള്, ക്രിസ്‌ത്യന് സര്‍ക്കാര്, ഹൈന്ദവ ആയൂര്‍വ്വേദം, ക്രിസ്‌ത്യന് വൈദ്യുതി, മുസ്‌ലിം റെയില്‍വേ സ്റ്റേഷന് ...... ഹാ കഷ്‌ടം! നമ്മുടെ മതേതരത്വത്തിന്റെ അവസ്ഥ.\nഇസ്‌ലാമിക ബാങ്കിംഗ് / ശരിഅത്ത് അനുസൃത ബാങ്കിംഗ് / പലിശരഹിത ബാങ്ക് എന്നീ പദങ്ങളെയും സംവിധാനങ്ങളെയും വളരെ ആസൂത്രിതമായി സര്‍ക്കാരിനേക്കൊണ്ടുതന്നെ പ്രചരിപ്പിക്കുന്നതും നടപ്പിലാക്കാന് ശ്രമിക്കുന്നതും ചോദ്യം ചെയ്യേണ്ടത് ഇവിടുത്തെ മാദ്ധ്യമങ്ങളും സാമൂഹിക സാംസ്‌കാരിക പ്രവര്‍ത്തകരും ഒപ്പം സാമൂഹിക ശാസ്‌ത്രജ്ഞരും (ഇങ്ങനെയൊരു മേഖലയുണ്ട്) ആണ്. നേരത്തേ ഉന്നയിച്ച ചോദ്യങ്ങളുടെ ഉത്തരവും, ഇത്തരം പദങ്ങള് ഉപയോഗിക്കുന്നതിന്റെ ലക്ഷ്യവും സമൂഹത്തിന്റെ എല്ലാ മണ്‌ഡലങ്ങളിലും ചര്‍ച്ചയ്‌ക്ക് കൊണ്ടുവരാനുള്ള ധാര്‍മ്മിക ബാദ്ധ്യത മാദ്ധ്യമ (നോട്ടീസ് വിതരണക്കമ്പനികള്‍ക്കോ, മാധ്യമത്തിനോ അല്ല) ങ്ങള്‍ക്കുണ്ട്. അത് നാം ചെയ്‌തില്ലെങ്കില് ഇതിന്റെ പേരില് നാളെകളില് കൊല്ലപ്പെടുന്നതും അംഗഭംഗം വരുന്നതും നിരവധി മനുഷ്യജീവികള്‍ക്കായിരിക്കും. കാരണം, ഇപ്പോള്‍ത്തന്നെ ജന്മഭൂമി, കേസരി, സാംന.. തുടങ്ങിയ മാദ്ധ്യമങ്ങളിലും തീവ്ര ഹൈന്ദവസംഘടനകളുടെ ക്ലാസ്സുകളിലും ഇസ്‌ലാമിക ബാങ്കിന്റെ പേരില് വിഷം കുത്തിവച്ച് തുടങ്ങിയിട്ടുണ്ട്. അതും കൊടുംവിഷമാണ് കുത്തിനിറച്ചുകൊണ്ടിരിക്കുന്നത്. അതുകൊണ്ട് തന്നെ ഇത് തിരിച്ചറിഞ്ഞുകൊണ്ട് മാദ്ധ്യമങ്ങളും സാംസ്‌കാരിക സാമൂഹിക പ്രവര്‍ത്തകരും എത്രയും പെട്ടെന്ന് ഈ വിഷയത്തില് ഇടപെടേണ്ടതുണ്ട്. മതേതരസര്‍ക്കാര് ഇടപെട്ട് നിക്ഷേപിച്ചും പ്രചരിപ്പിച്ചും വളര്‍ത്തിക്കൊണ്ടുവരുന്ന ഇസ്‌ലാമിക ബാങ്കിംഗ്, ശരിഅത്ത് അടിസ്ഥാന ബാങ്ക് എന്നിങ്ങനെയുള്ള പദപ്രയോഗങ്ങളും സംവിധാനങ്ങളും ഏതേത് പ്രശ്‌നങ്ങളാണ് ഉണ്ടാക്കുക എന്നത് ഭരണാധികാരികളില് എത്തിക്കാനും അതില് നിന്ന് പിന്മാറാനുള്ള തീരുമാനമെടുപ്പിക്കാനും കഴിയണം. ഭാവിയില് മതങ്ങളില് നിന്ന് വരാന് സാധ്യതയുള്ള ഇത്തരം പ്രവര്‍ത്തനങ്ങളെ തടയാനും ജനാധിപത്യസംവിധാനങ്ങളില് മതങ്ങളുടെ കടന്നുകയറ്റം അവസാനിപ്പിക്കാനും വേണ്ട നിയമനിര്‍മ്മാണവും നടത്തേണ്ടതുണ്ട്.\nലൗ ജിഹാദും ഇസ്‌ലാമിക ബാങ്കും\nകൃത്യമായ ലക്ഷ്യത്തോടെ പടച്ചുവിട്ട ലൗ ജിഹാദ് എന്ന പദം കേരളത്തില് വലിയ ഒച്ചപ്പാടു സൃഷ്ടിച്ചു. ഇസ്‌ലാമിലെ പല വിഭാഗങ്ങളുടെയും പ്രസിദ്ധീകരണങ്ങള് ഇതിനെതിരെ രംഗത്തുവന്നു. ഇത്തരം പ്രസിദ്ധീകരണങ്ങളില് ഈ പദപ്രയോഗത്തെ എതിര്‍ത്തുകൊണ്ട് സാമൂഹിക സാംസ്‌കാരിക മാദ്ധ്യമ മേഖലകളിലെ നിരവധി പ്രമുഖര് ലേഖനങ്ങളെഴുതി. ഈ ലേഖനങ്ങളെല്ലാം സമര്‍ത്ഥിച്ചത് ഈ പദം സൃഷ്ടിക്കുന്ന സാമൂഹിക വിഭജനവും അത് മുസ്‌ലിം സമൂഹത്തിനുണ്ടാക്കുന്ന മാനസിക പ്രശ്‌നങ്ങളും അതിന്റെ പ്രത്യാഘാതങ്ങളുമെല്ലാമായിരുന്നു. ഡി.ബാബുപോള് ഉള്‍പ്പെടെ അറിയപ്പെടുന്ന പലരും ഈ ദൗത്യം നിര്‍വ്വഹിച്ചിട്ടുണ്ട്. പ്രശംസനീയമായ ഇത്തരം ലേഖനങ്ങളെഴുതിയ ഇവര് എന്തുകൊണ്ട് ഇസ്‌ലാമിക ബാങ്ക്, ശരിഅത്ത് അധിഷ്‌ഠിത ഇസ്‌ലാമിക ബാങ്ക് എന്നീ പദങ്ങള് സമൂഹത്തില് ഉണ്ടാക്കുന്ന പ്രശ്‌നങ്ങളെക്കുറിച്ച് ചര്‍ച്ച ചെയ്യുകയും എഴുത്തിലൂടെ ബോധവല്‍ക്കരണം നടത്തുകയും ചെയ്‌തില്ല? എന്തിനാണ് ഈ സോഫ്‌റ്റ് കോര്‍ണര്? പലിശയിലും കൊള്ളനികുതികളിലും അധിഷ്‌ഠിതമായ ഒരു മതേതരസര്‍ക്കാര് ഇത്തരം സംവിധാനത്തില് നിക്ഷേപം കൊണ്ടും ഇതര സംവിധാനങ്ങള് കൊണ്ടും പങ്കാളിത്തം വഹിക്കുകയും, ജിഹാദ് എന്ന പദത്തിലും വിശുദ്ധമായതെന്ന് ഇസ്‌ലാം കരുതുന്ന ശരിഅത്ത്, ഇസ്‌ലാം എന്നീ പദങ്ങള് അതിനായി ഉപയോഗപ്പെടുത്തുകയും ചെയ്‌തിട്ടും അതുണ്ടാക്കുന്ന പ്രത്യാഘാതങ്ങള് എന്താണ് ആരും കാണാതെ പോകുന്നത്?\nമുറവിളി കൂട്ടുന്നവരുടെ ശ്രദ്ധയ്‌ക്ക്\nമനുഷ്യനന്മയ്‌ക്ക് വേണ്ടിയാണ് ഈ മുറവിളിയെങ്കില്, ഇസ്‌ലാമിക ബാങ്കിന് വേണ്ടി മുറവിളി കൂട്ടുന്നവരും അവരുടെ അംഗങ്ങളും അടിസ്ഥാന ജീവിത ആവശ്യങ്ങളുടെ കാര്യമാണ് ആദ്യം പരിഗണിക്കേണ്ടത്. സ്വന്തമായി അഞ്ച് സെന്റെങ്കിലും ഭൂമിയുള്ളവര് അതില് തന്നാല് കഴിയുന്ന കൃഷി ചെയ്യുക. ഒപ്പം തന്റെ വീടിന്റെ മേല്‍ക്കൂരയിലെ ടെറസ്സുകളില് പച്ചക്കറി ഉല്‍പ്പാദിപ്പിക്കാനുള്ള സംവിധാനങ്ങളേര്‍പ്പെടുത്തുക. മറ്റൊന്നുകൂടി അത്യാവശ്യമാണ്; നല്ല മരുന്ന് വാങ്ങിക്കാന്, നല്ല ചികിത്സ തേടാന് കഴിയാത്തതിന്റെ പേരില് ഉരുകിത്തീരുന്ന കോടിക്കണക്കിന് മനുഷ്യരുണ്ട് ഈ സമൂഹത്തില്. ഇന്ന് സമൂഹത്തില് വ്യാപകമായ മാരകരോഗങ്ങളുടെ പട്ടിക തന്നെ നൂറിലധികമാണ്. ഇതില് ഏതെങ്കിലും ഒരു രോഗത്തിനുള്ള മരുന്ന് ഉല്‍പാദിപ്പിച്ച് ലാഭമെടുക്കാതെ പലിശ ഈടാക്കാതെ വിതരണം ചെയ്യാനുള്ള സംവിധാനം ഏര്‍പ്പെടുത്തുക. ഇതിന് ഇസ്‌ലാമിക മരുന്നെന്നോ, ഇസ്‌ലാമിക പച്ചക്കറി എന്നോ പേരിടേണ്ടതില്ല. മനുഷ്യവംശത്തിന്റെ അവകാശങ്ങളാണിത്. മറ്റൊട്ടനവധി അത്യാവശ്യങ്ങളില് ഒന്നുകൂടി പറയാം.\nആനുപാതിക വിലനിര്‍ണ്ണയ സിദ്ധാന്തം\nആനുപാതിക വിലനിര്‍ണ്ണയ സിദ്ധാന്തം എന്ന ആശയത്തെ പൂര്‍ണ്ണമായി ഇവിടെ അവതരിപ്പിക്കുന്നില്ല. ചുരുക്കം മാത്രമാണിത്. ആവശ്യമെങ്കില് ആരോഗ്യകരമായ സാഹചര്യത്തില് വലിയ ചര്‍ച്ചയ്‌ക്ക്, അതിലൂടെ വിപ്ലവകരമായ മാറ്റത്തിന്, ഈ ആശയത്തെ ഉപയോഗിക്കാവുന്നതാണ്. മനുഷ്യവംശത്തില്, മനുഷ്യനിര്‍മ്മിതമായ ചട്ടക്കൂടുകളുടെ അപചയം മൂലം പരാജയപ്പെട്ടവരും പരാജിതരില് പരാജിതരുമായ ഒരു വലിയ സമൂഹമുണ്ട്. ഇവരെക്കൂടാതെ നിലവിലെ ഭൗതിക സാഹചര്യത്തോട് പടപൊരുതി മുന്നേറാന് കഴിയാത്ത അന്ധരും ബധിരരും മൂകരും ഇതര അംഗവൈകല്യമുള്ളവരുമുള്‍പ്പെടുന്ന മറ്റൊരു വലിയസമൂഹവുമുണ്ട്. ഇവരില് ഏറ്റവും താഴത്തെ തട്ടിലുള്ള ഒരാളെ പരിശോധിക്കാം. ഇരു കാലുകളുമുള്‍പ്പെടെ അരയ്‌ക്കു താഴോട്ട് തളര്‍ന്ന, സാമ്പത്തിക ഭദ്രതയില്ലാത്ത വ്യക്തിയെ സങ്കല്‍പ്പിക്കുക. ഇദ്ദേഹത്തിന് നാട്ടുകാരും സര്‍ക്കാരും നല്‍കിയ സഹായങ്ങള് ചേര്‍ത്ത് തന്റെ അത്യാവശ്യ യാത്രകള്‍ക്ക് നാല്‍പതിനായിരത്തോളം രൂപ മുടക്കി ഒരു മുച്ചക്ര വാഹനം വാങ്ങിക്കുന്നു. (ഈ വാഹനം ഇദ്ദേഹത്തിന് കിട്ടുന്ന വിലനിര്‍ണ്ണയ സംവിധാനത്തിലേയ്‌ക്ക് ഞാനിപ്പോള് കടക്കുന്നില്ല). എന്നാല് ഈ വാഹനത്തില് അടിക്കുന്ന ഒരു ലിറ്റര് പെട്രോളിന് 50 രൂപയെന്നു സങ്കല്‍പിക്കുക. അരക്കോടിയോളം വിലയുള്ള മെഴ്‌സിഡസ് ബെന്‍സുമായി വരുന്നവനും ഇതേ 50 രൂപയ്‌ക്കാണ് പെട്രോള് നല്‍കുന്നത്. ഇതെന്തു മാനുഷിക / ദൈവീക നീതിയാണ്? അമ്പതിനായിരം രൂപ മാസവരുമാനമുള്ളവന് ഒരു കിലോ അരി ലഭിക്കുന്നത് 22 രൂപയ്‌ക്ക്. മൂവായിരം രൂപ മാസവരുമാനമുള്ളവനും ഇതേ അരി, ഇതേ കടയില് നിന്ന് ലഭിക്കുന്നത് 22 രൂപയ്‌ക്ക്. എനിക്ക് ഒരു സിലിണ്ടര് ഗ്യാസ് ലഭിക്കുന്നത് 340 രൂപയ്‌ക്ക്. എന്റെ പത്തിലൊന്നു പോലും വരുമാനമില്ലാത്ത സുഹൃത്തിന് ഇതേ ഗ്യാസ് ലഭിക്കുന്നത് ഇതേ വിലയ്‌ക്ക്. നഗരത്തിലെ വന്‍കിട ജ്വല്ലറി ഉടമയ്‌ക്കും ഇതേ വിലയ്‌ക്ക് തന്നെ ഇതേ ഗ്യാസ് ലഭിയ്‌ക്കുന്നു. എല്ലായിടത്തും സര്‍ക്കാര് നല്‍കിയ സബ്‌സിഡി ഒരേ നിരക്കില്!!! അയ്യായിരം രൂപ വരുമാനമുള്ള സുഹൃത്തിന്റെ അമ്മയ്‌ക്ക് ക്യാന്‍സര് ചികിത്സയ്‌ക്ക് എല്ലാ ദിവസവും ആവശ്യമുള്ള ഒരു മരുന്ന് ലഭിക്കുന്നത് 860 രൂപയ്‌ക്ക്. ഇതേ മരുന്ന് ലക്ഷാധിപതിയായ മറ്റൊരു സുഹൃത്തിന്റെ അമ്മയ്‌ക്ക് ലഭിക്കുന്നതും ഇതേ വിലയ്‌ക്ക്. എന്തു നീതിയാണിത്? ഇതൊരുപാട് ആഴത്തില് ചര്‍ച്ച ചെയ്യേണ്ട വിഷയമാണ്. ഇപ്പോള്‍ത്തന്നെ ലേഖനത്തിന്റെ പരിധി വിട്ടുകഴിഞ്ഞു. ചുരുക്കിപ്പറഞ്ഞാല് ഇതിനൊന്നും വളരെ വേഗത്തില് പരിഹാരം കാണാന് കഴിഞ്ഞെന്നു വരില്ല. പക്ഷേ, പരിഹാരമുണ്ട്. അത് നടപ്പാക്കാന് മനുഷ്യന് സാധിക്കുക തന്നെ ചെയ്യും. ആശ്വാസ നടപടിയെന്ന രീതിയില് മുഖ്യധാരാസമൂഹത്തിന്റെ ഏറ്റവും താഴെയുള്ള വിഭാഗങ്ങള്‍ക്ക് വേണ്ടി മെഡിസിന് വിതരണ രംഗത്തും ഭക്ഷ്യവസ്‌തുക്കളുടെ വിതരണ രംഗത്തും ആനുപാതിക വിലനിര്‍ണ്ണയ സിദ്ധാന്തം ശ്രമിച്ചാല് നടപ്പിലാക്കാവുന്നതാണ്. ഇതൊക്കെയാണ് ഇസ്‌ലാമിക ബാങ്കിംഗ്, ശരിഅത്ത് ബാങ്കിംഗ് എന്നീ പദപ്രയോഗങ്ങളുമായി മനുഷ്യസമൂഹത്തില് കൂടുതല് കൂടുതല് വിള്ളലുണ്ടാക്കാന് ശ്രമിക്കുന്നവര് അത്യാവശ്യമായി ശ്രദ്ധിക്കേണ്ടത്.\nആത്യന്തികമായി, മനുഷ്യജീവികളേ നിങ്ങള് തിരിച്ചറിയുക. സാമ്പത്തിക പ്രത്യുല്‍പാദനമല്ല നമുക്കത്യാവശ്യം. സമ്പത്തിന്റെ പ്രത്യുല്‍പാദനമാണ്. സമ്പത്തെന്നു പറയുമ്പോള് അത് പേപ്പര് നോട്ടുകളല്ല. പ്രകൃതിയിലെയും പ്രപഞ്ചത്തിലെയും ഓരോ സൂക്ഷ്‌മാണുവും അതിലുള്‍പ്പെടും. അതേ നമുക്കത്യാവശ്യം സമ്പത്തിന്റെ പ്രത്യുല്‍പ്പാദനമാണ്. അതിനുള്ള സംവിധാനങ്ങളാണ്. അതിന് വേണ്ട ബോധവല്‍ക്കരണവും ക്രിയാത്മകമായ ഇടപെടലുകളുമാണ്. അതിനാണ് ദൈവം നമ്മെ ചുമതലപ്പെടുത്തിയിട്ടുള്ളത്.\nഅനുബന്ധ വായനയ്‌ക്ക് :\nമതപരമായ ഭിന്നിപ്പുണ്ടാക്കാന് ശരിഅത്ത് നിയമമനുസരിച്ചുള്ള ഇസ്‌ലാമിക ബാങ്ക് തുടക്കം കുറിക്കുന്നു എന്ന ഭയമാണ് ഈ ലേഖനം എഴുതാന് പ്രേരിപ്പിച്ച പ്രധാന ഘടകം. അതിന്റെ കാരണം, ജമാ അത്തെ ഇസ്‌ലാമിയുടെ നേതൃത്വത്തില് നടക്കുന്ന മാധ്യമം ദിനപത്രം ഇതിനെ അവതരിപ്പിച്ച രീതിയും പിറ്റേദിവസം ജന്മഭൂമി പത്രം അതിനെ നോക്കിക്കണ്ട രീതിയുമായിരുന്നു. പിന്നീട് തുടര്‍ച്ചയായി ഇന്ത്യയിലെ വിവിധ ഭാഗങ്ങളിലിറങ്ങുന്ന ഹിന്ദുത്വ സംഘടനാനേതൃത്വത്തിലുള്ള പ്രസിദ്ധീകരണങ്ങളും ഇസ്‌ലാമിക മേല്‍വിലാസമുള്ള പ്രസിദ്ധീകരണങ്ങളും രണ്ടുതട്ടില് നിന്നുകൊണ്ടാണ് ഇതിനെ അവതരിപ്പിച്ചത്. ഒരു കൂട്ടര് മതേതരജനാധിപത്യരാജ്യത്ത് ഇതനുവദിക്കില്ല എന്ന ധ്വനിയിലും മറ്റൊരു കൂട്ടര് ഇസ്‌ലാമിന്റെ മതപരമായ വിശ്വാസപരമായ ആവശ്യമാണെന്ന രീതിയിലുമാണ് ഇതിനെ അവതരിപ്പിച്ചുകൊണ്ടിരിക്കുന്നത്. എങ്കിലും വാദപ്രതിവാദങ്ങള് അത്രത്തോളം ഒച്ചപ്പാടിലേയ്‌ക്ക് ഇതുവരെ നീങ്ങിയിട്ടില്ല. പക്ഷേ, ഹിന്ദുത്വപക്ഷത്തിന്റെ പ്രസിദ്ധീകരണങ്ങള് വായിക്കുന്നവരുടെ മനസ്സില് ആരെന്തുപറഞ്ഞാലും ഇതൊരു കനലായി കത്തിക്കിടക്കും. നാളെ ഒരു സാഹചര്യം ഒത്തുവരുമ്പോള് അതവര് വേണ്ടരീതിയില് ഹിന്ദുത്വത്തെ ഇളക്കിവിടാന് കാരണമാക്കുകയും ചെയ്യും. ഇത്തരത്തില് ഒരു അപകടം സംഭവിക്കാതിരിക്കാന് ഞങ്ങളാഗ്രഹിക്കുന്നു. ഒന്നിന്റേയും പേരില് നമ്മുടെ നാട്ടില് ഇനി വിഭജനങ്ങള് ഉണ്ടാകരുതെന്ന് ഞങ്ങള് അതിയായി ആഗ്രഹിക്കുന്നു. ഇസ്‌ലാമിക ബാങ്ക് പാടില്ല എന്നല്ല ഇതിനര്‍ത്ഥം. അതായിക്കോട്ടെ, ഇവിടെ മസ്‌ജിദുകളും ഇതര ഇസ്‌ലാമിക സ്ഥാപനങ്ങളും പ്രവര്‍ത്തിക്കുന്നതുപോലെ അവരുടേതായ ഒരു ബാങ്ക് പ്രവര്‍ത്തിക്കുന്നതില് യാതൊരുവിധ തടസ്സവും ഞങ്ങള്‍ക്കോ മതേതരമായി ചിന്തിക്കുന്ന മനുഷ്യര്‍ക്കോ ഉണ്ടാകില്ല. പക്ഷേ, അതില് സര്‍ക്കാര് നിക്ഷേപമോ മതപരമായ ഭിന്നിപ്പുണ്ടാക്കാന് സഹായകമായ രീതിയില് സര്‍ക്കാര് ഇടപെടലോ പാടില്ല. ഇതാണ് ഈ ലേഖനത്തിന്റെ ആത്യന്തിക ലക്ഷ്യം. ഇനി ഇപ്പോഴുള്ള സര്‍ക്കാര് ഇടപെടല് തുടര്‍ന്നും മുന്നോട്ടു കൊണ്ടുപോകുകയാണെങ്കില് ഈ ലേഖനത്തില് പറഞ്ഞ പല ചോദ്യങ്ങള്‍ക്കും ഉത്തരം തരേണ്ട ബാദ്ധ്യത സര്‍ക്കാരിനും അതിനെ പിന്താങ്ങുന്നവര്‍ക്കും അനുകൂലിക്കുന്നവര്‍ക്കുമുണ്ട്. ഇതിലെ ചോദ്യങ്ങള് ഇസ്‌ലാമിക ബാങ്കിംഗ് സമ്പ്രദായത്തിനെതിരെയല്ല, മറിച്ച് അത് സര്‍ക്കാര് നേതൃത്വത്തില് തുടങ്ങുന്നതിനെതിരെയും, എല്ലാ മതസ്ഥരുടേതുമായ മതേതരസര്‍ക്കാര് ഇത്തരത്തില് ഇടപെടുന്നതിലൂടെ ഉണ്ടാകാവുന്ന അപകടം തിരിച്ചറിയാന് സമൂഹത്തെയും സര്‍ക്കാരിനെയും പ്രേരിപ്പിക്കുക എന്നതുമാണ്.\nസമാന്തരമായി പ്രചരിക്കുന്ന മറ്റൊരു വാര്‍ത്തയുണ്ട്, അതിതാണ് - ഇസ്‌ലാമികമല്ലാത്ത ചില രാജ്യങ്ങളിലും ഇസ്‌ലാമിക ബാങ്ക് പ്രവര്‍ത്തിക്കുന്നുണ്ട്. അവിടെയില്ലാത്ത പ്രശ്‌നം എന്തിനാണ് ഇന്ത്യയില്? ഉത്തരമിതാണ് - അവിടെയൊന്നും സര്‍ക്കാര് ഇടപെട്ടല്ല ഇത് നടത്തുന്നത്. എല്ലാം സ്വകാര്യസംരംഭങ്ങളാണ്, അല്ലെങ്കില് സ്വകാര്യ ബാങ്കുകളാണ്. ഇതിനൊന്നും സര്‍ക്കാര് നിക്ഷേപമോ സര്‍ക്കാരിന്റെ പ്രത്യേക പരിരക്ഷയോ ലഭ്യമല്ല. പിന്നെ, ഇസ്‌ലാമിക രാഷ്ട്രങ്ങളില് സര്‍ക്കാര് ഇടപെടലോടെ ഇസ്‌ലാമിക ബാങ്ക് പ്രവര്‍ത്തിക്കുന്നതും ഇന്ത്യയിലെ സാഹചര്യവും തമ്മില് താരതമ്യം ചെയ്യാന് പറ്റുന്നതല്ല. അതിന്റെ കാരണം, ഈ രാജ്യങ്ങളൊന്നും ഇന്ത്യയെപോലെ മതേതരമല്ല എന്നതാണ്.\nബൂലോകത്ത് കോപ്പിയടി ഇന്നും ഇന്നലെയും തുടങ്ങിയതൊന്നുമല്ല. പലതരം കോപ്പിയടികള് നമ്മളിതിനകം കണ്ടിരിക്കുന്നു.\nഒരു ബ്ലോഗില് നി ന്ന് ഒരു പോസ്റ്റ് മൊത്തമായി മോഷ്ടിച്ച് മറ്റൊരു ബ്ലോഗിലേക്ക് വള്ളിപുള്ളി വിടാതെ ഇടുക, ഒരു പോസ്റ്റിലെ കൊള്ളാവുന്ന ചില വാചകങ്ങളോ പാരഗ്രാഫോ മോഷ്ടിക്കുക, ഒരു കവിതയിലെ ചില വരികള് മാത്രം മോഷ്ടിക്കുക. ഒരു കവിത മോഷ്ടിച്ച് തലക്കെട്ട് മാത്രം മാറ്റി മറ്റൊരു മാധ്യമത്തില് കൊണ്ടുപോയി ഇടുക, മോഷണം എന്താണെന്ന് കൃത്യമായി അറിയാതെ കോപ്പി ചെയ്ത്, പത്രത്താളുകളില് വായിച്ച് ഇഷ്ടമായ ഒരു കൃതി കത്രികയ്ക്ക് മുറിച്ച് സ്വന്തം ഫയലില് വെക്കുന്ന ലാഘവത്തോടെ ഒരു ബ്ലോഗുണ്ടാക്കി അതില് പേസ്റ്റ് ചെയ്യുക, ഞങ്ങളുടെ ആയിരക്കണക്കിന് വായനക്കാര് കൊണ്ടിടുന്ന സൃഷ്ടികളാണെന്ന മട്ടില് ബൂലോകത്തെ പല നല്ല സൃഷ്ടികളും മൊത്തമായി അടിച്ചുമാറ്റി സ്വന്തം വെബ് പോര്‍ട്ടലുകളില് ഇടുക, തുടങ്ങി പലതരം കോപ്പിയടിക്കാരെ നമുക്കിതിനകം കാണാന് കഴിഞ്ഞിട്ടുണ്ട്.\nകോപ്പിയടിക്കാര്‍ക്കെതിരെ പലതരം നീക്കങ്ങളും ബൂലോകത്ത് നടക്കുകയുണ്ടായിട്ടുണ്ട്. അതില് പലതും നല്ല നേരമ്പോക്കിനുള്ള വക തന്നവയായിരുന്നു. ഒറ്റയ്ക്കും കൂട്ടമായും കോപ്പിയടിക്കാര്‍ക്കെതിരെ നീക്കങ്ങള് ഉണ്ടായി. ഞാന് ശ്രദ്ധിച്ച കോപ്പിയടിക്കേസുകളില് എല്ലായിടത്തും അന്തിമവിജയം കോപ്പിയടിക്കപ്പെട്ടവന് തന്നെയായിരുന്നു.\nതെളിവുകള് അടക്കം പിടിക്കപ്പെട്ടിട്ടും മുട്ടാന്യായങ്ങള് പറഞ്ഞ് പിടിച്ച് നില്‍ക്കാന് ശ്രമിച്ചവരേയും , വാദിയെ പ്രതിയാക്കിയ കോപ്പിയടിക്കാരേയും, അവന്റെ കവിതയേക്കാള് ആ വരികള് എന്റെ കവിതയിലല്ലേ കൂടുതല് അനുയോജ്യം എന്ന് യാതൊരു ഉളുപ്പുമില്ലാതെ ന്യായീകരിക്കാന് ശ്രമിച്ച അല്‍പ്പന്മാരായ കോപ്പിയടിക്കാരേയും, കമന്റ് മോഡറേറ്റ് ചെയ്ത് വെച്ച് കോപ്പിയടിക്കെതിരെ വന്ന ഒച്ചപ്പാടുകള് അമര്‍ത്തിവെക്കാന് ശ്രമിച്ച വിവരദോഷികളായ കോപ്പിയടിക്കാരേയും ഒക്കെ നമ്മള് കണ്ടു.\nഒരു കവിതയോ കഥയോ മോഷ്ടിച്ച് സ്വന്തം പേരിലാക്കി ഇടുന്നവന്റെ മനഃശാസ്ത്രം എന്തായിരിക്കും. പ്രശസ്തി ഉണ്ടാക്കലാണോ ലക്ഷ്യം ? അത് താല്‍ക്കാലികമായതും പിടിക്കപ്പെട്ടാല് കുപ്രശസ്തിയുമായിത്തീരുന്ന ഒന്നല്ലേ ? പിന്നെ അതിലെന്തിരിക്കുന്നു. ചുമ്മാ മാനക്കേടുണ്ടാക്കാമെന്നല്ലാതെ ?\n2 വര്‍ഷത്തെ ബൂലോകവാസത്തിനിടയില് എന്റെ നിരക്ഷരത്വം ഒന്നും തന്നെ ആരും കോപ്പിയടിച്ചില്ല എന്ന് വിഷമിച്ച് നടക്കുകയായിരുന്നു ഞാന് . കോപ്പിയടിക്കപ്പെട്ട പലര്‍ക്കും ബൂലോകര് പിന്തുണ നല്‍കുകയും കോപ്പിയടിച്ചവനെ കൂട്ടത്തോടെ ആക്രമിച്ച് തോല്‍പ്പിക്കുന്നതുമൊക്കെ അല്‍പ്പം അസൂയയോടെ നോക്കിക്കാണാന് മാത്രമേ എനിക്കിതുവരെ സാധിച്ചുള്ളൂ.\nഅഞ്ചാറ് മാസങ്ങള്‍ക്ക് മുന്‍പ് അബുദാബിയില് നിന്നുള്ള ഒരു കക്ഷി നല്ല അന്തസ്സായി പേരും നാളും നാടുമൊക്കെ വെച്ച് സനോണിയായി ഒരു ബ്ലോഗ് തുടങ്ങി, എന്റെ ‘ഹാലേബീഡു’ എന്ന ഒരു പോസ്റ്റ് മോഷ്ടിച്ച് അതില് പേസ്റ്റാക്കിയപ്പോള് ഞാനൊന്ന് കേറി അഹങ്കരിച്ച് തുടങ്ങിയതായിരുന്നു. അപ്പോഴേക്കും ഒന്ന് രണ്ട് ബൂലോകസുഹൃത്തുക്കള് കേറി അലങ്കോലമാക്കി. ‘ഡോ ഇത് ആ നിരക്ഷരന്റെ പോസ്റ്റല്ലേ ? താനിത് മോട്ടിച്ചതല്ലേ ? എന്നൊക്കെപ്പറഞ്ഞ് ആ പാവത്തിനെ പേടിപ്പിച്ചു’\nഅതിന് ആ അയ്യോപാവം പറഞ്ഞ നിഷ്ക്കളങ്കമായ മറുപടി എനിക്ക് വളരെ ഇഷ്ടപ്പെട്ടു. ‘ആരെഴുതിയതായാലും കൊള്ളാം സംഭവം ഉഗ്രനായിരിക്കുന്നു’ എന്നായിരുന്നു ആ മറുപടി. കേട്ടപ്പോള് കെട്ടിപ്പിടിച്ച് ഒരുമ്മ കൊടുക്കാനുള്ള സന്തോഷം തോന്നി. പാവത്താന് നല്ല ഇഷ്ടം തോന്നിയതുകൊണ്ട് വെട്ടി എടുത്ത് സ്വന്തം പേരില് ഒരു ബ്ലോഗുണ്ടാക്കി സൂക്ഷിച്ച് വെച്ചഅതാണ്. ബ്ലോഗ് എന്നാല് ഇതുപോലെ നമുക്ക് ഇഷ്ടമുള്ള പോസ്റ്റുകളോക്കെ വെട്ടി സൂക്ഷിക്കാനുള്ള ഒരു ഫയലാണെന്നായിരിക്കണം ആ ചുള്ളന്റെ വിചാരം. ഗള്‍ഫ്കാരനായാല്2ബ്ലോഗെങ്കിലും സ്വന്തമായിട്ടില്ലെങ്കില് വിവാഹ മാര്‍ക്കറ്റില് യാതൊരു വിലയും ഇല്ലെന്നുള്ളതുകൊണ്ട് ഇങ്ങനെ ചില കടുംകൈകള് ചെയ്യുന്നവരും ജീവിച്ചിരുപ്പുണ്ടെന്ന് ഒരു സുഹൃത്ത് പറഞ്ഞത് ഞാനിപ്പോഴും വിശ്വസിച്ചിട്ടില്ല. ബ്ലോഗ് ഉണ്ടാക്കി കളിച്ച് നോക്കിയതായിരിക്കും എന്നും ചിലര് പറയുകയുണ്ടായി. അതും ഞാന് വിശ്വസിച്ചിട്ടില്ല. എന്തായാലും കാര്യത്തിന്റെ ഗൌരവം മേല്‍പ്പറഞ്ഞ സുഹൃത്തുക്കള് അബുദാബിക്കാരനെ പറഞ്ഞ് മനസ്സിലാക്കിയതോടെ കക്ഷി കോപ്പിയടിച്ച പോസ്റ്റ് ഡിലീറ്റ് ചെയ്തു തടിയൂരി. കോപ്പിയടി വിവാദം കൂറേക്കൂടെ നീണ്ടുപോയാല് ചുളുവില് പ്രശസ്തനാകാമെന്നുള്ള എന്റെ തുലോം ന്യായമായ ഒരു ആഗ്രഹത്തിന്റെ കടയ്ക്കലാണ് സുഹൃത്തുക്കളെന്ന പേരില് കൂടെ നടക്കുന്ന കശ്മലന്മാര് കത്തിവെച്ചത്.\nഎന്തായാലും ബ്ലോഗനാര് കാവിലമ്മ എന്റെ പ്രാര്‍ത്ഥനയിതാ കേട്ടിരിക്കുന്നു. കോപ്പിയടിയുടെ ഏത് വിഭാഗത്തിലാണ് പെടുത്തേണ്ടതെന്ന് വലിയ നിശ്ചയമൊന്നും ഇല്ലെങ്കിലും ഒരു കോപ്പിയടി വീണ്ടും നടന്നിരിക്കുകയാണ്. എല്ലാവരും കൂടെ അഡ്ജസ്റ്റ് ചെയ്ത് ഇപ്രാവശ്യമെങ്കിലും ഒന്ന് ഫേമസാക്കിത്തന്നേക്കണം പ്ലീസ്.\nഒറിജിനല് ദാ ഇവിടെയുണ്ട്. കോപ്പി ദാ ഇവിടേം\nഎഴുതിയത് മനോജ് രവീന്ദ്രന് എന്ന് പോസ്റ്റിന്റെ ചുവട്ടില് എഴുതിവെച്ചതുകൊണ്ട് ഇത് കോപ്പിയടി അല്ലാ താകുമോ ? പോസ്റ്റിന്റെ മുകളില് പോസ്റ്റ് ചെയ്ത ആളിന്റെ പേര് സയിദ് ഷിയാസ് എന്നാണ്. എന്റെ ഈ ലേഖനം വെട്ടിയെടുത്ത് പോസ്റ്റാക്കാന് ഞാന് സയിദ് ഷിയാസിന് അനുവാദം ഒന്നും കൊടുത്തിട്ടില്ല.\nആ ബ്ലോഗിലുള്ള മൊത്തം പോസ്റ്റുകളും കോപ്പി ആണെന്നാണ് തോന്നുന്നത്. ഭാഗ്യമുണ്ടെങ്കില് നിങ്ങളില് പലരുടേയും പോസ്റ്റുകള് അക്കൂട്ടത്തില് നിന്ന് കണ്ടെടുക്കാനാകും . കാരണം കഴിഞ്ഞ മൂന്ന് മാസത്തിനകം 600ല് അധികം പോസ്റ്റുകളാണ് കക്ഷി പേസ്റ്റാക്കിയിരിക്കുന്നത്. എല്ലാത്തിനും കമന്റ് മോഡറേഷനും ഉണ്ട്. വല്ലതും പറയണമെന്നുള്ളവര്‍ക്കായി മൊഫീല് ഫോണ് നമ്പര് (9809385113)പ്രൊഫൈലില് കൊടുത്തിട്ടുണ്ട്.ചുമ്മാ അനോണിക്കമന്റിട്ടിട്ടുള്ള ഏര്‍പ്പാടൊന്നും ആ ഭാഗത്ത് എന്റര്‍ട്ടെയിന് ചെയ്യുന്നില്ല.വല്ലതും പറയാനുണ്ടെങ്കില് ട്രങ്ക് കോള് വിളിച്ച് പറഞ്ഞാല് മതീന്ന് സാരം.\nഇതെന്തോ പ്രത്യേകയിനം കോപ്പിയടിക്കേസാണെന്നാണ് തോന്നുന്നത്. അതുകൊണ്ട് ഈ കേസ് എനിക്ക് മിക്കവാറും ശുക്രനാകാന് സാദ്ധ്യതയുണ്ട്. പൊന്നുമോനേ ആരൊക്കെ വന്ന് ഫോണിലൂടെയോ കമന്റുറയിലൂടെയോ എന്തൊക്കെ പറഞ്ഞ് ഒച്ചയിട്ടാലും ഒന്നും ഡിലീറ്റരുതേ. മുട്ടായി വാങ്ങിത്തരാമെടാ ചുള്ളാ. ഇതെന്റെ ഒടുക്കത്തെ ചാന്‍സാണ് ഒന്ന് ഫേമസാകാന് .\nUPDATE @ 915 pm on 24.11.2009\nനിരക്ഷരന്റെ മേല് പറഞ്ഞ പോസ്റ്റ് വന്നതിനു ശേഷം ഞങ്ങള്‍ക്ക് ലഭിച്ച ഒരു മെയില് ആണ് ഇത്. ഇത് പോലെ പല ബ്ലോഗുകളില് നിന്നും പകര്‍പ്പെടുത്ത് സ്വന്തം ബ്ലോഗില് ഇടുന്ന ഒരാളുടെ. ഇതിനു ഞങ്ങള് എന്താണ് മറുപടി പറയേണ്ടത് ? വായനക്കാരുടെ അഭിപ്രായം അറിയാന് വിടുന്നു.\n" im also runningablog.. കല സാംസ്കാരിക മൂല്യങ്ങളും മറ്റു പല കാര്യങ്ങളും ഉള്‍കൊള്ളിച്ചു കൊണ്ട് .. എഴുട്യിയ ആളുടെ nameum വെച്ചു കൊറിച്ചു ഹാസ്യവും ഒക്കെ ആയി ഉള്ള ബ്ലോഗ് .... ബ്ലോഗ് പ്രാന്ത് കൊണ്ടൊന്നും അല്ല .. ജസ്റ്റ് ഒരു timepass ... ഇത് ഒരു തെറ്റ് ആണോ ??? മലയാളം എന്നാ ഭാഷ എനിക്ക് ഇഷ്ടം ആണ് .... അത് കൊണ്ട് തോടെങ്ങി എന്നെ ഉള്ളു ..... എഴുത്ത് കാരെ ഉള്‍ക്കൊള്ളിക്കാന് ഞാന് മാക്സിമം ശ്രെമിക്കുന്നുദ് .... എന്താണ് ഇതിന്റെ മറു വശങ്ങള് ..... താങ്ങള് എന്താണ് ഈ കോപ്പി അടി എന്നാ പോസ്റ്റ് കൊണ്ട് udeshichey .... എന്റെ ചില ദൌബ്ട്സ് ആണ് എവിടെ ... താങ്ക്സ് ഓര് ബൈ എന്ന് കൊടുത്താല് തെറ്റാണോ ??? അത് കിട്ടിയിട്ടും ഇടാതവന്മാരെ എന്ത് വിളിക്കേണം .... പിന്നെ എന്റെ കയ്യീന്നും അടിച്ചു കൊണ്ട് പൊയ് സ്വന്തം പേര് ഇടുന്നവരെ അപ്പോള് എന്ത് പറയും ... ഞാന് ഒരു മെയില് oriented guy ആണ് .... വേണാട് ഗ്രൂപ്പ് ഉം എനിക്ക് അറിയാം ,.... അവന് എല്ലാം കൂടി വാരി വലിച്ചു എന്തിനോ വേണ്ടി ഇടുന്നു ..... ഞാന് one ഡേ one പോസ്റ്റ് അതും നല്ല എന്തെങ്കില് ഒരു കാര്യം ഹാസ്യം ആന്‍ഡ് പ്രാവസം ആണ് എന്റെ ഇഷ്ട വിഷയങ്ങള് ..... പലരും എനിക്ക് ഡെയിലി മില്‍സ് സെന്‍റ് ചെയ്യാറുണ്ട് .. അങ്ങനെ മെയില് forward ആയി വന്ന കൊള്ളാവുന്ന പലതും ഞാന് include ചെയ്യുന്നു ... പിന്നെ മറ്റൊരു വശം ഒരിക്ക l ഒരു yedaaartha author അതും എന്റെ ഫ്രണ്ട് അവന്റെ സ്വന്തം ബ്ലോഗില് ഇടിട്ടു ഒരു ആള് പോലും നോക്കാത്ത പോസ്റ്റ് എന്റെ ബ്ലോഗില് വെടിക്കെട്ട് ഹിറ്റ് ആയി ഓടുന്ന കണ്ടു എന്നാ ഇനി ഞാന് നിനക്ക് വേണ്ടി എഴുതി തരാം എന്ന് പറഞ്ഞ്ഹ സംഭവം waaere ... വെല് ഒന്നും ഞാന് ആണ് ചെയ്യുന്നത് എന്ന് പറയുന്നില്ലാ ... ജസ്റ്റ് sharing some ഗുഡ് thoughts ആന്‍ഡ് thngs... അതാണ് വിളമ്പിയത് എന്ന് വെച്ചിരിക്കുന്നത് .... html ഇന്റെ ഒരു ABCD പോലും അറിയാത്ത എനിക്ക് ദുബൈയില് വന്ന ശേഷം ടൈം പാസ് അതാണ് ഞാന് കരുതുന്നുള്ളൂ ഇത് കൊണ്ട് ...... "